Наредба за изменение и допълнение на Наредба № 3 от 2005 г. за съдържанието, създаването и поддържането на кадастралната карта и кадастралните регистри

Наредба за изменение и допълнение на Наредба № 3 от 2005 г. за съдържанието, създаването и поддържането на кадастралната карта и кадастралните регистри (ДВ, бр. 41 от 2005 г.) § 1. В чл. 4, ал. 3 думите “с точност до сантиметър” се заменят с “до сантиметър”, а думите “с точност до квадратен метър” се заменят с “до квадратен метър”. § 2. В чл. 5 се създава ал. 3: “(3) Границите на самостоятелните обекти в сгради се отразяват в схемите по чл. 17.” § 3. В чл. 11 се правят следните изменения и допълнения: 1. Алинея 2 се изменя така: “(2) В случаите по ал. 1 точките от землищните граници могат да бъдат означени върху терена с трайни знаци по преценка и за сметка на общинската администрация. Изпълнителният директор на АК одобрява образци на знаците за означаване на землищните граници.”

2. В ал. 4, изречение първо думите “и означена” се заличават. § 4. В чл. 12, ал. 4 думите “определят от” се заменят със “съгласуват със”. § 5. В чл. 13 се създава ал. 3: “(3) Границите на териториите с еднакво трайно предназначение се нанасят в кадастралната карта така, както са определени с плановете и картите по ал. 1. ” § 6. В чл. 14, ал. 1 се правят следните изменения и допълнения: 1. В т. 1 след думата “терена” се добавя “или от посочените от собствениците гранични точки”.

2. В т. 2 след думата “означени” се добавя “или посочени”.

3. Създава се т. 5: “5. карти, планове и друга документация, предоставени по реда на чл. 36 от ведомства, областни и общински администрации, юридически лица и други.” § 7. В чл. 15, ал. 1 след думите “т. 3” се поставя запетая, съюзът “и” се заличава и след цифрата “4” се добавя “и 5”. § 8. В чл. 17 се правят следните изменения и допълнения: 1. В ал. 1 думите “са неразделна част от кадастралната карта и” се заличават.

2. Създават се нови ал. 2, 3 и 4: “(2) Схемите на самостоятелните обекти в сгради се изработват заедно или отделно от производството по създаване на кадастралната карта и кадастралните регистри, което се определя със заповедта по чл. 35 или 35а ЗКИР.

(3) Когато схемите не са създадени заедно с кадастралната карта, те задължително се изработват при разпореждане със самостоятелни обекти в сграда, както и в случаите по чл. 52, ал. 4 ЗКИР.

(4) Извън случаите по ал. 2 и 3 схеми на самостоятелни обекти в сгради могат да се създават и по искане на собственика или друго заинтересувано лице.”

3. Досегашните ал. 2, 3 и 4 стават съответно ал. 5, 6 и 7.

4. Досегашната ал. 5 се отменя.

5. Досегашните ал. 6, 7 и 8 стават съответно ал. 8, 9 и 10, като новата ал. 8 се изменя така: “(8) Схемите на самостоятелните обекти се изработват чрез скициране на място или чрез ползване на данни от строителните книжа.” § 9. В чл. 18 се създава ал. 7: “(7) По целесъобразност и в зависимост от характера и застрояването в различните територии изпълнителният директор на АК може да определи с техническо задание допустими стойности на DS и ¶S, различни от определените по ал. 4 и 5.” § 10. В чл. 23 се правят следните изменения и допълнения: 1. В ал. 2: а) създава се ново изречение първо: “Нова РГО се създава за урбанизираните територии, когато съществуващата РГО не отговаря на изискванията по този член.”; б) досегашните изречения първо и второ стават съответно изречения второ и трето.

2. В ал. 3 числото “0,75” се заменя с “0,60”.

3. В ал. 4 се създава изречение четвърто: “Номерата на точките от РГО за територии с карта на възстановената собственост по възможност се запазват.”

4. В ал. 5, изречение първо след думата “разполагат” се добавя “равномерно разпределени върху територията и”.

5. В ал. 7 след абревиатурата “РГО” се добавя “се разполагат на места, в които рискът да бъдат унищожени е най-малък, и”.

6. Създава се ал. 15: “(15) По целесъобразност и в зависимост от характера и застрояването в различните територии изпълнителният директор на АК може да определи с техническо задание създаване на РГО с плътност, по-малка от определената в ал. 3. За територии, в които кадастралната карта се създава въз основа на оцифрени съществуващи планове и карти, чиято актуалност съгласно чл. 65, ал. 1 е не по-малка от 0,90, РГО може да не бъде създавана.” § 11. В чл. 25, ал. 3, т. 1 след думата “вписване” се поставя запетая и се добавя “включително договор за аренда, концесия или наем за срок, по-дълъг от една година”. § 12. В чл. 26, ал. 1 т. 1 се изменя така: “1. вида и номера на точката;”. § 13. В чл. 30, ал. 1 в началото на изречението се добавя “По искане и за сметка на възложители” и думата “кадастралната” се заменя с “одобрена кадастрална”. § 14. В чл. 31, ал. 1, т. 1 след думата “имота” се поставя тире и се добавя “нов и стар”. § 15. В чл. 33 се правят следните изменения и допълнения: 1. В т. 7 думата “идентификаторите” се заменя с “очертанията и номерата”.

2. В т. 8 думата “номерата” се заменя с “идентификаторите”. § 16. В чл. 35 се създава ал. 4: “(4) В скиците и схемите по чл. 31 - 34 се записва целта, за която се издават.” § 17. В чл. 36 се правят следните изменения и допълнения: 1. В ал. 1, т. 4 накрая се поставя тире и се добавя “в цифров и графичен вид”.

2. В ал. 2 т. 2 се отменя.

3. В ал. 4 думите “данъчната администрация” се заменят с “Националната агенция за приходите”. § 18. В чл. 38 се създава ал. 5: “(5) Със заповедта по ал. 1 изпълнителният директор на АК може да определи териториите, в които кадастралната карта и кадастралните регистри първоначално ще се създават само за поземлени имоти и сгради, без самостоятелните обекти в сгради.” § 19. В чл. 39 се правят следните изменения и допълнения: 1. Алинея 3 се изменя така: “(3) Собствениците, съответно носителите на други вещни права, са длъжни да представят актовете, удостоверяващи правата им върху имотите в урбанизираните територии, както и да означат с трайни знаци за своя сметка или да посочат на място границите на поземлените си имоти, в случай че такива не съществуват или се различават от съществуващите на място. Координирането на границите се извършва с геодезически, фотограметрични или други измервания.”

2. В ал. 5 думите “граници на поземлените имоти” се заменят с “или за посочените граници на поземлените имоти, ако те се различават от съществуващите на място граници,”. § 20. В чл. 40 ал. 4 се изменя така: “(4) Мястото, начинът, редът за възстановяване (преместване при необходимост) и приемането на геодезическия знак се определят от службата по кадастъра.” § 21. В чл. 41 се правят следните изменения и допълнения: 1. В ал. 1 се създава т. 7: “7. карти, планове и друга документация, предоставени по реда на чл. 36 от ведомства, областни и общински администрации, юридически лица и други.”

2. В ал. 2, изречение първо думите “чл. 66” се заменят с “чл. 65”.

3. Алинея 3 се изменя така: “(3) В урбанизирана територия, за която кадастралната карта се създава въз основа на съществуващи планове, с геодезически измервания се заснемат новите кадастрални обекти и такива, които са необходими за трансформация на цифровите модели на тези планове.”

4. Създава се нова ал. 4: “(4) В неурбанизираните територии кадастралната карта се създава въз основа на плановете и картите по ал. 1, т. 2, 4, 5 и 7.”

5. Досегашната ал. 4 става ал. 5.

6. Досегашната ал. 5 става ал. 6 и в нея думите “ал. 4” се заменят с “ал. 5”. § 22. В чл. 43, ал. 1 след думата “знаци” се добавя “или не е посочена от собствениците”. § 23. В чл. 44 се правят следните изменения и допълнения: 1. В ал. 2, изречение първо думите “заснемат и” се заличават.

2. В ал. 3, изречение първо думите “заснемат и” се заличават и след абревиатурата “ЗЖПТ” се добавят думите “в съответствие с парцеларен план”.

3. В ал. 5 думите “заснемат и” се заличават.

4. Създава се ал. 9: “(9) На големи стопански обекти (промишлени обекти, пристанища и летищни комплекси, язовири, каскади и други) в кадастралната карта се нанасят границите на поземлените имоти. Сградите и съоръженията в тези имоти се отразяват в кадастралната карта, ако се съдържат в съществуващите планове и карти по чл. 14, ал. 1, т. 3 или данните за тях са предоставени по реда на чл. 36.” § 24. Член 46 се изменя така: “Чл. 46. (1) За територия със земи по § 4, ал. 1 ЗСПЗЗ без одобрен и приложен план на новообразуваните имоти в кадастралната карта се нанася границата на тази територия, която се обособява като самостоятелен кадастрален район. Помощният план и/или планът на новообразуваните имоти за тази територия се предават и съхраняват в графичен и цифров вид на носители, отделно от тези за кадастралната карта.

(2) Одобреният и приложен план на новообразуваните имоти се ползва при създаване на кадастралната карта и кадастралните регистри по реда на чл. 41, ал. 1.

(3) Одобреният и приложен план на новообразуваните имоти след одобряване на кадастралната карта и кадастралните регистри се нанася в кадастралната карта.” § 25. В чл. 47 се правят следните изменения и допълнения: 1. В ал. 2 думите “, определено със заповедта по чл. 35, ал. 1” се заменят с “по чл. 35, ал. 2, съответно по чл. 35б, ал. 2”.

2. Алинея 7 се изменя така: “(7) Картата на контактната зона и списъкът на засегнатите имоти се разглеждат от комисия, в която се включват представители на службата по кадастъра, на общинската служба по земеделие и гори и на общинската и областната администрация. Решенията на комисията се отразяват в протокол. Лицето по чл. 35, ал. 2, съответно по чл. 35б, ал. 2 ЗКИР коригира границите на имотите от контактната зона съобразно протокола преди приемането на кадастралната карта и кадастралните регистри по реда на чл. 45 ЗКИР.” § 26. В чл. 48, ал. 1 след думите “ал. 2” се добавя “и 3”. § 27. Член 51 се изменя така: “Чл. 51. (1) За одобряване се представят кадастралната карта, кадастралният регистър на недвижимите имоти и регистърът на геодезическата основа.

(2) При одобряване на кадастралната карта и кадастралните регистри се представят и документите от обявяването и приемането, определени със заповед на изпълнителния директор на АК.” § 28. В чл. 54 ал. 2 се изменя така: “(2) Службата по кадастъра предава на службата по вписванията кадастралната карта, включително схемите на самостоятелните обекти в сграда и кадастралния регистър на недвижимите имоти в цифров вид - върху магнитен, оптически или друг технически носител, и данни за постъпилите жалби по заповедта съгласно чл. 49, ал. 1 ЗКИР, съответно чл. 49а, ал. 3 ЗКИР.” § 29. В чл. 58, ал. 3, т. 5 след думата “план” се поставя тире и се добавя “в цифров и графичен вид”. § 30. В чл. 60 се правят следните изменения и допълнения: 1. В ал. 3 след думите “ал. 1, т. 2 се” се добавя “трасира и/или се”.

2. Създават се ал. 4, 5, 6, 7 и 8: “(4) Подробни устройствени планове по чл. 16 и 17 ЗУТ се представят в службата по кадастъра в цифров вид в приетия от АК формат.

(5) Преди приемането на плановете по ал. 4 от съответния експертен съвет по устройство на територията СК проверява цифровия вид на плана с контролна компютърна програма. За резултатите от проверката се съставя протокол, който се представя на заседанието на експертния съвет.

(6) Влезлите в сила подробни устройствени планове по ал. 4 се въвеждат в кадастралната карта на ниво проект, като всеки урегулиран поземлен имот получава идентификатор.

(7) За издаване на заповедта по чл. 16, ал. 5 ЗУТ СК изпраща на кмета на общината извадка от кадастралната карта по ал. 6.

(8) След получаване на влязлата в сила заповед по чл. 16, ал. 5 ЗУТ СК отразява измененията в кадастралната карта. Плановете по чл. 16 ЗУТ се нанасят в кадастъра служебно, а по чл. 17 ЗУТ - по молба на заинтересуваното лице.” § 31. В чл. 65, ал. 6, изречение второ предлогът “до” се заменя с “не по-малко от”. § 32. В чл. 66, т. 6 след думите “планоснимачните номера” се поставя запетая и се добавя “съответно с номерата на имотите от картата на възстановената собственост”. § 33. В § 8 от преходните и заключителните разпоредби се правят следните изменения и допълнения: 1. Досегашният текст става ал. 1.

2. Създава се ал. 2: “(2) Поддържането на картата и на регистрите по ал. 1 и издаването на скици от тях се извършва от службата по кадастъра.”

Министър: Ас. Гагаузов