Постановление № 137 от 13 юни 2008 г. за изменение на Постановление № 131 на Министерския съвет от 2005 г. за определяне ролята и функциите на националния ръководител и взаимодействието му с ръководителя на програма/секторния ръководител при управление на помощта, предоставена на Република България от Европейския съюз по предприсъединителните инструменти ФАР и ИСПА

ПОСТАНОВЛЕНИЕ № 137 ОТ 13 ЮНИ 2008 Г. за изменение на Постановление № 131 на Министерския съвет от 2005 г. за определяне ролята и функциите на националния ръководител и взаимодействието му с ръководителя на програма/секторния ръководител при управление на помощта, предоставена на Република България от Европейския съюз по предприсъединителните инструменти ФАР и ИСПА

МИНИСТЕРСКИЯТ СЪВЕТ ПОСТАНОВИ: § 1. В наименованието и навсякъде в постановлението думите “секторния ръководител” и “секторният ръководител” се заменят съответно с “ръководителя на Управляващ орган по Кохезионния фонд по Регламент № 1164/94” и “ръководителят на Управляващ орган по Кохезионния фонд по Регламент № 1164/94”, думите “по предприсъединителните инструменти ФАР и ИСПА” се заменят с “по предприсъединителния инструмент ФАР и Кохезионния фонд по Регламент № 1164/94” и абревиатурата “ИСПА” се заменя с “Кохезионния фонд по Регламент № 1164/94”. § 2. За целите на Кохезионния фонд по Регламент № 1164/94 “националният ръководител” се счита за “ръководител на разплащателен орган”. § 3. В чл. 1 ал. 5 се изменя така: “(5) Националният ръководител участва съвместно с националния координатор на помощта/координатора на помощта от Кохезионния фонд по Регламент № 1164/94 в съвместния комитет за наблюдение/комитета за наблюдение и контрол по прилагането на Кохезионния фонд по Регламент № 1164/94 и в секторните подкомитети за наблюдение и на базата на докладите за наблюдение прави оценка за напредъка на проектите. Независимо от всички доклади националният ръководител може на всеки етап от програмния цикъл да поиска независима оценка.” § 4. В чл. 2 се правят следните изменения и допълнения: 1. Алинея 4 се изменя така: “(4) Националният ръководител след консултации с националния координатор на помощта/координатора на помощта от Кохезионния фонд по Регламент № 1164/94 назначава ръководителя на програма/ръководителя на Управляващ орган по Кохезионния фонд по Регламент № 1164/94.”

2. Алинея 5 се изменя така: “(5) Националният ръководител одобрява директора, който осъществява административно ръководство на изпълнителната агенция, предложен от ръководителя на програма/ръководителя на Управляващ орган по Кохезионния фонд по Регламент № 1164/94, преди неговото назначаване от ръководителя на съответната администрация.”

3. Създават се ал. 6 и 7: “(6) Националният ръководител може да прекрати правомощията на ръководител на програма/ръководител на Управляващ орган по Кохезионния фонд по Регламент № 1164/94 и да назначи нов при: 1. неспазване на правилата и процедурите за прилагането на програмата; 2. неспазване на указанията, дадени от националния ръководител и от Европейската комисия; 3. системни слабости в прилагането на програмата; 4. причиняване чрез действие или бездействие на негативен ефект на лица, подали сигнали за подозрение или наличие на нередности/измами; 5. нарушаване чрез действие или бездействие на процедурата по докладване на нередности; 6. поставяне на ограничения, въздействие върху или възпрепятстване прилагането на процедурата по докладване на нередности; 7. незадоволително усвояване на средствата по съответната програма/сектор.

(7) Националният ръководител може да поиска от ръководителя на съответната администрация да отстрани директора, който осъществява административно ръководство на изпълнителната агенция като дирекция, в случаите, когато на директора са прекратени правомощията на заместник-ръководител на програма/заместник-ръководител на Управляващ орган по Кохезионния фонд по Регламент № 1164/94 и/или са налице обстоятелствата по ал. 6. ” § 5. Създава се чл. 8: “Чл. 8. Ръководителите на съответните администрации и подчинените им структури оказват при необходимост в рамките на своята компетентност съдействие на националния ръководител и имат като приоритет предоставянето на всяка информация и предприемането на съответните действия, свързани с прилагането на Програма ФАР и Кохезионния фонд (съгласно Регламент № 1164/94).”

Преходни и заключителни разпоредби § 6. Постановлението се приема на основание чл. 105, ал. 1 от Конституцията на Република България и чл. 27 от Закона за международните договори на Република България. § 7. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров