Постановление № 7 от 23 януари 2014 г. за увеличаване разходите по бюджета на Министерството на външните работи за 2014 г.

ПОСТАНОВЛЕНИЕ № 7 ОТ 23 ЯНУАРИ 2014 Г. за увеличаване разходите по бюджета на Министерството на външните работи за 2014 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява допълнителни разходи по бюджета на Министерството на външните работи за 2014 г. в размер 200 000 лв. за нуждите на специалния Доверителен фонд на Организацията за забрана на химическото оръжие, създаден за финансиране на дейностите за пълното унищожаване на сирийските химически оръжия извън територията на Сирия.

(2) Средствата по ал. 1 да се осигурят за сметка на предвидените в централния бюджет за 2014 г. средства за официална помощ за развитие.

(3) Министърът на външните работи извършва съответните промени по бюджета на Министерството на външните работи, като уведомява министъра на финансите.

(4) Със сумата по ал. 1 се променят показателите по чл. 10, ал. 3 от Закона за държавния бюджет на Република България за 2014 г.

Чл. 2. Организирането, координирането и предоставянето на средствата по чл. 1, ал. 1 се възлага на министъра на външните работи.

Заключителни разпоредби § 1. Постановлението се приема на основание чл. 109, ал. 3 от Закона за публичните финанси. § 2. Изпълнението на постановлението се възлага на министъра на външните работи. § 3. Постановлението влиза в сила от 15 януари 2014 г.

Министър-председател: Пламен Орешарски

За главен секретар на Министерския съвет: Нина Ставрева