Административният съд – Варна, ХХХІV състав, на основание чл. 188 във връзка с чл. 181, ал. 1 от АПК съобщава, че е постъпил протест от прокурор при Окръжната прокуратура – Варна, против чл. 17, ал. 1 от Наредбата за реда за придобиване, управление и разпореждане с общинско имущество на Община Долни Чифлик в частта, в която е отбелязано „с изключение на обектите, подлежащи на концесиониране“. По протеста е образувано адм. дело № 2727/2018 г. по описа на Административния съд – Варна, XХХІV състав, насрочено за разглеждане в открито съдебно заседание на 6.12.2018 г. в 16 ч.

Съгласно чл. 189, ал. 2 от АПК всеки, който има правен интерес, може да се присъедини към оспорването или да встъпи като страна наред с административния орган до началото на устните състезания при всяко положение на делото, без да има право да иска повтаряне на извършени процесуални действия.