Закон за изменение и допълнение на Закона за здравето

УКАЗ № 296

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за здравето, приет от ХL Народно събрание на 7 юли 2006 г.

Издаден в София на 13 юли 2006 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за здравето (обн., ДВ, бр. 70 от 2004 г.; изм., бр. 46, 76, 85, 88, 94 и 103 от 2005 г., бр. 18, 30 и 34 от 2006 г.) § 1. В чл. 12 ал. 2 се изменя така: “(2) Държавният здравен контрол се извършва от държавни здравни инспектори в Министерството на здравеопазването, РИОКОЗ и НЦРРЗ. Държавните здравни инспектори в Министерството на здравеопазването и РИОКОЗ са държавни служители.” § 2. В чл. 38 ал. 1 се изменя така: “(1) При неспазване на здравните изисквания за обектите с обществено предназначение, за продуктите, стоките и дейностите със значение за здравето на човека и на максимално допустимите нива на факторите на жизнената среда държавните здравни инспектори дават задължителни предписания и определят срок за отстраняване на нарушенията.” § 3. В чл. 60, ал. 5 думата “наредба” се заменя с “наредби”. § 4. В чл. 73 се правят следните изменения и допълнения: 1. В ал. 1 думата “демонтаж” се заменя с “отстраняване”.

2. Алинеи 2 - 4 се изменят така: “(2) За получаване на разрешение заинтересованото лице подава в РИОКОЗ: 1. заявление за издаване на разрешение; 2. план за работата, съдържащ конкретни мерки за осигуряване на здравето и безопасността на работниците и служителите на работното място; 3. списък на ангажираните работници и служители; 4. удостоверение за обучение на работниците и служителите.

(3) В плана за работата се определят: 1. видът и очакваната продължителност на дейностите; 2. мястото на извършване на дейностите; 3. методите, които се прилагат при дейностите с азбест или азбестосъдържащи материали; 4. личните предпазни средства, които се осигуряват, където е необходимо; 5. характеристиките на използваното оборудване за защита на: а) работниците и служителите и за отстраняване на замърсяването с азбест; б) други лица, които се намират на мястото на извършваната работа или са в близост до него; 6. предвидените мероприятия за опазване на околната среда; 7. редът и начинът за доказване липсата на риск от експозиция на азбест на работното място след приключване на дейностите по разрушаване или отстраняване на азбест или азбестосъдържащи материали.

(4) При разработване на плана за работа се спазва изискването за отстраняване на азбеста и/или азбестосъдържащите материали преди прилагането на техники за разрушаване с изключение на случаите, при които работите по отстраняването предизвикват по-голям риск за работниците и служителите от неотстраняването на азбеста или азбестосъдържащите материали.”

3. Създава се нова ал. 5: “(5) Обучението на работниците и служителите се извършва при условия и по ред, определени с наредбата по чл. 36, т. 2 от Закона за здравословни и безопасни условия на труд.”

4. Досегашната ал. 5 става ал. 6.

§ 5. В чл. 74, ал. 1 и 4 думата “демонтаж” се заменя с “отстраняване”. § 6. В чл. 82 се правят следните изменения и допълнения: 1. В ал. 1 се създава нова т. 2: “2. акушерската помощ за всички здравно неосигурени жени, независимо от начина на родоразрешение, по обхват и по ред, определени с наредба на министъра на здравеопазването;”.

2. Досегашните т. 2 - 8 стават съответно т. 3 - 9. § 7. В чл. 167, ал. 1 и 2 след думата “граждани” се добавя “и граждани на държава - членка на Европейския съюз, другите държави от Европейското икономическо пространство и Швейцария”. § 8. В чл. 186, ал. 3 думите “и 4 и чл. 195, ал. 3” се заменят с “4 и 5 и чл. 195, ал. 3 и 4”. § 9. В чл. 191 се правят следните изменения: 1. Алинея 1 се изменя така: “(1) Медицински специалист - български гражданин, чужденец или гражданин на държава - членка на Европейския съюз, другите държави от Европейското икономическо пространство и Швейцария, постоянно пребиваващ в Република България, който в продължение на повече от 5 години не е заемал длъжност или не е извършвал дейност, за която се изисква професионална квалификация по медицинска професия, губи правото да я упражнява.”

2. В ал. 2 думите “висше медицинско образование” се заменят с “професионална квалификация по медицинска професия”. § 10. В глава седма наименованието на раздел III се изменя така: “Признаване на професионална квалификация по медицинска професия”. § 11. В чл. 194 се правят следните изменения и допълнения: 1. В ал. 1 думите “Медицинско образование за упражняване на медицинска професия се признава на лице, което е придобило медицинско образование и/или медицинска професия в” се заменят с “Професионална квалификация по медицинска професия се признава от министъра на здравеопазването, когато е придобита във или от граждани на”.

2. В ал. 2 думите “и министъра на образованието и науката” и “дипломи, удостоверения и други доказателства за” се заличават, а думите “издадени в” се заменят с “придобита във или от граждани на”.

3. В ал. 3 думите “медицинско образование за упражняване на” се заменят с “професионална квалификация по”, а думите “дипломи, удостоверения и други доказателства за официална” се заменят с “професионална”.

4. В ал. 4 думите “медицинско образование може да бъде признато” се заменят с “професионална квалификация по медицинска професия може да бъде призната”, а думите “лицето притежава диплома, удостоверение или друго доказателство за професионална квалификация” се заменят с “тя е”.

5. Създава се ал. 5: “(5) Професионалната квалификация по ал. 3 и 4 се признава от министъра на здравеопазването по ред, определен с наредба на Министерския съвет.” § 12. В чл. 195 се правят следните изменения и допълнения: 1. В ал. 1 след думите “придобита в” се добавя “или от граждани на”, а думите “при наличието на обучение, което съответства на изискванията на наредбата по чл. 181” се заличават.

2. В ал. 2 след думите “придобита” се добавя “във или от граждани на”.

3. В ал. 3 думите “дипломи, удостоверения и други доказателства за професионална квалификация за” се заличават.

4. Създава се ал. 4: “(4) Извън случаите по ал. 1 - 3 специалност в областта на здравеопазването може да бъде призната при условията на взаимност, установени за всеки конкретен случай, когато лицето отговаря на изискванията на този закон, по ред, определен с наредбата по чл. 194, ал. 5. ” § 13. Член 196 се отменя. § 14. В чл. 214 ал. 1 се изменя така: “(1) Който извършва дейности по разрушаване или отстраняване на азбест и/или азбестосъдържащи материали от сгради, конструкции, предприятия, инсталации или кораби без получено разрешение по чл. 73, се наказва с глоба до 1500 лв., а при повторно нарушение - от 1500 до 3000 лв.” § 15. В чл. 218, ал. 2 след думите “по чл. 54” се добавя “и 56”. § 16. В чл. 222, ал. 1 думите “необходимото медицинско образование” се заменят с “необходимата професионална квалификация по медицинска професия”. § 17. В § 1 от допълнителната разпоредба се правят следните изменения и допълнения: 1. В т. 9: а) в буква “п” думите “служби по трудова медицина” се заличават; б) буква “р” се отменя.

2. В т. 11: а) създава се буква “и”: “и) дейността на службите по трудова медицина;”; б) създава се буква “к”: “к) дейността с опасни отпадъци.”

Заключителни разпоредби § 18. В Закона за съсловните организации на лекарите и стоматолозите (обн., ДВ, бр. 83 от 1998 г.; изм., бр. 70 от 2004 г., бр. 76 и 85 от 2005 г., бр. 30 от 2006 г.) в чл. 32 се създава ал. 4: “(4) Лекарите и лекарите по дентална медицина, граждани на държава - членка на Европейския съюз, другите държави от Европейското икономическо пространство и Швейцария, се вписват в регистъра на районната колегия на БЛС, съответно на районната колегия на БЗС, въз основа на изпратено от министъра на здравеопазването уведомление, придружено от копия на документите, постъпили в Министерството на здравеопазването по реда на наредбите по чл. 186, ал. 5, чл. 194, ал. 2 и чл. 195, ал. 2 от Закона за здравето.” § 19. В Закона за съсловната организация на медицинските сестри, акушерките и асоциираните медицински специалисти (обн., ДВ, бр. 46 от 2005 г.; изм., бр. 85 от 2005 г., бр. 30 от 2006 г.) в чл. 35 се създава ал. 4: “(4) Медицинските сестри и акушерките, граждани на държава - членка на Европейския съюз, другите държави от Европейското икономическо пространство и Швейцария, се вписват в регистъра на регионалната колегия въз основа на изпратено от министъра на здравеопазването уведомление, придружено от копия на документите, постъпили в Министерството на здравеопазването по реда на наредбите по чл. 186, ал. 5, чл. 194, ал. 2 и чл. 195, ал. 2 от Закона за здравето.” § 20. В Закона за здравното осигуряване (обн., ДВ, бр. 70 от 1998 г.; изм., бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 1, 31 и 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8, 50, 107 и 114 от 2003 г., бр. 28, 38, 49, 70, 85 и 111 от 2004 г., бр. 39, 45, 76, 99, 102, 103 и 105 от 2005 г., бр. 17, 18, 30, 33 и 34 от 2006 г.) се правят следните изменения и допълнения: 1. В чл. 23 т. 9 се изменя така: “9. други източници, включително субсидии (трансфери) от републиканския бюджет, в т. ч. и чрез бюджета на Министерството на здравеопазването по чл. 82, ал. 1, т. 2 от Закона за здравето.”

2. Създава се нов чл. 32: “Чл. 32. Националната здравноосигурителна каса осъществява събирането, обработката и контрола на отчетите на лечебните заведения за болнична помощ за дейностите, предмет на Националния рамков договор.”

3. В чл. 45, ал. 1 се създава нова т. 7: “7. медицински грижи по чл. 82, ал. 1, т. 2 от Закона за здравето;”.

4. Досегашните т. 7 - 13 стават съответно т. 8 - 14. § 21. Законът влиза в сила от 1 януари 2007 г., с изключение на § 4, 5 и 14, които влизат в сила от деня на обнародването на закона в “Държавен вестник”.

Законът е приет от 40-то Народно събрание на 7 юли 2006 г. и е подпечатан с официалния печат на Народното събрание.

Председател на Народното събрание: Георги Пирински