Решение № 751 от 1 ноември 2006 г. за предоставяне на концесия за добив на неметални полезни изкопаеми - индустриални минерали - огнеупорни глини - подземни богатства по чл. 2, т. 2 от Закона за подземните богатства, от находище “Гърмище”, разположено в землището на с. Чепърлинци, община Драгоман, Софийска област, на “Ватия” - АД, София

РЕШЕНИЕ № 751 ОТ 1 НОЕМВРИ 2006 Г. за предоставяне на концесия за добив на неметални полезни изкопаеми - индустриални минерали - огнеупорни глини - подземни богатства по чл. 2, т. 2 от Закона за подземните богатства, от находище “Гърмище”, разположено в землището на с. Чепърлинци, община Драгоман, Софийска област, на “Ватия” - АД, София

На основание чл. 6 и 7 във връзка с чл. 8, ал. 1 от отменения Закон за концесиите, § 4, ал. 1 и 4 от преходните и заключителните разпоредби на Закона за концесиите, § 17а, ал. 1 и 2 от преходните и заключителните разпоредби на Закона за приватизация и следприватизационен контрол и мотивирано предложение на министъра на икономиката и енергетиката

МИНИСТЕРСКИЯТ СЪВЕТ

РЕШИ: 1. Предоставя концесия за добив с предмет експлоатация на подземни богатства по чл. 2, т. 2 от Закона за подземните богатства - индустриални минерали - огнеупорни глини, представляващи изключителна държавна собственост, чрез добив от находище “Гърмище”, разположено в землището на с.Чепърлинци, община Драгоман, Софийска област, който се извършва със средства, осигурени от концесионера и на негов риск. Площта, покриваща находището, е с размер 59 450 кв. м, индивидуализирана с координатите на точки от № 1 до 57 на контура на запасите и ресурсите в координатна система “1970 г.”.

2. Определя концесионна площ с размер 160 228 кв. м, включваща площта, покриваща находище “Гърмище” и необходимите площи за осъществяване на дейността по концесията. Концесионната площ е индивидуализирана с координатите на точки от № 1 до 18 в координатна система “1970 г.” съгласно схема, представляваща неразделна част от концесионния договор.

3. Определя срок на концесията 25 години.

4. Определя за концесионер без търг или конкурс “Ватия” - АД, София.

5. Концесията да се осъществява при следните условия: 5. 1. Правата и задълженията по концесията да не се прехвърлят на трети лица, освен с писмено съгласие на концедента при условията на чл. 25 от Закона за подземните богатства. 5.

2. Добивът на подземното богатство по т. 1 се извършва въз основа на одобрен от министъра на икономиката и енергетиката и съгласуван с министъра на околната среда и водите цялостен работен проект. 5.

3. Всички дейности по предоставената концесия се извършват в съответствие с действащото българско законодателство и установените в страната технически и технологични стандарти. 5.

4. Концесионерът да не разкрива и предоставя на трети лица придобитата геоложка и техническа документация и информация, свързана с обекта на концесията, без изрично писмено съгласие от концедента. 5.

5. Всички разходи, свързани с дейностите по предоставената концесия, са за сметка на концесионера. 5.

6. За осъществяване на правата и за изпълнение на задълженията по концесията не се изискват задължителни подобрения в находището.

6. Определя основните права и задължения по концесията, както следва: 6. 1. Основни права на концесионера: 6.1.1. да добива подземни богатства от находището по т. 1; 6.1.2. право на собственост върху добитите подземни богатства; 6.1.3. право на собственост върху технологичните отпадъци от добива за срока на концесията; 6.1.4. да извършва с осигурени от него средства и на свой риск необходимите дейности за експлоатационно проучване в границите на концесионния обект по т. 1; 6.1.5. да складира отпадъците от добива и преработката на подземното богатство въз основа на проекти, съгласувани с министъра на икономиката и енергетиката и с министъра на околната среда и водите. 6.

2. Основни задължения на концесионера: 6.2.1. да извършва добива на подземните богатства по т. 1, като: 6.2.1. 1. изпълнява одобрените цялостен работен проект и годишни работни проекти за добив и първична преработка; 6.2.1. 2. разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 6.2.1. 3. изземва подземните богатства от земните недра при минимални загуби, като се спазват изискванията за правилно и безопасно разработване; 6.2.1. 4. не застрашава компонентите на околната среда; 6.2.2. да заплаща концесионно възнаграждение при условия и в срокове, определени в концесионния договор; 6.2.3. да извърши инвестиции за първия 5-годишен период от срока на концесията, следващ сключването на концесионния договор, в размер не по-малък от 15 000 лв.; 6.2.4. да изработи и съгласува с компетентните държавни органи при условия, по ред и в срокове, определени в концесионния договор: 6.2.4. 1. цялостен работен проект за добив и първична преработка; 6.2.4. 2. изменения и допълнения на цялостния работен проект - при възникнала необходимост от това; 6.2.4. 3. годишни работни проекти за добив и първична преработка; 6.2.4. 4. проект за техническа ликвидация и рекултивация на находището; 6.2.5. да уведомява компетентните държавни органи при условия и по ред, определени в концесионния договор, за всяко обстоятелство, което може да създаде опасност за националната сигурност, отбраната на страната, обществения ред, околната среда, защитени със закон територии и обекти, паметници на културата; 6.2.6. при условия и по ред, определени в концесионния договор, да спре изпълнението на всички или на част от дейностите по концесията, както и да приеме и да търпи трети лица да добиват природни богатства от предоставения обект; 6.2.7. да съставя и да води геоложка и техническа документация за дейностите по концесията; 6.2.8. да представя при условия, по ред и в срокове, определени в концесионния договор: 6.2.8. 1. тримесечни отчети за действително добитите количества подземни богатства, приходи от продажби и рентабилност; 6.2.8. 2. отчет за изпълнението на годишния работен проект и за изменението на запасите и ресурсите през изтеклата календарна година; 6.2.8. 3. доклад за остатъчните запаси в находището при доказана необходимост от ликвидация и рекултивация на находището; 6.2.9. да осигурява пълен достъп до концесионния обект, съоръженията и документацията, свързани с дейностите по концесията, на оправомощени органи и/или лица; 6.2.10. да извърши техническа ликвидация и рекултивация на находището с осигурени от него средства при условия и в срокове, определени в одобрения проект за ликвидация и рекултивация; 6.2.11. при прекратяване на концесионния договор да предаде находището по т. 1 при условия и по ред, определени в концесионния договор. 6.

3. Основни права на концедента: 6.3.1. да получава дължимото концесионно възнаграждение при условия и в срокове, определени в концесионния договор; 6.3.2. при условия и по ред, определени в концесионния договор, да контролира изпълнението на задълженията на концесионера, включително чрез вземане на проби от всяка продукция - резултат от експлоатацията на находището, и чрез извършване на маркшайдерски измервания; 6.3.3. право на съсобственост с концесионера, а след прекратяване на концесията - право на собственост - върху придобитата по време на концесията геоложка и техническа документация; 6.3.4. да прекрати едностранно концесионния договор при неизпълнение от страна на концесионера на основните задължения по това решение и по договора, както и при нарушаване условията на концесията. 6.

4. Основни задължения на концедента: 6.4.1. да оказва съдействие на концесионера при осъществяване на концесията, след като такова бъде поискано, при условия и по ред, определени в концесионния договор; 6.4.2. да осъществява контрол за спазване на условията по концесията и за изпълнение на задълженията по концесионния договор.

7. Определя следните видове гаранции за изпълнение на задълженията по концесионния договор: 7. 1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по сключения договор за съответната календарна година. За първата година от срока на концесията, следваща сключването на концесионния договор, концесионерът представя гаранция в размер 3500 лв. За всяка следваща година банковата гаранция е в размер 50 на сто от дължимото концесионно възнаграждение за предходната година. Сроковете за представяне на гаранциите се определят в концесионния договор. 7.

2. Банкова сметка, открита от концесионера при условия и в срок, определени в концесионния договор, обезпечаваща изпълнението на задълженията, свързани с ликвидация и рекултивация на находището. 7.

3. Право на концедента да прекрати едностранно концесионния договор при условия и по ред, определени в концесионния договор. 7.

4. Неустойки и лихви при неизпълнение и при забавено изпълнение на договорните задължения на всяка от страните. Формите на неизпълнение, условията и редът за тяхното установяване, както и видът и размерът на санкциите се определят в концесионния договор.

8. Определя концесионно възнаграждение, както следва: 8. 1. Годишно парично концесионно възнаграждение, изчислено като процент от нетния размер на приходите от продажби на крайни продукти от добива и преработката на огнеупорни глини. 8.

2. Размерът на годишното парично концесионно възнаграждение е 2 на сто при рентабилност на производствената дейност до 20 на сто, включително при отрицателни стойности. При рентабилност от 20 до 70 на сто размерът се увеличава с 0,08 на всеки процент увеличение на рентабилността и размер 6 на сто при рентабилност над 70 на сто. 8.

3. Минимално годишно парично концесионно възнаграждение в размер на 0,88 лв. за един тон добити огнеупорни глини, но не по-ниско от 7040 лв. 8.

4. Годишното парично концесионно възнаграждение се заплаща от концесионера на 4 вноски 4 пъти годишно до 15 дни след изтичане на съответното тримесечие. 8.

5. Размерът на концесионното възнаграждение по т. 8.2 и на минималното годишно концесионно възнаграждение по т. 8.3 се променят с допълнително споразумение към концесионния договор при промяна на законодателството, уреждащо реда за тяхното определяне.

9. Концесионерът заплаща дължимотоконцесионно възнаграждение, определено по реда на т. 8.1 - 8.3, за периода от датата на влизане в сила на концесионния договор до 30 септември 2006 г. в деня на сключване на концесионния договор.

10. В деня на сключване на концесионния договор концесионерът заплаща законната лихва върху дължимото концесионно възнаграждение за периода от прехвърлянето на собствеността по приватизационния договор до сключването на концесионния договор.

11. Концесионерът не дължи концесионно възнаграждение за период, за който докаже плащането на кариерна такса по Закона за местните данъци и такси.

12. Концесионерът не дължи концесионно възнаграждение за периода на изпълнение на дейностите по съгласуван от компетентните държавни органи проект за техническа ликвидация на находището и рекултивация на концесионната площ, при условие че не извършва добив на подземни богатства.

13. Част от дължимото годишно концесионно възнаграждение, възлизаща на 30 на сто, се внася от концесионера по бюджета на община Драгоман при условията и в сроковете по т. 8.

14. Определя за начален срок на концесията датата на влизане в сила на концесионния договор.

15. Концесионният договор влиза в сила от датата на прехвърляне на собствеността по приватизационния договор - 8 декември 1998 г.

16. Упълномощава министъра на икономиката и енергетиката да сключи концесионния договор с “Ватия” - АД, София, в едномесечен срок от обнародването в “Държавен вестник” на решението за предоставяне на концесия, да осъществява контрол по изпълнението на договора, да представлява концедента в правоотношенията, възникнали във връзка с неговото изпълнение, с изключение на случаите по прекратяването му, както и да предявява вземанията на концедента по съдебен ред.

Министър-председател: Сергей Станишев

Главен секретар на Министерския съвет:Севдалин Мавров