Наредба за изменение и допълнение на Наредба № 32 от 2008 г. за утвърждаване на медицински стандарт „Акушерство и гинекология“

Наредба за изменение и допълнение на Наредба № 32 от 2008 г. за утвърждаване на медицински стандарт „Акушерство и гинекология“ (обн., ДВ, бр. 6 от 2009 г.; изм., бр. 64 от 2010 г.) § 1. Текстът „Заключителни разпоредби“ се заменя с „Преходни и заключителни разпоредби“ и в тях се създават § 6, 7 и 8: „§ 6. (1) Изискването в т. 7.3 от глава VII „Устройствена рамка на акушеро-гинекологичната помощ в лечебни заведения от клас Б“, дял I на приложението към чл. 1, ал. 1 за наличие на микробиологична лаборатория на територията на лечебното заведение се прилага считано от 1 януари 2014 г.

(2) За срока до 1 януари 2014 г. дейността на клиника/отделение по акушерство и гинекология на II и III ниво може да се обезпечава от микробиологична лаборатория на територията на населеното място. § 7. Стандартните и специфичните оборудване и апаратура, определени в приложението към чл. 1, ал. 1, ако не могат да бъдат осигурени за всяка клинична структура, следва да бъдат осигурени в лечебното заведение в брой и по специфика, достатъчни за обезпечаване изпълнението на изискванията за компетентност и обем дейност на всяка от структурите по нива. § 8. (1) В случаите, когато лечебното заведение за болнична помощ не разполага със собствена клинична лаборатория, то следва да осигури осъществяването на дейност по клинична лаборатория от съответното ниво, определено с този стандарт, по договор със самостоятелна медико-диагностична лаборатория или с клинична лаборатория – структура на друго лечебно заведение. В тези случаи лабораторията, с която е сключен договорът, следва да бъде разположена в една и съща сграда с болницата или в рамките на болницата. С договора задължително се обезпечава 24-часово осъществяване на дейностите по клинична лаборатория за нуждите на структурата по акушерство и гинекология.

(2) В случаите по ал. 1, ако лабораторията е самостоятелна медико-диагностична лаборатория или структура на лечебно заведение за извънболнична помощ, тя следва да отговаря на изискванията за съответното ниво болнична структура по клинична лаборатория, определени с Наредба № 35 от 2010 г. за утвърждаване на медицински стандарт „Клинична лаборатория“ (ДВ, бр. 66 от 2010 г.).“ § 2. В приложението към чл. 1, ал. 1 „Медицински стандарт „Акушерство и гинекология“ се правят следните изменения и допълнения: 1. В дял II, глава VII „Устройствена рамка на акушеро-гинекологичната помощ в лечебни заведения от клас Б“ т. 7 и 8 се изменят така: „7. Лечебните заведения от клас Б1 осигуряват: 7. 1. Клинична лаборатория: 7.1.1. от първо ниво на територията на лечебното заведение за обезпечаване на дейността на клиника/отделение по акушерство и гинекология от първо ниво; 7.1.2. от второ ниво (включително кръвно-газов анализ) на територията на лечебното заведение за обезпечаване на дейността на клиника/отделение по акушерство и гинекология от второ ниво; 7.1.3. от второ или трето ниво (включително кръвно-газов анализ) на територията на лечебното заведение за обезпечаване на дейността на клиника/отделение по акушерство и гинекология от трето ниво. 7.

2. Рентгенов апарат: 7.2.1. на територията на лечебното заведение за обезпечаване на дейността на клиника/отделение по акушерство и гинекология от първо, второ и трето ниво. 7.

3. Микробиологична лаборатория на територията на лечебното заведение за обезпечаване на дейността на клиника/отделение по акушерство и гинекология от второ и от трето ниво. 7.

4. КАТ или МРТ на територията на населеното място за обезпечаване на дейността на клиника/отделение по акушерство и гинекология от второ и от трето ниво, без родилна помощ. 7.

5. Отделение по обща и клинична патология на територията на областта за обезпечаване на дейността на клиника/отделение по акушерство и гинекология от първо и второ ниво. Отделение по обща и клинична патология на територията на населеното място за обезпечаване на дейността на клиника/отделение по акушерство и гинекология от трето ниво. 7.

6. Вирусологична, патоморфологична, имунологична и генетична лаборатория на територията на населеното място за обезпечаване на дейността на клиника/отделение по акушерство и гинекология от трето ниво.

8. Устройствена рамка на родилната помощ. 8.

1. Структурни единици: 8.1.1. структура за прием на раждащи жени (глава ХХIII); 8.1.2. акушерски стационар, който включва: 8.1.2. 1. родилна зала (глава ХХIV); 8.1.2. 2. структура за следродови грижи, което е съобразено с изискванията на Наредба № 34 от 2010 г. за утвърждаване на медицински стандарт „Неонатология“ (ДВ, бр. 64 от 2010 г.) и може да бъде: 8.1.2. 2.1. централизирано – новороденото и майката са в отделни помещения, несвързани помежду си; 8.1.2. 2.2. децентрализирано – новороденото и майката са в едно и също помещение; 8.1.2. 2.3. полуцентрализирано – новороденото и майката са в отделни помещения, свързани помежду си; 8.1.2. 3. при необходимост и възможност: 8.1.2. 3.1. структура за новородени (съгласно Наредба № 34 от 2010 г. за утвърждаване на медицински стандарт „Неонатология“); 8.1.2. 3.2. структура по патологична бременност или структури по профилирани и интердисциплинарни области – вж. глави II и III; 8.1.2. 4. в лечебно заведение, в което има клиника/отделение по акушерство и гинекология от трето ниво, осъществяващо родилна помощ, се създават две родилни зали за нуждите на това отделение. 8.1.

3. Операционна зала.

8.1.3. 1. В лечебните заведения, в които има клиника/отделение по акушерство и гинекология от първо ниво, осъществяващо родилна помощ, се създава организация (график) за използване на операционна зала от това отделение.

8.1.3. 2. В лечебните заведения, в които има клиника/отделение по акушерство и гинекология от второ или от трето ниво, осъществяващи родилна помощ, се създават операционни зали за нуждите на всяко от тези отделения. В тези операционни зали се осигурява непрекъснат 24-часов режим на работа и кът за първична реанимация на новороденото.

8.1.3. 3. В лечебните заведения, в които има клиника/отделение по акушерство и гинекология от второ или от трето ниво, осъществяващи родилна помощ, допълнително се осигурява възможност тези отделения да използват по график и други операционни зали на територията на лечебното заведение.“

2. В дял II, глава VII „Устройствена рамка на акушеро-гинекологичната помощ в лечебни заведения от клас Б“ се създава т. 9: „9. Устройствена рамка на акушеро-гинекологичната помощ, без родилна помощ. 9.

1. За оказване на АГ помощ извън обхвата на родилната помощ лечебните заведения от клас Б разкриват следните структури: 9.1.1. гинекологичен стационар (глава ХХV), който може да включва структури по профилни или интердисциплинарни области; 9.1.2. един или повече приемни гинекологични кабинети, които отговарят на изискванията за амбулатория за специализирана извънболнична медицинска помощ по АГ (АГ кабинет) съгласно глава ХII. 9.

2. В лечебни заведения от клас Б1 с клиника/отделение по акушерство и гинекология от първо или второ ниво, без родилна помощ, се създава организация (график) за използване на операционна зала на територията на лечебното заведение от тези отделения. В лечебни заведения от клас Б1 с клиника/отделение по акушерство и гинекология от трето ниво, без родилна помощ, се създава операционна зала за нуждите само на това отделение. В тази операционна зала се осигурява непрекъснат 24-часов режим на работа. 9.

3. При необходимост и възможност СБАЛАГ и МБАЛ могат да разкрият: 9.3.1. акушерски стационар със структура по патологична бременност и/или структури по профилирани или интердисциплинарни области; 9.3.2. един или повече приемни акушерски кабинети, които отговарят на изискванията за амбулатория за специализирана извънболнична медицинска помощ по АГ (АГ кабинет) съгласно глава ХХII.“

3. В дял V „Специфични показатели за оценка на медицинските дейности в специалността „Акушерство и гинекология“ в глава XVI „Специфични количествени показатели за медицински дейности в специалността „Акушерство и гинекология“ след т. 3.2.3. 3 се създава т. 3.2.4: „3.2.4. минимална обезпеченост с персонал: 3.2.4. 1. при I ниво – трима лекари, от които: един със специалност „Акушерство и гинекология“, един с допълнителна квалификация по ехография и един с допълнителна квалификация по перинатална или фетална медицина; 3.2.4. 2. при II ниво – петима лекари, от които: четирима със специалност „Акушерство и гинекология“, един с допълнителна квалификация по ехография, един с допълнителна квалификация по перинатална или фетална медицина и един с допълнителна квалификация по оперативна гинекология или тазова хирургия; 3.2.4. 3. при III ниво – осем лекари, от които: петима със специалност „Акушерство и гинекология“, двама с допълнителна квалификация по ехография, двама с допълнителна квалификация по перинатална или фетална медицина и един с допълнителна квалификация по оперативна гинекология или тазова хирургия.“

4. В дял V „Специфични показатели за оценка на медицинските дейности в специалността „Акушерство и гинекология“ в глава XVI „Специфични количествени показатели за медицински дейности в специалността „Акушерство и гинекология“ в т. 3.3 се правят следните изменения и допълнения: а) точка 3.3.3 се изменя така: „3.3.3. минимален годишен брой участия в гинекологични операции на 1 лекар на трудов договор в гинекологична структурна единица на пълен работен ден – акушер-гинеколог или специализиращ „Акушерство и гинекология“: 3.3.3. 1. при липса на участие в раждания – 80 операции; 3.3.3. 2. при участие в не повече от 20 раждания годишно – 60 операции; 3.3.3. 3. при участие в повече от 20 раждания годишно – 40 операции;“ б) създава се т. 3.3.4: „3.3.4. минимална обезпеченост с персонал: 3.3.4. 1. при I ниво – двама лекари, от които един със специалност „Акушерство и гинекология“; 3.3.4. 2. при II ниво – трима лекари, от които: двама със специалност „Акушерство и гинекология“, един с допълнителна квалификация по ехография, един с допълнителна квалификация по оперативна гинекология или тазова хирургия; един с допълнителна квалификация по лапароскопия или миниинвазивна хирургия и един с допълнителна квалификация по колпоскопия; 3.3.4. 3. при III ниво – петима лекари, от които: трима със специалност по „Акушерство и гинекология“, двама с допълнителна квалификация по ехография, един с допълнителна квалификация по оперативна гинекология или тазова хирургия; двама с допълнителна квалификация по лапароскопия или миниинвазивна хирургия, един с допълнителна квалификация по колпоскопия и един с допълнителна квалификация по онкогинекология или онкология.“

5. След т. 6.6 от глава XXV „Гинекологичен стационар“ на дял VII. „Изисквания за структурите на лечебни заведения, в които се оказва акушеро-гинекологична помощ“ се създава дял VIIа: „Дял VIIа. МИНИМАЛНИ ИЗИСКВАНИЯ ЗА ОБЕЗПЕЧЕНОСТ С АПАРАТУРА

1. Минимални изисквания за обезпеченост с апаратура в акушерски структурни единици, които функционират 3 и повече години: 1.1. при I ниво – акушерски монитор (включително в родилна зала), аспирационна (вакуум) помпа; осигурена възможност съвместно с други структури да ползва: ехограф с абдоминален трансдюсер (включително в родилна зала), дефибрилатор, апарат за кръвно-газов анализ; 1.2. при II ниво – акушерски монитор (включително в родилна зала) – 2 бр., аспирационна (вакуум) помпа, ехограф с абдоминален трансдюсер (включително в родилна зала); осигурена възможност съвместно с други структури да ползва: ехограф с абдоминален и вагинален трансдюсер, дефибрилатор, апарат за кръвно-газов анализ; 1.3. при III ниво – акушерски монитор (включително в родилна зала) – 3 бр., аспирационна (вакуум) помпа – 2 бр., ехограф с абдоминален трансдюсер (включително в родилна зала), ехограф с абдоминален и вагинален трансдюсер, колпоскоп; осигурена възможност съвместно с други структури да ползва: лапароскоп, дефибрилатор, апарат за кръвно-газов анализ.

2. Минимални изисквания за обезпеченост с апаратура в гинекологични структурни единици, които функционират 3 и повече години: 2.1. при I ниво – аспирационна(вакуум) помпа; осигурена възможност съвместно с други структури да ползва: ехограф с абдоминален трансдюсер и дефибрилатор; 2.2. при II ниво – колпоскоп, аспирационна (вакуум) помпа; осигурена възможност съвместно с други структури да ползва: ехограф с абдоминален и вагинален трансдюсер, лапароскоп и дефибрилатор; 2.3. при III ниво – ехограф с абдоминален и вагинален трансдюсер, колпоскоп, лапароскоп, хестероскоп, аспирационна(вакуум) помпа и осигурена възможност съвместно с други структури да ползва дефибрилатор.“

Преходни и заключителни разпоредби § 3. В Наредба № 34 от 2010 г. за утвърждаване на медицински стандарт „Неонатология“ (ДВ, бр. 64 от 2010 г.) се правят следните изменения и допълнения: 1. В преходните и заключителните разпоредби се създават § 5, 6, 7 и 8: „§ 5. (1) Изискванията в т. 2.8 и 3.8 на раздел III „Характеристика на структурите на лечебните заведения за осъществяване на клиничната медицинска специалност“ на приложението към чл. 1, ал. 1 за провеждане на микробиологичните изследвания на територията на лечебното заведение се прилага считано от 1 януари 2014 г.

(2) За срока до 1 януари 2014 г. дейността на клиника/отделение по неонатология IІ и IІI ниво може да се обезпечава от микробиологична лаборатория на територията на населеното място. § 6. (1) Изискването на точка 5.2.2 от раздел III „Характеристика на структурите на лечебните заведения за осъществяване на клиничната медицинска специалност“ на приложението към чл. 1, ал. 1 за лекар със специалност „Неонатология“ се прилага считано от 1 януари 2012 г.

(2) За срока до 1 януари 2012 г. при липса на лекар със специалност „Неонатология“ дейността на клиниката/отделението по неонатология второ ниво може да се обезпечава от лекарски персонал в състав минимум 3 лекари, от които поне двама със специалност „Педиатрия“ и квалификация по неонатология. § 7. Стандартните оборудване и апаратура, определени в приложението към чл. 1, ал. 1, ако не могат да бъдат осигурени за всяка клинична структура, следва да бъдат осигурени в лечебното заведение в брой и по специфика, достатъчни за обезпечаване изпълнението на изискванията за компетентност и обем дейност на всяка от структурите по нива. § 8. (1) В случаите, когато лечебното заведение за болнична помощ не разполага със собствена клинична лаборатория, то следва да осигури осъществяването на дейност по клинична лаборатория от съответното ниво, определено с този стандарт, по договор със самостоятелна медико-диагностична лаборатория или с клинична лаборатория – структура на друго лечебно заведение. В тези случаи лабораторията, с която е сключен договорът, следва да бъде разположена в една и съща сграда с болницата или в рамките на болницата. С договора задължително се обезпечава 24-часово осъществяване на дейностите по клинична лаборатория за нуждите на структурата по неонатология.

(2) В случаите по ал. 1, ако лабораторията е самостоятелна медико-диагностична лаборатория или структура на лечебно заведение за извънболнична помощ, тя следва да отговаря на изискванията за съответното ниво болнична структура по клинична лаборатория, определени с Наредба № 35 от 2010 г. за утвърждаване на медицински стандарт „Клинична лаборатория“ (ДВ, бр. 66 от 2010 г.).“

2. В приложението към чл. 1, ал. 1 „Медицински стандарт „Неонатология“ се правят следните изменения и допълнения: а) в т. 5.1.1 от раздел III „Характеристика на структурите на лечебните заведения за осъществяване на клиничната медицинска специалност“ думите „двама лекари“ се заменят с „един лекар“, а думите „единият от които е“ се заличават; б) точка 5.2.2 от раздел III „Характеристика на структурите на лечебните заведения за осъществяване на клиничната медицинска специалност“ се изменя така: „5.2.2. Задължително осигуряване на денонощен лекарски график. Лекарският персонал е минимум 3 лекари, от които един със специалност „Неонатология“ и двама със специалност „Педиатрия“ и квалификация по неонатология.“

Министър: Ст. Константинов