Наредба за изменение и допълнение на Наредба № 49 от 2003 г. за условията и реда за одобрение на типа на защитна конструкция при преобръщане чрез статично изпитване и за одобрение на типа на нови трактори по отношение на защитната конструкция при преобръщане чрез статично изпитване

Наредба за изменение и допълнение на Наредба № 49 от 2003 г. за условията и реда за одобрение на типа на защитна конструкция при преобръщане чрез статично изпитване и за одобрение на типа на нови трактори по отношение на защитната конструкция при преобръщане чрез статично изпитване (обн., ДВ,бр. 107 от 2003 г.; изм., бр. 63 от 2006 г.) § 1. В чл. 4, ал. 1 се правят следните изменения и допълнения: 1. В т. 1 думите “препис от съдебно решение за регистрация и удостоверение за актуално състояние” се заменят с “актуално удостоверение за вписване в търговския регистър”.

2. Създава се т. 11: “11. декларация от заявителя, че досега не е издавано одобрение на типа защитна конструкция при преобръщане чрез статично изпитване, за който е подадено заявлението за одобрение на типа, и че не са подадени документи до друг орган за одобрение на типа на същия тип защитна конструкция при преобръщане чрез статично изпитване”. § 2. В чл. 11, ал. 1, т. 1 думите “удостоверение за актуално състояние на съдебната регистрация” се заменят с “актуално удостоверение за вписване в търговския регистър”. § 3. В чл. 24, ал. 1 се правят следните изменения и допълнения: 1. В т. 1 думите “препис от съдебно решение за регистрация и удостоверение за актуално състояние” се заменят с “актуално удостоверение за вписване в търговския регистър”.

2. Създава се т. 8: “8. декларация от заявителя, че досега не е издавано одобрение на типа защитна конструкция при преобръщане чрез статично изпитване, за който е подадено заявлението за одобрение на типа, и че не са подадени документи до друг орган за одобрение на типа на същия тип трактор по отношение на защитната конструкция при преобръщане чрез статично изпитване”. § 4. В чл. 30, ал. 1, т. 1 думите “удостоверение за актуално състояние на съдебната регистрация” се заменят с “актуално удостоверение за вписване в търговския регистър”. § 5. В приложение № 4 към чл. 7, ал. 2, част II след думите “18 за Дания” се добавя нов ред: “19 за Румъния”.

Заключителни разпоредби § 6. Наредбата въвежда изискванията на Директива 2006/96/ЕО. § 7. Наредбата влиза в сила от деня на обнародването й, с изключение на § 1, т. 1, § 2, § 3, т. 1 и § 4, които влизат в сила от 1 юли 2007 г.

Министър: Н. Кабил