Административният съд – Бургас, на основание чл. 188 във връзка с чл. 181 от Административнопроцесуалния кодекс съобщава, че е постъпило оспорване от Паско Тошев Запрянов от Димитровград, ул. Христо Смирненски № 4-б-21, против т. 4 от раздел 4 от приложение № 6 към Наредбата за определянето и администрирането на местните такси и цени на услуги на територията на община Бургас, приета с решение на Общинския съвет – гр. Бургас, по протокол № 21 от 20.12.2016 г., изм. и доп. с решения на Общинския съвет – гр. Бургас, по т. 3, протокол № 26 от 25.04.2017 г. По оспорването е образувано адм. дело № 2496/2017 г., насрочено за 16.11.2017 г. от 10,15 ч.