Постановление № 47 от 24 февруари 2003 г. за приемане на Устройствен правилник на Държавната агенция за метрология и технически надзор

ПОСТАНОВЛЕНИЕ № 47 ОТ 24 ФЕВРУАРИ 2003 Г. за приемане на Устройствен правилник на Държавната агенция за метрология и технически надзор

МИНИСТЕРСКИЯТ СЪВЕТ ПОСТАНОВИ: Член единствен. Приема Устройствен правилник на Държавната агенция за метрология и технически надзор.

Заключителни разпоредби § 1. Отменя се Устройственият правилник на Държавната агенция за метрология и технически надзор, приет с Постановление № 269 на Министерския съвет от 1999 г. (обн., ДВ, бр. 10 от 2000 г.; изм. и доп., бр. 91 от 2001 г. и бр. 15, 39, 73, 94, 112 и 115 от 2002 г. ). § 2. В приложение № 1 към чл. 1, ал. 1, т. 1 от Постановление № 22 на Министерския съвет от 2002 г. за работната заплата в бюджетните организации и дейности (обн., ДВ, бр.15 от 2002 г.; изм. и доп., бр. 26, 36, 64, 67, 75, 86 и 118 от 2002 г. и бр. 4 от 2003 г.), в пореден № 5, в колона 9 се добавя числото „ 358,56" и в колона 12 — числото „ 359,16".

За министър-председател: Лидия Шулева

Главен секретар на Министерския съвет: Севдалин Мавров

УСТРОЙСТВЕН ПРАВИЛНИК на Държавната агенция за метрология и технически надзор

Глава първа

ОБЩИ ПОЛОЖЕНИЯ Чл. 1. С правилника се определят функциите, структурата, числеността на персонала и организацията на работата на Държавната агенция за метрология и технически надзор (ДАМТН).

Чл. 2. (1) Държавната агенция за метрология и технически надзор е юридическо лице на бюджетна издръжка със седалище София.

(2) Държавната агенция за метрология и технически надзор е второстепенен разпоредител с бюджетни кредити към министъра на икономиката.

(3) Държавната агенция за метрология и технически надзор е администрация, която подпомага председателя при осъществяване на правомощията му и извършва дейности по административното обслужване на физическите и юридическите лица.

(4) Държавната агенция за метрология и технически надзор изпълнява функции на Национален информационен център съгласно чл. 10 от Споразумението за техническите пречки пред търговията по Приложение 1А към Маракешкото споразумение за създаване на Световната търговска организация (СТО).

Глава втора

ПРАВОМОЩИЯ НА ПРЕДСЕДАТЕЛЯ НА ДАМТН Чл. 3. (1) Председателят ръководи и представлява ДАМТН.

(2) Председателят на ДАМТН: 1. в областта на държавното управление на метрологията: а) предлага на Министерския съвет утвърждаването на национални еталони и на дългосрочна програма за развитие на националните еталони; б) приема дългосрочна програма за развитие на националната система за сертифицирани сравнителни материали и координира изпълнението й; в) одобрява или отнема одобряването на типа на средства за измерване и определя периодичността на последващите проверки на средствата за измерване; г) оправомощава или отнема оправомощаването на лица за извършване на проверка на средства за измерване; д) осъществява метрологичен надзор; е) представлява Република България пред международните организации по метрология, изпълнява и координира изпълнението на задълженията, които произтичат от членството й в тях; 2. осъществява надзор на пуснатите на пазара и/или пуснатите в действие продукти, за които има съществени изисквания, определени съгласно Закона за техническите изисквания към продуктите; 3. издава и отнема разрешения на лица за оценяване съответствието на продуктите със съществените изисквания по чл. 9, ал. 1 от Закона за техническите изисквания към продуктите; 4. осъществява технически надзор на съоръженията с повишена опасност; 5. издава и отнема лицензии на лица за осъществяване на технически надзор на съоръженията с повишена опасност; 6. издава разрешения за извършване на дейностите поддържане, ремонтиране и преустройване на съоръженията с повишена опасност; 7. ръководи методически специализираните органи за технически надзор на Министерството на транспорта и съобщенията, Министерството на вътрешните работи и Министерството на отбраната; 8. осъществява контрол на качеството на течните горива; 9. организира издаването на официален бюлетин, в който се публикува определена с нормативни актове информация относно дейността на ДАМТН; 10. упражнява правата на собственост на държавата в капитала на едноличното търговско дружество; 11. ръководи заседанията на Националния съвет по метрология; 12. ръководи, организира и контролира дейността по защитата на класифицираната информация; 13. изпълнява и други задачи, възложени със закон или с акт на Министерския съвет.

(3) В рамките на предоставените му правомощия председателят на ДАМТН издава индивидуални административни актове.

Чл. 4. (1) При осъществяване на своите правомощия председателят на ДАМТН се подпомага от двама заместник-председатели.

(2) функциите на председателя в негово отсъствие от страната или когато ползва законоустановен отпуск, се изпълняват от заместник-председател, определен със заповед за всеки конкретен случай.

(3) Извън случаите по ал. 2 председателят на ДАМТН може със заповед да делегира част от своите правомощия по чл. 3 на заместник-председателите.

Глава трета

СТРУКТУРА И ФУНКЦИИ НА ДАМТН

Раздел I

Структура Чл. 5. (1) Администрацията на ДАМТН е организирана в 6 главни дирекции, 4 дирекции и инспекторат.

(2) Общата численост на персонала в административните звена на ДАМТН е 955 щатни бройки.

(3) Числеността на отделните административни звена е посочена в приложението.

Чл. 6. (1) Председателят на ДАМТН може да създава отдели и сектори в дирекциите и в главните дирекции.

(2) Председателят на ДАМТН със заповед определя обхвата на териториалните звена на главните дирекции при спазване разпоредбите на § 6 от преходните и заключителните разпоредби на Закона за административно-териториалното устройство на Република България.

Чл. 7. (1) Председателят утвърждава структурата на административните звена, щатното разписание и длъжностните характеристики на служителите в ДАМТН.

(2) Председателят назначава държавните служители и сключва трудовите договори с другите служители в администрацията на ДАМТН.

(3) Председателят може да възложи на главния секретар отделни свои правомощия: 1. по служебни правоотношения, с изключение на назначаването и прекратяването на правоотношенията, както и налагането на дисциплинарни наказания; 2. по сключването, изменянето и прекратяването на трудовите правоотношения със служители в ДАМТН.

Раздел II

Главен секретар Чл. 8. (1) Главният секретар осъществява административното ръководство на администрацията на ДАМТН в изпълнение на нормативните актове и разпорежданията на председателя.

(2) Главният секретар ръководи, координира и контролира функционирането на администрацията на ДАМТН.

Чл. 9. (1) Главният секретар: 1. подпомага председателя на ДАМТН при осъществяването на неговите правомощия; 2. създава условия за нормална и ефективна работа на административните звена в ДАМТН; 3. осъществява общия контрол за изпълнението на заповедите на председателя; 4. контролира и отговаря за работата с документите и за съхраняването им; 5. организира и отговаря за стопанисването на ползваните за административни нужди имоти и движими вещи, предоставени на ДАМТН; 6. организира и отговаря за административното обслужване на физическите и юридическите лица; 7. координира оперативното взаимодействие на администрацията на ДАМТН с администрацията на Министерския съвет и на другите органи на изпълнителната власт; 8. организира и координира връзките с обществеността по отношение на дейността на агенцията; 9. изготвя ежегодно доклад за състоянието на администрацията и го представя на председателя; 10. представлява ДАМТН в случаите, когато е изрично упълномощен от председателя, по проблеми, свързани с функционирането на администрацията; 11. изпълнява и други задачи, възложени му от председателя.

(2) функциите на главния секретар в негово отсъствие или когато ползва законоустановен отпуск, се изпълняват от определен от председателя директор на дирекция от общата администрация за всеки конкретен случай.

Раздел III

Инспекторат Чл. 10. Структурата на ДАМТН включва инспекторат на пряко подчинение на председателя за осъществяване на контрол върху дейността на ДАМТН.

Чл. 11. Инспекторатът: 1. извършва цялостни и тематични проверки по нареждане на председателя относно осъществяваната от ДАМТН дейност; 2. осъществява контрол за изпълнението на заповедите на председателя, когато това му е възложено; 3. дава становища за отстраняване на допуснатите нарушения и пропуски в работата на административните звена; 4. оказва помощ по организацията на работа на административните звена; 5. извършва проверки и дава становища по постъпили жалби, сигнали и предложения на граждани и организации; 6. периодично подготвя информация за резултатите от контролната си дейност, като анализира причините и условията за нарушенията и предлага мерки за отстраняването им.

Раздел IV

Обща администрация Чл. 12. Общата администрация на ДАМТН е организирана в две дирекции: 1. дирекция „Административно-правно и информационно обслужване"; 2. дирекция „финансово-стопански дейности и управление на собствеността".

Чл. 13. Дирекция „Административно-прав-но и информационно обслужване": 1. подпомага в правно-нормативно отношение дейността на председателя, на неговите заместници, на главния секретар и на административните звена на ДАМТН, като дава становища по правни въпроси; 2. участва в разработването на проекти на нормативни актове, свързани с дейностите на ДАМТН, и дава становища по проекти на нормативни актове съвместно с дирекциите и с главните дирекции от специализираната администрация; 3. дава становища по законосъобразността на проекти на договори, заповеди и други актове и документи, свързани с дейностите на ДАМТН; 4. следи за законосъобразността на актовете, свързани с възникването, изменянето и прекратяването на трудовите и служебните правоотношения на служителите; 5. осъществява процесуално представителство пред съдилищата; 6. участва в работата на комисиите, свързани с процедурите по възлагане на обществени поръчки; 7. осъществява взаимодействието на ДАМТН с правните дирекции на Министерския съвет, на министерствата и на другите ведомства и с дирекция „Съвет по законодателството" на Министерството на правосъдието; 8. изготвя и актуализира щатните разписания на ДАМТН; 9. изготвя актовете и документите, свързани с възникването, изменянето и прекратяването на служебните и трудовите правоотношения, оформя и съхранява служебните и трудовите досиета на служителите; 10. отчита отпуските и подготвя документите за пенсиониране на служителите; 11. изготвя статистически справки за работната заплата и движението на кадрите в ДАМТН; 12. осигурява методическа, организационна и техническа помощ по разработването, актуализирането и утвърждаването на длъжностните характеристики на служителите; 13. планира и организира обучението, повишаването и поддържането на професионалната квалификация и преквалификация на служителите; 14. организира атестирането на служителите; 15. обработва входящите и изходящите документи и осъществява деловодната дейност; 16. обработва и съхранява деловодния архив; 17. организира и осъществява работата със секретните документи; 18. предоставя информация на административните звена относно актовете на Министерския съвет, отнасящи се до дейността на ДАМТН; 19. организира приемането на заявки за административни услуги, изготвя справки и отчети за дейността на ДАМТН по Закона за административното обслужване на физическите и юридическите лица; 20. осъществява техническата дейност, свързана с подготовката на документи и проекти на нормативни актове; 21. извършва административно и техническо обслужване на администрацията на ДАМТН; 22. планира развитието на информационната система на ДАМТН и организира обслужването й; 23. администрира достъпа до информационната система на ДАМТН; 24. предлага, внедрява и поддържа информационни и комуникационни продукти и технологии за осъществяване на дейностите в ДАМТН; 25. проектира и поддържа базите данни в ДАМТН; 26. поддържа електронните регистри, водени в ДАМТН; 27. поддържа и развива информационната страница на ДАМТН в Интернет; 28. осигурява синхрона и съвместимостта на информационната система на ДАМТН с информационната система на държавната администрация, както и обмена на информация по електронен път; 29. съхранява образците на графичното и цветното изображение на герба на Република България като цифров електронен запис на оптичен носител; 30. предоставя цифров електронен запис и информация при възпроизвеждане на герба на Република България; 31. организира обучението на служителите за работа с компютърни програми и ползването на компютърните комуникации в ДАМТН.

Чл. 14. Дирекция „финансово-стопански дейности и управление на собствеността": 1. подпомага председателя и неговите заместници за правилното и законосъобразно разходване на финансовите ресурси, за опазване на собствеността и за предотвратяване на разхищения и злоупотреби с парични средства и стоково-материални ценности; 2. организира разработването на проекта на бюджет на ДАМТН; 3. осигурява финансово-счетоводното обслужване на ДАМТН в съответствие със Закона за счетоводството и другите нормативни актове; 4. следи за ефективното и законосъобразно разходване на бюджетни средства при спазване на финансовата дисциплина; 5. изготвя периодично финансови анализи и прогнози за дейността на ДАМТН; 6. организира завеждането и отчитането на материалните активи на ДАМТН и редовното извършване на инвентаризации; 7. извършва снабдяването, съхраняването, стопанисването и използването на стоково-материалните ценности при спазване разпоредбите на действащото законодателство; 8. организира и отговаря за управлението и стопанисването на недвижимите имоти на ДАМТН; 9. осигурява поддръжката и ремонта на недвижимите имоти и движимите вещи, предоставени на ДАМТН; 10. с оглед на материално-техническото осигуряване на дейността на ДАМТН организира и участва в провеждането на процедури за възлагане на обществени поръчки и съхранява досиетата за тях; 11. снабдява администрацията с материали и консумативи; 12. следи за изпълнението на договорите, сключени от председателя за осигуряване на дейностите в ДАМТН; 13. осигурява сервизната поддръжка на използваните еталони и средства за измерване и организира изпращането на еталони в чужбина за калибриране, сравняване или ремонт; 14. създава организация за осигуряване на здравословни и безопасни условия на труд и противопожарна безопасност; 15. организира отбранително-мобилизационната подготовка; 16. организира, осигурява и контролира охранителния и пропускателния режим в сградите на ДАМТН; 17. организира и осигурява транспортното обслужване; 18. организира и осигурява почистването в административните сгради на ДАМТН.

Раздел V

Специализирана администрация Чл. 15. (1) Специализираната администрация на ДАМТН е организирана в 6 главни дирекции и 2 дирекции: 1. главна дирекция „Национален център по метрология"; 2. главна дирекция „Мерки и измервателни уреди"; 3. главна дирекция „Метрологичен надзор"; 4. дирекция „Разрешения за оценяване на съответствието"; 5. главна дирекция „Надзор на пазара"; 6. главна дирекция „Инспекция за държавен технически надзор"; 7. главна дирекция „Контрол на качеството на течните горива"; 8. дирекция „Международно сътрудничество и европейска интеграция".

(2) Териториалните звена на главните дирекции са техните регионални отдели.

Чл. 16. Главна дирекция „Национален център по метрология": 1. разработва проект на дългосрочна програма за създаване и усъвършенстване на националните еталони на Република България; 2. създава, съхранява и усъвършенства националните еталони в изпълнение на дългосрочната програма; 3. осигурява проследимост на националните еталони до международни еталони или еталони на държави-членки на Конвенцията за метъра; 4. предприема мерки за осигуряване прос-ледимостта на измерванията в случаите, когато в страната няма утвърден национален еталон или при повреда или унищожаване на национален еталон; 5. организира и участва в международни сравнения за установяване степента на еквивалентност на националните еталони; 6. разпространява чрез калибриране единиците от националните еталони към следващите по точност еталони в страната; 7. координира дейността на лицата, които притежават национални еталони; 8. води регистър на утвърдените национални еталони; 9.изпитва и валидира софтуер за обработка на резултати от измервания; 10. извършва или организира сертификация на сравнителни материали и координира изпълнението на дългосрочната програма за развитие на системата; 11. координира изпълнението на дългосрочната програма за развитие на системата за сертифицирани сравнителни материали; 12. организира и/или извършва сертифика-ция на сравнителните материали; 13. води регистър на сертифицираните сравнителни материали и подготвя информация за тях за публикуване в официалния бюлетин на агенцията; 14. извършва дейности за изпълнение на изискванията на Споразумението на Международния комитет по мерки и теглилки (CIPM) за взаимно признаване на националните еталони и на сертификатите от измерване и калибриране, издадени от националните метрологични институти; 15. участва в работни групи и проекти на Международния комитет по мерки и теглилки (CIPM), Европейското сътрудничество в областта на еталоните (EUROMET) и Организацията за евро-азиатско сътрудничество между държавните метрологични институти (COOMET).

Чл. 17. Главна дирекция „Мерки и измервателни уреди": 1. извършва изследване за одобряване типа на средства за измерване, които подлежат на контрол съгласно Закона за измерванията и нормативните актове по прилагането му, чрез изпитване на средствата за измерване и използвания в тях софтуер; 2. предлага на председателя на ДАМТН одобряването на типа на средствата за измерване; 3.води регистър на одобрените за използване типове средства за измерване; 4. извършва първоначална и последващи проверки на средства за измерване, които подлежат на контрол съгласно Закона за измерванията и нормативните актове по прилагането му; 5. извършва метрологична експертиза на средства за измерване, които подлежат на контрол съгласно Закона за измерванията и нормативните актове по прилагането му; 6. съобразно техническите възможности на лабораториите в регионалните отдели извършва калибриране на средства за измерване, които не подлежат на контрол съгласно Закона за измерванията и нормативните актове по прилагането му; 7. участва в работата на Международната организация по законова метрология (OIML), COOMET, Европейската организация за сътрудничество в областта на законовата метрология (WELMEC) и във връзка с Европейската спогодба за работата на екипажите на превозните средства, извършващи международни автомобилни превози (AETR), в работата на Икономическата комисия за Европа на ООН; 8. извършва изпитване за одобряване типа на игрални съоръжения; 9. предлага на председателя на ДАМТН одобряването на типа на игрални съоръжения; 10. извършва първоначални и периодични проверки на игрални съоръжения; 11. извършва изпитване за одобряване типа на фискални устройства, касови апарати, системи с фискална памет за продажба на течни горива и локални мрежи от фискализирани терминални интегрирани автоматизирани системи за управление на търговската дейност; 12. води регистър на одобрените типове фискални устройства, компютърни мрежи и системи и подготвя информация за тях за публикуване в официалния бюлетин на ДАМТН; 13. извършва експертизи на фискални памети или контролни изпитвания на фискални устройства.

Чл. 18. Главна дирекция „Метрологичен надзор": 1. извършва наблюдение за използване на единиците за измерване съгласно Закона за измерванията и нормативните актове по прилагането му; 2. извършва наблюдение и надзорни проверки за изпълнение на задълженията на лицата, които произвеждат, внасят, ремонтират или използват средства за измерване, подлежащи на контрол съгласно Закона за измерванията и нормативните актове по прилагането му; 3. прави предложения до председателя на ДАМТН за отменяне одобряването на типа на средства за измерване в случаите, предвидени в Закона за измерванията; 4. организира и провежда дейностите по оправомощаване на лица за проверка на средства за измерване и прави предложения на председателя на ДАМТН за оправомощаване на лицата; 5. извършва наблюдение и надзорни проверки върху дейността на лицата, оправомо-щени да извършват проверка на средства за измерване; 6. прави предложения до председателя на ДАМТН за отнемане на оправомощаването за извършване на проверка на средства за измерване в случаите, предвидени в Закона за измерванията; 7. подготвя за публикуване в официалния бюлетин на ДАМТН информация за оправомо-щените лица и за лицата, на които е отнето оправомощаването; 8. извършва наблюдение и надзорни проверки за изпълнение на задълженията на лицата, които произвеждат, внасят или предлагат за продажба предварително опаковани количества продукти или опаковки, използвани за определяне обема на затворените в тях течности; 9. води регистър на лицата, които произвеждат или внасят предварително опаковани количества продукти или бутилки; 10. подготвя за публикуване в официалния бюлетин на ДАМТН информация за регистрираните производители на бутилки и за техните идентификационни знаци; 11. дава предписания за предприемане на коригиращи действия, когато е констатирано, че не са спазени изискванията на Закона за измерванията и на наредбите по прилагането му; 12. при необходимост подлага на контрол средства за измерване, предварително опаковани количества продукти или опаковки, използвани за определяне на обема на затворените в тях течности; 13. предприема действия за ограничаване пускането на пазара и/или в действие и използването на средства за измерване, които не отговарят на изискванията на Закона за измерванията и на нормативните актове по прилагането му; 14. предприема действия за ограничаване пускането на пазара или продажбата на предварително опаковани продукти или опаковки, използвани за определяне на обема на затворените в тях течности, които не съответстват на изискванията на Закона за измерванията и на нормативните актове по прилагането му; 15. води регистър на производителите, вносителите и сервизните звена за ремонт и поддръжка на фискални устройства и подготвя информация за тях за публикуване в официалния бюлетин на ДАМТН; 16. води регистър на лицата, които извършват монтаж и/или ремонт на тахографи; 17. организира издаването на лицензии на лица за ремонт на електронни таксиметрови апарати с фискална памет; 18. участва в работата на OIML, COOMET и WELMEC.

Чл. 19. Дирекция „Разрешения за оценяване на съответствието": 1. организира и извършва проверки за установяване на техническата компетентност и способността на лица, които кандидатстват за разрешение за извършване оценяване на съответствието, да изпълняват процедурите за оценяване съответствието на продуктите със съществените изисквания съгласно наредбите по чл. 7 от Закона за техническите изисквания към продуктите; 2. предлага на председателя на ДАМТН да издаде или да отнеме разрешения за оценяване на съответствието; 3. осъществява контрол на лицата, получили разрешение за извършване оценяване на съответствието, за спазване на условията, при които са получени разрешенията; 4. води регистър на издадените и отнетите разрешения за извършване оценяване на съответствието и определя идентификационни номера на лицата, получили разрешение за извършване оценяване на съответствието; 5. подготвя за публикуване в официалния бюлетин на ДАМТН данните от регистъра на издадените и отнетите разрешения за извършване оценяване на съответствието; 6. по информация от Българския институт по стандартизация подготвя за публикуване в официалния бюлетин на ДАМТН списък с наименованията и регистрационните номера на българските стандарти, които въвеждат хармонизирани европейски стандарти, като посочват връзката им със съответната наредба по чл. 7 от Закона за техническите изисквания към продуктите; 7. при необходимост организира подготовка на експерти от ДАМТН, от министерства и други ведомства за извършване на проверките по т. 1; 8. съдейства за изграждане на национална система за оценяване на съответствието, като подпомага и координира участието на лицата, получили разрешение за извършване оценяване на съответствието, в международни проекти и програми.

Чл. 20. Главна дирекция „Надзор на пазара": 1. извършва наблюдение на пуснатите на пазара и/или в действие продукти, за които има съществени изисквания съгласно наредбите по чл. 7 от Закона за техническите изисквания към продуктите; 2. извършва проверки на пуснатите на пазара и/или в действие продукти за наличие на маркировка за съответствие и на инструкция и/ или указание за употреба на български език; 3. извършва проверки на декларации за съответствие и на части от техническите досиета на продуктите, отнасящи се за съответствието на продуктите, в случаите, предвидени в Закона за техническите изисквания към продуктите; 4. взема образци или проби от продукти за изпитване в случаите, предвидени в Закона за техническите изисквания към продуктите; 5. дава предписания за забрана на разпространението и/или използването, изтеглянето от пазара или за унищожаване на продукти, които не съответстват на съществените изисквания; 6. подготвя информация за продукти, пуснати на пазара или в действие, които не съответстват на съществените изисквания, и в случаите, предвидени в Закона за техническите изисквания към продуктите, я предоставя на средствата за масово осведомяване.

Чл. 21. Главна дирекция „Инспекция за държавен технически надзор": 1. заверява за съответствието им с техническите изисквания, правила и норми: а) проектантската и конструкторската документация за производство на съоръжения с повишена опасност, за които няма наредби по чл. 7 от Закона за техническите изисквания към продуктите; б) проектите и техническата документация за ремонт на съоръженията; 2. издава разрешения за извършване на дейностите по поддържане, ремонтиране и преустройване на съоръжения с повишена опасност; 3. извършва проверки за наличието на необходимите условия за производство и монтаж на съоръжения с повишена опасност, за които няма наредби по чл. 7 от Закона за техническите изисквания към продуктите; 4. регистрира съоръженията с повишена опасност и води техническо досие за всяко съоръжение; 5. издава разрешения за експлоатация на съоръжения с повишена опасност, за които няма наредби по чл. 7 от Закона за техническите изисквания към продуктите; 6. извършва първоначални, периодични и внезапни технически прегледи, проверки и изпитвания на съоръженията с повишена опасност, както и проверки на предприятията, сградите и другите обекти, в които съоръженията се произвеждат, монтират, поддържат, ремонтират и експлоатират, за съответствието им с нормативните изисквания; 7. съгласува учебните програми и планове за обучение в училищата и курсовете за придобиване на правоспособност за обслужване на съоръжения с повишена опасност, разрешава провеждането на курсовете и издава документите за правоспособност; 8. обследва и анализира причините и условията за възникване на аварии и злополуки със съоръжения с повишена опасност и предприема необходимите мерки за предотвратяване на аварии; 9. за неизпълнение на нормативните изисквания прилага следните принудителни административни мерки: а) издава задължителни писмени предписания на собственици, работодатели, длъжностни и други лица; б) разпорежда писмено спиране на експлоатацията на предприятия и/или съоръжения с повишена опасност; 10. организира издаването на лицензии на лица, които кандидатстват за получаване на лицензия за осъществяване на технически надзор на съоръжения с повишена опасност, за съответствието им с изискванията и условията за получаване на лицензия, извършва проверки на лицензираните лица за спазване на тези изисквания и за изпълнението на задълженията им съгласно Закона за техническите изисквания към продуктите; 11. води регистър на лицензираните лица за осъществяване на технически надзор на съоръжения с повишена опасност и подготвя за публикуване в официалния бюлетин на ДАМТН информация за тях; 12. заверява и дава становища за инвестиционните проекти на строежите относно спазването на изискванията за техническа безопасност на съоръженията с повишена опасност и участва в държавните приемателни комисии за разрешаване ползването на строежите; 13. подпомага председателя на ДАМТН при осъществяване на правомощията му по чл. 3, ал. 2, т. 7.

Чл. 22. Главна дирекция „Контрол на качеството на течните горива": 1. извършва наблюдение и контрол на течните горива, за които има установени изисквания за качество; 2. предприема действия за установяване съответствието на течните горива с изискванията за качество, като: а) проверява документите, които придружават течните горива; б) взема проби от течните горива; в) изпитва взетите проби или при необходимост възлага изпитването на акредитирани лаборатории; г) извършва експертиза на резултатите от изпитването за съответствие на горивата с изискванията за качество; 3. издава задължителни предписания за временно спиране или за забрана на пускането на пазара, разпространението или използването на течните горива в случаите, когато е установено несъответствие с изискванията за качество; 4. предприема действия срещу лицата, издали декларация за съответствие на течни горива, които не съответстват на изискванията за качество; 5. изпитва проби от смазочни материали и присадки; 6. извършва експертиза за техническите характеристики на смазочни материали.

Чл. 23. (1) Дирекция „Международно сътрудничество и европейска интеграция": 1. организира изпълнението на задълженията на ДАМТН, свързани с подготовката за присъединяване към Европейския съюз; 2. подготвя информация по подготовката за водене на преговори за присъединяване към Европейския съюз, свързана с функционалната компетентност на ДАМТН; 3. организира и координира сътрудничеството с международни, регионални и национални организации в областите на дейност на

ДАМТН; 4. организира и координира подготовката и воденето на преговори за сключване на междуправителствени и междуведомствени споразумения за сътрудничество в областта на метрологията и оценяване на съответствието и координира изпълнението им; 5. организира, координира и ръководи дейностите по изпълнение на програми и проекти, финансирани със средства на Европейския съюз, или на двустранни програми за сътрудничество, включително мониторинг и оценка на резултатите от изпълнението; 6.организира и координира дейността на работни групи за подготовка на проекти на нормативни актове по въвеждане правото на Европейския съюз, свързани с функционалната компетентност на ДАМТН; 7. издава ежемесечна справка и осигурява информация и материали, свързани с европейската интеграция и международното сътрудничество в областите на дейност на ДАМТН; 8. организира международните изяви на председателя, на заместниците му, на главния секретар и на другите служители на ДАМТН; 9. организира подготовката на задгранични командировки и оформянето на необходимите документи.

(2) Дирекция „Международно сътрудничество и европейска интеграция" в изпълнение на задълженията на ДАМТН като Национален информационен център по Споразумението за технически пречки пред търговията: 1. отговаря на основателни запитвания и предоставя документи във връзка със: а) технически регламенти, приети или предложени за приемане в Република България; б) стандарти, одобрени или предложени за одобряване като български стандарти; в) процедури или проекти на процедури за оценяване на съответствието, както и за лица, получили разрешение за оценяване съответствието на продукти в Република България; г) членството или участието на Република България или на държавни органи в международни и регионални органи по стандартизация и системи за оценяване на съответствието; д) двустранни и многостранни спогодби в обхвата на Споразумението за техническите пречки пред търговията; е) мястото на публикуване на съобщения във връзка с разработването и одобряването на проекти или на проекти за изменение на технически регламенти, стандарти и процедури за оценяване на съответствието; 2. информира заинтересуваните министерства и ведомства за постъпили съобщения за нотификации от страна на СТО; 3. при необходимост изисква информация и документи от министерствата и ведомствата за осъществяване на функциите по т. 1.

Глава четвърта

ОРГАНИЗАЦИЯ НА РАБОТАТА НА ДАМТН Чл. 24. (1) Организацията на работата на ДАМТН се осъществява съгласно правилника, вътрешните правила, процедури и инструкции, свързани с организацията на работа, утвърдени от председателя по предложение на главния секретар.

(2) Председателят на ДАМТН при необходимост може да утвърждава процедури и инструкции, свързани с работата на специализираната администрация, по предложение на директорите и главните директори.

Чл. 25. (1) Непосредственото ръководство на главните дирекции се осъществява от главни директори, а на дирекциите — от директори.

(2) Главните директори и директорите: 1. ръководят, организират, контролират и дават отчет на председателя за дейността на ръководените от тях главни дирекции и дирекции; 2. докладват на председателя, на неговите заместници или на главния секретар материалите по въпроси, включени във функциите на ръководените от тях главни дирекции или дирекции; 3.насочват и подписват материали, подготвени по въпроси, включени във функциите на ръководените от тях главни дирекции или дирекции; 4. разпределят и координират работата между административните звена, включени в ръководените от тях главни дирекции или дирекции; 5. изпълняват и други задачи, възложени им от председателя, от неговите заместници или от главния секретар.

(3) При отсъствие главните директори и директорите се заместват от определен със заповед на председателя на ДАМТН за всеки конкретен случай служител в главните дирекции или в дирекциите.

Чл. 26. (1) Началниците на регионалните отдели в главните дирекции и началниците на отдели в дирекциите ръководят, организират, контролират, координират и отчитат пред главните дирекции изпълнението на задачите на съответния отдел.

(2) Началниците на регионалните отдели в главните дирекции насочват и подписват материали, подготвени по въпроси, включени във функциите на ръководените от тях регионални отдели.

Чл. 27. Държавните служители и лицата, работещи по трудово правоотношение в ДАМТН, изпълняват възложените им задачи и отговарят пред прекия си ръководител за изпълнението на работата съобразно длъжностните си характеристики.

Чл. 28. (1) Документите, изпратени до ДАМТН от държавни органи, от юридически или от физически лица, се завеждат във входящ регистър, като се отбелязва датата на получаването.

(2) При завеждането на документите се извършва проверка за наличието на материалите, посочени в тях, и се образува преписка.

Чл. 29. Служебните преписки подлежат на насочване според адресата или съдържанието им, като резолюцията съдържа указания, срок за изпълнение, дата и подпис.

Чл. 30. (1) Изходящите от ДАМТН документи се съставят в два екземпляра. Вторият екземпляр съдържа инициалите и подписа на служителя, който е изготвил документа, и на ръководителя на съответното административно звено, като се посочва и датата.

(2) На молбите и жалбите се отговаря в срок един месец от получаването им, ако в закон не е установен друг срок. Ако се налага да бъде извършена проверка, срокът може да бъде продължаван, но за не повече от два месеца.

Чл. 31. (1) За образцово изпълнение на служебните си задължения държавните служители имат право на отличия и награди съгласно Закона за държавния служител.

(2) Награждаването на служителите се извършва със заповед на председателя на ДАМТН. В заповедта се определя видът отличие или награда, като по преценка на председателя служителят може да бъде награден едновременно с отличие и с предметна или парична награда. Наградите могат да бъдат в размер до 3 минимални работни заплати за една календарна година.

Чл. 32. Командироването в страната на служителите от ДАМТН се извършва от председателя или от определени от него длъжностни лица.

Чл. 33. (1) Работното време на администрацията на ДАМТН е 8 часа дневно — от 9 ч. до 17ч. и 30 мин. с почивка от 12 ч. и 30 мин. до 13 ч.

(2) Работното време на служителите, които работят в среда на йонизиращи лъчения, е 7 часа дневно — от 9 ч. до 16 ч. и 30 мин. с почивка от 12 ч. и 30 мин. до 13 ч.

Чл. 34. Достъпът на външни лица в сградите на ДАМТН се разрешава след издаване на пропуск от охраната или предоставяне на документ, разрешаващ влизането и излизането. Пропускът съдържа трите имена на лицето и на служителя, при когото отива. След приключване на посещението служителят, провел срещата, разписва пропуска.

ЗАКЛЮЧИТЕЛНА РАЗПОРЕДБА

Параграф единствен. Правилникът се приема на основание чл. 48 от Закона за администрацията.

Приложение към чл. 5, ал. 3

Численост на персонала в административните звена на Държавната агенция за метрология и технически надзор - 955 щатни бройки

Председател 1

Заместник-председатели 2

Главен секретар 1

Инспекторат 4

Служител по сигурността на информацията 1

Обща администрация 109 в т.ч.: дирекция „Административно-правно и информационно обслужване" 40 дирекция „финансово-стопански дейности и управление на собствеността" 69

Специализирана администрация 837 в т.ч.: главна дирекция „Национален център по метрология" 75 главна дирекция „Мерки и измервателни уреди" 330 главна дирекция „Метрологичен надзор" 125 дирекция „Разрешения за оценяване на съответствието" 10 главна дирекция „Надзор на пазара" 104

Главна дирекция „Инспекция за държавен технически надзор" 142 главна дирекция „Контрол на качеството на течните горива" 31 дирекция „Международно сътрудничество и европейска интеграция" 20