Постановление № 67 от 28 март 2008 г. за изменение и допълнение на нормативни актове на Министерския съвет

ПОСТАНОВЛЕНИЕ № 67 ОТ 28 МАРТ 2008 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 175 на Министерския съвет от 2007 г. за заплатите в бюджетните организации и дейности (обн., ДВ, бр. 61 от 2007 г.; изм. и доп., бр. 78, 80, 100, 101, 104, 108 и 110 от 2007 г. и бр. 10, 14, 17, 24 и 32 от 2008 г.) се правят следните изменения и допълнения: 1. В чл. 7: а) създава се нова ал. 10: “(10) Индивидуалните основни месечни заплати на лицата, заемащи длъжности, посочени в приложение № 5 към чл. 1, ал. 1, т. 5, се определят в рамките на минималния и максималния размер за съответната длъжност.”; б) досегашната ал. 10 става ал. 11.

2. В чл. 11а: а) създава се нова ал. 3: “(3) Алинея 2 се прилага и в случаите, когато с увеличението на основната месечна заплата се надвишава максималният размер на основната месечна заплата за съответната длъжност.”; б) досегашната ал. 3 става ал. 4.

3. В приложение № 1 към чл. 1, ал. 1, т. 1: а) в пореден № 4, колона 1 числото “429,50” се заменя с “455,97”, а в колона 2 числото “430,07” се заменя с “456,72”; б) в пореден № 4.1, колона 1 числото “425,75” се заменя с “452,70”, а в колона 2 числото “425,75” се заменя с “452,95”; в) в пореден № 5, колона 3 се добавя числото “567,12”; г) в пореден № 7, колона 2 числото “483,74” се заменя с “488,89”; д) в пореден № 9, колона 1 числото “547,64” се заменя с “552,57”; е) в пореден № 18.3, колона 1 числото “415,11” се заменя с “427,19”; ж) в пореден № 20, колона Б след думите “Държавна комисия по сигурността на информацията” се добавя “(без изборните длъжности)”; з) в пореден № 26, колона 1 числото “504,40” се заменя с “504,87”; и) в пореден № 30, колона 1 числото “547,07” се заменя с “550,34”; к) създава се пореден № 31, като в колона Б се добавя “Комисия за разкриване на документите за обявяване на принадлежност на български граждани към Държавна сигурност и разузнавателните служби на Българската народна армия”, а в колона 1 се добавя числото “820,00”.

4. В приложение № 2 към чл. 1, ал. 1, т. 2 в пореден № 3, колона 1 числото “332,40” се заменя с “386,96”.

5. В приложение № 3 към чл. 1, ал. 1, т. 3: а) в пореден № 9 числото “290” се заменя с “293”; б) в пореден № 10 числото “275” се заменя с “290”. § 2. В чл. 52 от Постановление № 15 на Министерския съвет от 2008 г. за изпълнението на държавния бюджет на Република България за 2008 г. (ДВ, бр. 16 от 2008 г.) думите “§ 23, ал. 2” се заменят с “§ 23, ал. 1” и накрая се поставя запетая и се добавя “както и Главна дирекция “Национална служба “Гражданска защита” и Главна дирекция “Национална система 112” на Министерството на държавната политика при бедствия и аварии”.

Заключителни разпоредби § 3. Необходимите средства за прилагане на постановлението се осигуряват в рамките на одобрените със Закона за държавния бюджет на Република България за 2008 г. средства по бюджетите на първостепенните разпоредители с бюджетни кредити, трансфера от републиканския бюджет по самостоятелните им бюджети и извънбюджетни сметки, от собствени приходи на общините и по реда на чл. 34 от Закона за устройството на държавния бюджет. § 4. Разпоредбата на § 1 влиза в сила от 1 януари 2008 г. с изключение на т. 3, букви “в” и “г”, които влизат в сила съответно от 1 март 2008 г. и от 1 февруари 2008 г.

Министър-председател: Сергей Станишев

Главен секретар на Министерския съвет: Севдалин Мавров