Решение № 1015 от 22 декември 2004 г. за предоставяне на концесия за добив на подземни богатства по чл. 2, т. 8 от Закона за подземните богатства - производствени технологични отпадъци от миннодобивната и миннопреработващата дейност, от находище “Куклен”, разположено в землището на с. Куклен, община Куклен, област Пловдив

РЕШЕНИЕ № 1015 ОТ 22 ДЕКЕМВРИ 2004 Г. за предоставяне на концесия за добив на подземни богатства по чл. 2, т. 8 от Закона за подземните богатства - производствени технологични отпадъци от миннодобивната и миннопреработващата дейност, от находище “Куклен”, разположено в землището на с. Куклен, община Куклен, област Пловдив

На основание чл. 5, т. 3, чл. 6, ал. 3, чл. 29 и чл. 54, ал. 5 и 6 от Закона за подземните богатства

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, т. 8 от Закона за подземните богатства - производствени технологични отпадъци от миннодобивната и миннопреработващата дейност, от находище “Куклен”, разположено в землището на с. Куклен, община Куклен, област Пловдив, индивидуализирано в схема с координати на точките от № 1 до 22 на контура на запасите в координатна система “1970 г.”.

2. Определя срок на концесията 8 години.

3. Определя за концесионер ЕТ “Стефан Кънев” - София, титуляр на удостоверение за търговско откритие № 0092 от 21 юли 2003 г.

4. Концесията да се осъществява при следните условия: 4. 1. Правата и задълженията по концесията да не се прехвърлят на трети лица освен с писмено съгласие на концедента при условията на чл. 25 от Закона за подземните богатства. 4.

2. Добивът на подземното богатство по т. 1 започва след одобряване от министъра на икономиката на съгласуван с Министерството на околната среда и водите цялостен работен проект. 4.

3. Всички дейности по предоставената концесия се извършват в съответствие с установените в страната технически и технологични стандарти. 4.

4. Концесионерът да не разкрива и предоставя на трети лица придобитата геоложка и техническа документация и информация, свързана с обекта на концесия, без изрично писмено съгласие от концедента. 4.

5. Всички разходи, свързани с дейностите по предоставената концесия, са за сметка на концесионера. 4.

6. За осъществяване на правата и за изпълнение на задълженията по концесията не се изискват задължителни подобрения в находището.

5. Определя основните права и задължения по концесията, както следва: 5. 1. Основни права на концесионера: 5.1.1. да добива подземни богатства от находището по т. 1; 5.1.2. право на собственост върху добитите подземни богатства; 5.1.3. право на собственост върху технологичните отпадъци от добива за срока на концесията; 5.1.4. да извършва за своя сметка необходимите дейности за експлоатационно проучване в границите на концесионния обект по т. 1; 5.1.5. да складира отпадъците от добива и преработката на подземното богатство въз основа на проекти, съгласувани с министъра на икономиката и с министъра на околната среда и водите. 5.

2. Основни задължения на концесионера: 5.2.1. да извършва добива на подземните богатства по т. 1, като: 5.2.1. 1. изпълнява одобрените цялостен работен проект и годишни работни проекти за добив и първична преработка; 5.2.1. 2. разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.1. 3. изземва подземните богатства при минимални загуби, като се спазват изискванията за правилно и безопасно разработване; 5.2.1. 4. не застрашава компонентите на околната среда; 5.2.2. да заплаща концесионно възнаграждение при условия и в срокове, определени в концесионния договор; 5.2.3. да извърши инвестиции за периода 2005 - 2009 г. в размер не по-малък от 1 400 000 щ. д.; 5.2.4. да изработи и съгласува с компетентните държавни органи в срокове, при условия и по ред, определени в концесионния договор: 5.2.4. 1. цялостен работен проект за добив и първична преработка; 5.2.4. 2. изменения и допълнения на цялостния работен проект - при възникнала необходимост от това; 5.2.4. 3. годишни работни проекти за добив и първична преработка; 5.2.4. 4. проект за техническа ликвидация и рекултивация; 5.2.4. 5. социална програма за срока на концесията; 5.2.5. да уведомява компетентните държавни органи при условия и по ред, определени в концесионния договор, за всяко обстоятелство, което може да създаде опасност за националната сигурност, отбраната на страната, обществения ред, околната среда, защитени със закон територии и обекти, паметници на културата; 5.2.6. при условия и по ред, определени в концесионния договор, да спре изпълнението на всички или на част от дейностите по концесията, както и да приеме и да търпи трети лица да добиват природни богатства от предоставения обект; 5.2.7. да съставя и води геоложка и техническа документация за дейностите по концесията; 5.2.8. да представя в срокове, при условия и по ред, определени в концесионния договор: 5.2.8. 1. месечни отчети за действително добитите количества подземни богатства, както и справка за съдържанията на металите в тях; 5.2.8. 2. геоложки отчет за изпълнението на годишния работен проект и за изменението на запасите и ресурсите през изтеклата година; 5.2.8. 3. доклад за остатъчните запаси в находището при доказана необходимост от ликвидация и рекултивация на находището; 5.2.9. да осигурява на оправомощени органи и/или лица пълен достъп до концесионния обект, съоръженията и документацията, свързани с дейностите по концесията; 5.2.10. да извърши техническа ликвидация и рекултивация за своя сметка при условия и в срокове, определени в одобрения проект за ликвидация и рекултивация; 5.2.11. при прекратяване на концесионния договор да предаде находището по т. 1 при условия и по ред, определени в концесионния договор. 5.

3. Основни права на концедента: 5.3.1. да получава дължимото концесионно възнаграждение при условия и в срокове, определени в концесионния договор; 5.3.2. при условия и по ред, определени в концесионния договор, да контролира изпълнението на задълженията на концесионера, включително чрез вземане на проби от всяка продукция - резултат от експлоатацията на находището, и чрез извършване на маркшайдерски замервания; 5.3.3. право на съсобственост с концесионера, а след прекратяване на концесията - право на собственост - върху придобитата по време на концесията геоложка и техническа документация; 5.3.4. да прекрати едностранно концесионния договор при неизпълнение от страна на концесионера на основните задължения по това решение и по договора, както и при нарушаване условията на концесията. 5.

4. Основни задължения на концедента: 5.4.1. да оказва съдействие на концесионера при осъществяване на концесията, след като такова бъде поискано, при условия и по ред, определени в концесионния договор; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя за начален срок на концесията датата на влизане в сила на концесионния договор. Концесионният договор влиза в сила от датата на подписването му от страните.

7. Определя следните видове гаранции за изпълнение на задълженията по концесионния договор: 7. 1. Безусловна и неотменяема банкова гаранция от банка, одобрена от концедента, която да гарантира изпълнението на задълженията на концесионера по сключения договор. За 2005 и 2006 г. гаранцията е в размер на левовата равностойност на 2400 щ. д. годишно. За всяка следваща година банковата гаранция е в размер 50 на сто от концесионното възнаграждение за предходната година. Сроковете за представяне на гаранциите се определят в концесионния договор. 7.

2. Банкова сметка, открита от концесионера при условия и в срок, определени в концесионния договор, обезпечаваща изпълнението на задълженията, свързани с ликвидацията и рекултивацията на находището. 7.

3. Право на концедента да прекрати едностранно концесионния договор при условия и по ред, определени в концесионния договор. 7.

4. Дължат се неустойки и лихви при неизпълнение и при забавено изпълнение на договорните задължения на всяка от страните. Формите на неизпълнение, условията и редът за тяхното установяване, както и видът и размерът на санкциите се определят в концесионния договор.

8. Определя концесионно възнаграждение, както следва: 8. 1. Годишно парично концесионно възнаграждение в размер 0,5 на сто от стойността на добитите от находището метали мед, цинк и сребро, изчислена по средноаритметични международни цени на металите на Лондонската метална борса за съответния период. 8.

2. Минимално годишно парично концесионно възнаграждение, формирано като сума от: 8.2.1. 0,5 на сто от стойността на металите мед, цинк и сребро, съдържащи се в действително добитите количества суровина, изчислена при условията на т. 8.1, и 8.2.2. 0,5 на сто от стойността на металите мед, цинк и сребро за разликата до 25 000 т при съдържания на мед - 1,55 на сто, на цинк - 0,80 на сто, и на сребро - 186,7 г/тон, изчислена при условията на т. 8.1.

8. 3. Годишното парично концесионно възнаграждение се заплаща от концесионера на две вноски два пъти годишно до 15 дни след изтичането на съответното 6-месечие в левовата равностойност на щатски долари по курса на Българската народна банка в деня на плащане. Начинът на изчисляване и сроковете за заплащане се определят в концесионния договор. 8.

4. Концесионното възнаграждение се дължи от момента на въвеждане в експлоатация на находището, но не по-късно от 3 месеца от сключването на концесионния договор. 8.

5. Концесионерът не дължи концесионно възнаграждение от датата на прекратяване на фактическия добив от находище “Куклен” до датата на завършване на дейностите по проекта за техническа ликвидация и рекултивация на концесионния обект.

9. Упълномощава министъра на икономиката да сключи концесионния догововор с ЕТ “Стефан Кънев” - София, в едномесечен срок от влизането в сила на решението за предоставяне на концесия, да осъществява контрол по изпълнението на договора, да представлява концедента в правоотношенията, възникнали във връзка с изпълнението му, с изключение на случаите по неговото прекратяване, както и да предявява вземанията на концедента по съдебен ред.

Министър-председател: Симеон Сакскобургготски

Главен секретар на Министерския съвет: Севдалин Мавров