Постановление № 37 от 24 февруари 2016 г. за изменение и допълнение на Наредбата за паричните обезщетения и помощи от държавното обществено осигуряване, приета с Постановление № 188 на Министерския съвет от 2015 г.

ПОСТАНОВЛЕНИЕ № 37 ОТ 24 ФЕВРУАРИ 2016 Г. за изменение и допълнение на Наредбата за паричните обезщетения и помощи от държавното обществено осигуряване, приета с Постановление № 188 на Министерския съвет от 2015 г. (ДВ, бр. 57 от 2015 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 38 се създава ал. 4: „(4) При смърт на самоосигуряващото се лице паричната помощ се изплаща при условията на ал. 1 – 3, ако са внесени дължимите осигурителни вноски за последния месец, за който е изтекъл срокът по чл. 7, ал. 4 КСО.“ § 2. В чл. 42, ал. 2 думите „чл. 6, ал. 8 КСО“ се заменят с „чл. 6, ал. 9 КСО“.

Заключителни разпоредби § 3. В чл. 52 от Наредбата за медицинската експертиза, приета с Постановление № 87 на Министерския съвет от 2010 г. (обн., ДВ, бр. 36 от 2010 г.; изм. и доп., бр. 5 и 41 от 2011 г. и бр. 55 и 67 от 2014 г.), думите „чл. 27 от Наредбата за изчисляване и изплащане на паричните обезщетения и помощи от държавното обществено осигуряване“ се заменят с „чл. 43 от Наредбата за паричните обезщетения и помощи от държавното обществено осигуряване, приета с Постановление № 188 на Министерския съвет от 2015 г. (ДВ, бр. 57 от 2015 г.)“. § 4. Постановлението влиза в сила от 1 януари 2016 г.

За министър-председател: Ивайло Калфин

За главен секретар на Министерския съвет: Веселин Даков