Постановление № 75 от 22 април 2005 г. за предоставяне на средства от централния бюджет за 2005 г. за допълване на стандарта за издръжка на делегираните от държавата дейности по образование в Столичната община за 2005 г.

ПОСТАНОВЛЕНИЕ № 75 ОТ 22 АПРИЛ 2005 Г. за предоставяне на средства от централния бюджет за 2005 г. за допълване на стандарта за издръжка на делегираните от държавата дейности по образование в Столичната община за 2005 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави по реда на чл. 34, ал. 1 от Закона за устройството на държавния бюджет средства в размер 5 млн. лв. по бюджета на Столичната община за 2005 г. за подобряване на текущата издръжка на делегираните от държавата дейности по образование.

(2) Със средствата по ал. 1 се увеличава издръжката на делегираните от държавата дейности по образование по решение на Столичния общински съвет.

Чл. 2. Средствата по чл. 1 се осигуряват от предвидените средства в централния бюджет за 2005 г.

Чл. 3. Министърът на финансите да извърши произтичащите от чл. 1, ал. 1 промени на бюджетните взаимоотношения на Столичната община с централния бюджет за 2005 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Постановлението влиза в сила от деня на обнародването му в “Държавен вестник”.

Министър-председател: Симеон Сакскобургготски

Главен секретар на Министерския съвет: Севдалин Мавров