Закон за изменение и допълнение на Закона за акцизите и данъчните складове

УКАЗ № 159

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за акцизите и данъчните складове, приет от ХL Народно събрание на 29 май 2009 г.

Издаден в София на 3 юни 2009 г.

Президент на републиката: Георги Първанов

Подпечатан с държавния печат.

Министър на правосъдието: Миглена Тачева

ЗАКОН за изменение и допълнение на Закона за акцизите и данъчните складове (обн., ДВ. бр. 91 от 2005 г.; изм., бр. 105 от 2005 г., бр. 30, 34, 63, 80, 81, 105 и 108 от 2006 г., бр. 31, 53, 108 и 109 от 2007 г., бр. 36 и 108 от 2008 г. и бр. 6 и 24 от 2009 г.) § 1. В чл. 2 т. 5 се отменя. § 2. В чл. 3 т. 7 се отменя. § 3. В чл. 4 т. 16 се отменя. § 4. В глава втора раздел V “Автомобили” с чл. 18 се отменя. § 5. В чл. 20, ал. 2 т. 20 се отменя. § 6. В чл. 21 се създава ал. 5: “(5) Не се дължи акциз при унищожаване на отнети и изоставени в полза на държавата акцизни стоки.” § 7. В чл. 24, ал. 1, т. 2 думите “при спазване на определените с митническото законодателство количествени ограничения за безмитен внос” се заличават. § 8. Член 30 се отменя. § 9. Член 40 се отменя. § 10. В чл. 44, ал. 1 т. 5 се отменя. § 11. В чл. 59 ал. 3 се отменя. § 12. В чл. 64 се правят следните допълнения: 1. В ал. 1 след думите “алкохолно съдържание” се добавя “равно и”.

2. В ал. 10 накрая се добавя “и 14”. § 13. В чл. 66 се създава нова ал. 2: “(2) В случаите по ал. 1, когато поради спецификата на стоките не е възможно физическото им разграничение, разграничаването на стоките се извършва само в материалната отчетност.” § 14. В чл. 67 се създава т. 5: “5. транспортирането на отнети и изоставени в полза на държавата акцизни стоки.” § 15. Член 76г се отменя. § 16. В чл. 78 се правят следните изменения: 1. В ал. 1, т. 2, буква “а” думата “суров” се заличава.

2. В ал. 3 думите “производство и складиране на” се заличават. § 17. В чл. 84, ал. 2 накрая думите “и 20” се заличават. § 18. В чл. 100, ал. 1 след думите “алкохолно съдържание” се добавя “равно и”. § 19. В чл. 101, ал. 1 и 3 след думите “алкохолно съдържание” се добавя “равно и”. § 20. В чл. 110, ал. 1 и 2 думите “по чл. 76г или” се заличават. § 21. В чл. 124 се правят следните изменения и допълнения: 1. В ал. 4 думите “с отнетите в полза на държавата акцизни стоки” се заменя с “и транспортиране на отнетите в полза на държавата стоки по ал. 1, 2 и 3 и изоставените акцизни стоки по чл. 106а”.

2. Създават се ал. 5, 6 и 7: “(5) Отнетите и изоставените в полза на държавата акцизни стоки са под контрола на митническите органи и подлежат на преработка или унищожаване.

(6) В случаите на унищожаване на отнети и изоставени в полза на държавата акцизни стоки действията се извършват от органа, който ги е задържал под контрола на митническите органи.

(7) Митническите органи имат право да прилагат мерки за обезпечаване на вземания по съставен акт за установяване на акцизни нарушения по реда на Данъчно-осигурителния процесуален кодекс.” § 22. В чл. 126а се правят следните изменения и допълнения: 1. Досегашният текст става ал. 1.

2. Създава се ал. 2: “(2) Със същото наказание се наказва и лице, което не окаже съдействие или възпрепятства митническите органи при упражняването на правомощията им, както и лице, което е длъжно по този закон да предостави на тези органи стоки, документи и сведения, но откаже това.”

Заключителни разпоредби § 23. В Закона за митниците (обн., ДВ. бр. 15 от 1998 г.; изм., бр. 89 и 153 от 1998 г., бр. 30 и 83 от 1999 г., бр. 63 от 2000 г., бр. 110 от 2001 г., бр. 76 от 2002 г., бр. 37 и 95 от 2003 г., бр. 38 от 2004 г., бр. 45, 86, 91 и 105 от 2005 г., бр. 30 и 105 от 2006 г., бр. 59 и 109 от 2007 г., бр. 28, 43 и 106 от 2008 г., бр. 12 и 32 от 2009 г.) се правят следните изменения и допълнения: 1. В чл. 17, ал. 1, т. 6 в изречение първо след думите “на друг митнически орган” се поставя запетая и се добавя “или на орган на Националната агенция за приходите”, а думите “по този закон” се заличават.

2. В чл. 181: а) в ал. 1 думите “При спазване на ал. 4” се заличават; б) алинея 4 се отменя. § 24. Министерският съвет в срок до 31 октомври 2009 г. да направи или да предложи промени в съответните нормативни актове, с които да определи условията и реда за компенсиране на намалението на приходите от отменения акциз върху автомобилите. § 25. Параграфи 1 - 5 и § 8 - 20 влизат в сила на 1 януари 2010 г.

Законът е приет от 40-то Народно събрание на 29 май 2009 г. и е подпечатан с официалния печат на Народното събрание.

Председател на Народното събрание: Георги Пирински