Постановление № 66 от 28 март 2008 г. за изменение и допълнение на нормативни актове на Министерския съвет

ПОСТАНОВЛЕНИЕ № 66 ОТ 28 МАРТ 2008 Г. за изменение и допълнение на нормативни актове на Министерския съвет

МИНИСТЕРСКИЯТ СЪВЕТ ПОСТАНОВИ: § 1. В Постановление № 215 на Министерския съвет от 1999 г. за приемане на Устройствен правилник на Министерството на финансите и за преобразуване и закриване на административни структури към министъра на финансите (обн., ДВ, бр. 104 от 1999 г.; изм. и доп., бр. 112 от 1999 г.; бр. 30 от 2000 г., бр. 4, 16, 17, 55 и 87 от 2001 г., бр. 9 и 79 от 2002 г., бр. 42, 49 и 102 от 2003 г., бр. 8, 64 и 106 от 2004 г., бр. 27, 56, 76, 90 и 103 от 2005 г., бр. 2, 37, 48, 56, 65, 77, 90 и 93 от 2006 г. и бр. 11, 26, 53 и 84 от 2007 г.) се правят следните изменения: 1. В чл. 4, ал. 2 т. 10 се отменя.

2. В приложение № 2 към чл. 4, ал. 3 т. 10 се отменя. § 2. В Устройствения правилник на Министерството на финансите, приет с Постановление № 95 на Министерския съвет от 2003 г. (обн., ДВ, бр. 42 от 2003 г.; изм. и доп., бр. 10 и 106 от 2004 г., бр. 76 и 84 от 2005 г., бр. 2, 28, 37, 56, 65 и 90 от 2006 г. и бр. 26 и 53 от 2007 г.), в чл. 33, т. 2 думите “чл. 18, ал. 3” се заменят с “чл. 31, ал. 1”. § 3. Отменят се Постановление № 108 на Министерския съвет от 2003 г. и приетият с него Устройствен правилник на Агенцията за финансово разузнаване (обн., ДВ, бр. 49 от 2003 г.; изм. и доп., бр. 106 от 2004 г., бр. 37 и 65 от 2006 г. и бр. 26 от 2007 г.). § 4. В Постановление № 18 на Министерския съвет от 2003 г. за създаване на Съвет за координация в борбата с правонарушенията, засягащи финансовите интереси на Европейските общности (обн., ДВ, бр. 13 от 2003 г.; изм. и доп., бр. 49 от 2003 г., бр. 95 от 2004 г. и бр. 60 и 93 от 2006 г.) в чл. 3, ал. 4 думите “директорът на Агенцията за финансово разузнаване” се заменят с “главният директор на Главна дирекция “Икономическа и финансова сигурност” и директорът на дирекция “Финансово разузнаване” на Държавна агенция “Национална сигурност”. § 5. В Правилника за прилагане на Закона за мерките срещу изпирането на пари, приет с Постановление № 201 на Министерския съвет от 2006 г. (обн., ДВ, бр. 65 от 2006 г.; изм. и доп., бр. 108 от 2007 г.), се правят следните изменения и допълнения: 1. В чл. 8: а) в ал. 3, т. 9 думите “министъра на финансите или от” се заличават, а думите “директора на Агенцията за финансово разузнаване” се заменят с “директора на дирекция “Финансово разузнаване” на Държавна агенция “Национална сигурност”; б) в ал. 5 думите “директорът на Агенцията за финансово разузнаване” се заменят с “директорът на дирекция “Финансово разузнаване” на Държавна агенция “Национална сигурност”.

2. В чл. 10: а) в ал. 6 думите “директора на Агенцията за финансово разузнаване” се заменят с “директора на дирекция “Финансово разузнаване” на Държавна агенция “Национална сигурност”; б) в ал. 7 думите “директорът на Агенцията за финансово разузнаване” се заменят с “директорът на дирекция “Финансово разузнаване” на Държавна агенция “Национална сигурност”.

3. В чл. 12, ал. 7 думите “министърът на финансите” се заменят с “председателят на Държавна агенция “Национална сигурност”.

4. В чл. 13, ал. 1 думите “директора на Агенцията за финансово разузнаване” се заменят с “директора на дирекция “Финансово разузнаване” на Държавна агенция “Национална сигурност”.

5. В чл. 15, ал. 2, т. 3 думите “по чл. 10, ал. 13 ЗМИП” се заличават.

6. В чл. 16, ал. 2 думите “министъра на финансите” се заменят с “председателя на Държавна агенция “Национална сигурност”.

7. В чл. 19: а) в ал. 1 думите “директора на Агенцията за финансово разузнаване” се заменят с “председателя на Държавна агенция “Национална сигурност”; б) в ал. 2 думите “директорът на Агенцията за финансово разузнаване” се заменят с “председателят на Държавна агенция “Национална сигурност”; в) в ал. 3 думите “директора на Агенцията за финансово разузнаване” се заменят с “председателя на Държавна агенция “Национална сигурност”.

8. Създава се чл. 23: “Чл. 23. (1) Контролните органи на Държавна агенция “Национална сигурност” извършват проверки на място на лицата по чл. 3, ал. 2 и 3 по прилагането на мерките за превенция на използването на финансовата система за целите на изпирането на пари.

(2) Контролни органи на Държавна агенция “Национална сигурност” са определените от председателя на агенцията длъжностни лица от състава на дирекция “Финансово разузнаване”.

(3) Проверките се извършват въз основа на писмена заповед на председателя на Държавна агенция “Национална сигурност” или на упълномощено от него длъжностно лице, в която се посочват целите, срокът и мястото на проверката, проверяваното лице, както и името и длъжността на проверяващите лица.

(4) При извършване на проверките на място контролните органи по ал. 2 имат правата по чл. 15, ал. 2, т. 1 и 2.”

9. В § 3 от преходните и заключителните разпоредби думите “министърът на финансите” се заменят с “председателят на Държавна агенция “Национална сигурност”.

10. В приложение № 1 към чл. 10, ал. 2 след думите “декларирам, че паричните средства - предмет на посочената тук операция (сделка)” се добавя “в размер”.

11. Навсякъде в правилника думите “Агенцията за финансово разузнаване” се заменят с “дирекция “Финансово разузнаване” на Държавна агенция “Национална сигурност”. § 6. В Наредбата за сведенията, които съдържа декларацията по чл. 7, ал. 3 от Закона за приватизация и следприватизационен контрол, и за реда и органите за контрол на декларираните данни, приета с Постановление № 230 на Министерския съвет от 2002 г. (ДВ, бр. 96 от 2002 г.), в чл. 14, ал. 3 думите “Бюрото за финансово разузнаване” се заменят с “дирекция “Финансово разузнаване” на Държавна агенция “Национална сигурност”. § 7. В Единния класификатор на длъжностите в администрацията, приет с Постановление № 47 на Министерския съвет от 2004 г. (обн., ДВ, бр. 18 от 2004 г.; изм. и доп., бр. 46 от 2004 г., бр. 58, 74 и 78 от 2005 г., бр. 24, 40 и 46 от 2006 г., бр. 11, 46, 61, 88 и 100 от 2007 г. и бр. 3 от 2008 г.), в т. 1 от забележките думите “Агенцията за финансово разузнаване” се заличават.

Министър-председател: Сергей Станишев

Главен секретар на Министерския съвет: Севдалин Мавров