Решение № 2854-НС от 18 октомври 2013 г. относно обявяване за избран за народен представител в 31. многомандатен изборен район – Ямболски, Кирчо Георгиев Карагьозов от листата на КП „Коалиция за България“ на мястото на Николай Василев Петев

ЦЕНТРАЛНА ИЗБИРАТЕЛНА КОМИСИЯ

РЕШЕНИЕ № 2854-НС от 18 октомври 2013 г. относно обявяване за избран за народен представител

С писмо вх. № 2146-НС от 18.10.2013 г. на ЦИК председателят на Народното събрание е уведомил Централната избирателна комисия, че на 15 октомври 2013 г. е починал народният представител Николай Василев Петев, избран с листата на КП „Коалиция за България“ в 31. многомандатен изборен район – Ямболски. Към писмото е приложен препис-извлечение от акт за смърт № 1182 от 16.10.2013 г., издаден от длъжностно лице по гражданско състояние, район „Красно село“, Столична община.

Налице са предпоставките на чл. 271 от Изборния кодекс във връзка с чл. 72, ал. 1, т. 4 от Конституцията на Република България за предсрочно прекратяване на пълномощията на народния представител Николай Василев Петев. При извършената служебна проверка се установи, че следващият в съответната листа кандидат е Кирчо Георгиев Карагьозов.

Предвид изложеното и на основание чл. 272, ал. 1 от Изборния кодекс Централната избирателна комисия РЕШИ: Обявява за избран за народен представител в 31. многомандатен изборен район – Ямболски, Кирчо Георгиев Карагьозов от листата на КП „Коалиция за България“.

Решението да се обнародва в „Държавен вестник“.

Председател: Красимира Медарова

Секретар: Севинч Солакова