Постановление № 157 от 15 юли 2005 г. за изменение на Правилника за организацията и дейността на Съвета за криминологични изследвания към министъра на правосъдието, приет с Постановление № 48 на Министерския съвет от 2003 г.

ПОСТАНОВЛЕНИЕ № 157 ОТ 15 ЮЛИ 2005 Г. за изменение на Правилника за организацията и дейността на Съвета за криминологични изследвания към министъра на правосъдието, приет с Постановление № 48 на Министерския съвет от 2003 г. (обн., ДВ, бр. 21 от 2003 г.; изм., бр. 69 от 2003 г.)

МИНИСТЕРСКИЯТ СЪВЕТ ПОСТАНОВИ: Параграф единствен: В чл. 8 ал. 2 и 3 се изменят така: “(2) За председател на съвета може да бъде назначено лице с висше образование по специалностите Право, Социология или Психология с придобита образователно-квалификационна степен “магистър” и със стаж по съответната специалност не по-малко от 8 години.

(3) За щатни служители на съвета могат да бъдат назначавани лица с юридическо или с друго висше образование с придобита образователно-квалификационна степен “магистър”.”

Министър-председател: Симеон Сакскобургготски

Главен секретар на Министерския съвет: Севдалин Мавров