Постановление № 304 от 17 ноември 2016 г. за извършване на промени на утвърдените със Закона за държавния бюджет на Република България за 2016 г. по бюджета на Министерството на туризма максимални размери на ангажиментите за разходи, които могат да бъдат поети през 2016 г.

ПОСТАНОВЛЕНИЕ № 304 ОТ 17 НОЕМВРИ 2016 Г. за извършване на промени на утвърдените със Закона за държавния бюджет на Република България за 2016 г. по бюджета на Министерството на туризма максимални размери на ангажиментите за разходи, които могат да бъдат поети през 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. Увеличава утвърдения с чл. 21, ал. 2 от Закона за държавния бюджет на Република България за 2016 г. показател по бюджета на Министерството на туризма за максимален размер на ангажиментите за разходи, които могат да бъдат поети през 2016 г., със сумата 4 200 000 лв.

Чл. 2. Министърът на туризма да извърши съответните промени по бюджета на Министерството на туризма за 2016 г. и да уведоми министъра на финансите.

Заключителни разпоредби § 1. Постановлението се приема на основание чл. 79 от Закона за държавния бюджет на Република България за 2016 г. § 2. Изпълнението на постановлението се възлага на министъра на туризма. § 3. Постановлението влиза в сила на 16 ноември 2016 г.

Министър-председател: Бойко Борисов

За главен секретар на Министерския съвет: Веселин Даков