Министерски съветброй: 74, от дата 20.9.2019 г.Официален раздел / МИНИСТЕРСКИ СЪВЕТстр.19

Постановление № 234 от 18 септември 2019 г. за изменение и допълнение на нормативни актове на Министерския съвет

ПОСТАНОВЛЕНИЕ № 234

ОТ 18 СЕПТЕМВРИ 2019 Г.за изменение и допълнение на нормативни актове на Министерския съвет

МИНИСТЕРСКИЯТ СЪВЕТПОСТАНОВИ:§ 1. В Устройствения правилник на Министерството на околната среда и водите, приет с Постановление № 208 на Министерския съвет от 2017 г. (обн., ДВ, бр. 80 от 2017 г.; изм. и доп., бр. 3 и 23 от 2019 г.), се правят следните изменения и допълнения: 1. В чл. 16, ал. 1 числото „15“ се заменя с „16“.

2. В чл. 25, ал. 2:а) точка 6 се изменя така: „6. дирекция „Информационно обслужване“;“

б) създава се т. 7: „7. дирекция „Административно обслужване и канцелария“.“

3. Член 31 се изменя така: „Чл. 31. Дирекция „Информационно обслужване“: 1. организира планирането, прилагането и управлението на информационните технологии в министерството в съответствие с нормативната уредба в областта на информационните технологии и електронното управление; 2. планира и организира дейностите по обезпечаване работните процеси на администрацията, свързани с използване на сървърна и мрежова инфраструктура, информационни системи, програмни продукти, технически средства за защита на информационната сигурност и услуги, предоставяни от външни доставчици в областта на информационните технологии; 3. планира и организира дейностите по обезпечаване работните процеси на служителите в администрацията, свързани с използване на компютърно и периферно оборудване и програмни продукти; 4. осъществява обмен на информация и координация с други административни органи по отношение на състоянието, развитието и прилагането на информационните технологии и електронното управление; 5. оказва експертна помощ на дирекциите от общата и специализираната администрация за планиране, реализиране и внедряване на информационни системи; 6. осъществява дейности, свързани с материалната отговорност при придобиване и управление на активи, представляващи програмни продукти, информационни системи и оборудване на информационните технологии: компютри, монитори, преносими компютри, периферна техника, сървърно и мрежово оборудване.“

4. В раздел VІІ на глава трета се създава чл. 31а: „Чл. 31а. Дирекция „Административно обслужване и канцелария“: 1. организира и осъществява деловодната дейност посредством автоматизирана информационна система, включваща система за архивиране и съхраняване на документацията на министерството; 2. завежда и насочва по компетентност входящата кореспонденция; 3. извършва справки и изготвя заверени копия на документи, съхранявани в архива; 4. организира експертиза за ценността на документите, съхранявани в архива, тяхната обработка и предаване в Централния държавен архив; 5. следи за изпълнението на резолюциите и изготвя справки за неизпълнените в срок задачи; 6. организира и осигурява дейностите по предоставяне на информация и административни услуги на физически и юридически лица и изготвя периодични анализи, справки и отчети за изпълнението им; 7. извършва вписване на данни в Административния регистър, Регистъра на услугите и Системата за самооценка на административното обслужване в Интегрираната информационна система на държавната администрация; 8. извършва външна и вътрешна куриерска дейност; 9. организира и координира работата с техническите сътрудници към Политическия кабинет.“

5. В чл. 35, ал. 1, т. 4 накрая се поставя запетая и се добавя „в т.ч. по чл. 94, ал. 1, т. 9 от ЗООС“.

6. В чл. 37:а) точка 11 се отменя; б) в т. 15 думата „изменянето“ и запетаята след нея се заличават;в) точка 23 се отменя.

7. В приложението към чл. 16, ал. 2: а) ред „дирекция „Информационно обслужване и канцелария“ – 22“ се заменя с „дирекция „Информационно обслужване“ – 6“; б) след ред „дирекция „Информационно обслужване“ – 6“ се създава нов ред: „дирекция „Административно обслужване и канцелария“ – 16“.§ 2. В Устройствения правилник на Изпълнителната агенция по околна среда, приет с Постановление № 162 на Министерския съвет от 2010 г. (обн., ДВ, бр. 62 от 2010 г.; изм. и доп., бр. 16, 33 и 102 от 2011 г., бр. 22 от 2012 г., бр. 27 от 2014 г., бр. 32 и 84 от 2015 г., бр. 96 от 2016 г., бр. 80 от 2017 г. и бр. 3 и 23 от 2019 г.), се правят следните изменения и допълнения: 1. В чл. 6, ал. 1 след думите „специализирана администрация“ се поставя запетая и се добавя „длъжностно лице по защита на данните“.

2. В глава трета се създава раздел ІІІа „Длъжностно лице по защита на данните“ с чл. 11а: „Раздел ІІІа

Длъжностно лице по защита на даннитеЧл. 11а. (1) Длъжностното лице по защита на данните: 1. информира и съветва изпълнителния директор като администратор на лични данни, както и обработващите лични данни и служителите в агенцията, които извършват обработване, за техните задължения по силата на нормативните актове за защита на личните данни; 2. наблюдава за спазване на правилата за защита на личните данни и на политиките на изпълнителния директор като администратор или обработващите лични данни в агенцията по отношение на защитата на личните данни, включително възлагането на отговорности, повишаването на осведомеността и обучението на персонала, участващ в операциите по обработване, и съответните одити; 3. осъществява дейности по законосъобразното прилагане на нормативните актове в областта на защитата на данните и в съответствие с Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.

(2) Длъжностното лице по защита на данните е на пряко подчинение на изпълнителния директор.“

3. Член 12 се изменя така: „Чл. 12. Общата администрация е организирана в две дирекции: 1. дирекция „Правно, административно и финансово-стопанско осигуряване“; 2. дирекция „Информационно осигуряване“.“

4. Член 13 се изменя така: „Чл. 13. Дирекция „Правно, административно и финансово-стопанско осигуряване“ осъществява функции по: 1. правно-нормативно осигуряване, в т. ч. процесуално представителство в производства, по които агенцията е страна, законосъобразно съставяне на актове по Кодекса на труда и Закона за държавния служител, договори, споразумения и други правни актове, правно-техническо оформяне на проекти на нормативни актове, разработени от дирекциите на специализираната администрация; 2. осигуряване на съответствието с действащата нормативна уредба на процедурите и договорите за възлагане на обществени поръчки; 3. осъществяване на финансовата дейност и съхранение на счетоводната отчетност на агенцията по предвидения в закона ред; 4. осигуряване на финансово-счетоводно обслужване на агенцията в съответствие със Закона за счетоводството и другите нормативни актове; 5. подпомагане дейността на изпълнителния директор при управление на човешките ресурси; 6. изготвяне на доклади и проекти за решения относно структурата на агенцията, числеността на персонала, работната заплата на служителите, в съответствие с нормативната база; 7. подготвяне на документите за обявяване на конкурси за назначаване на служители по служебни и трудови правоотношения съгласно Закона за държавния служител и Кодекса на труда; 8. събиране, обработване и съхраняване на информация за служителите на агенцията, създаване и поддържане на служебни и трудови досиета, картотеки, архиви и администриране на база данни в автоматизираната система за човешките ресурси; 9. организиране и координиране атестирането на служителите в агенцията; 10. планиране, организиране и осъществяване на общото и специализираното обучение на служителите на агенцията; 11. планиране, координиране и провеждане на информационната политика на агенцията и осигуряване на публичност и прозрачност на дейността ù, включително работа с граждани и медии; 12. получаване, разглеждане и разпределение на поканите за събития, адресирани до агенцията; 13. подготвяне и съгласуване на програмата за посещение на делегации и гости на агенцията, осъществяване на цялостната организация на посещението; 14. проучване на дейността и поддържане на връзки с международни организации и инициативи в областта на околната среда; 15. координиране на национално ниво на връзките с ЕАОС; 16. осъществяване на контрол по разработването, подготовката и изпълнението на проекти с международно финансиране и/или участие; 17. предоставяне на информация по Закона за достъп до обществена информация; 18. деловодно обслужване, в т. ч. обработка на входящите и изходящите документи и на вътрешната поща, и контрол за срочното изпълнение на задачите, произтичащи от резолюции на ръководния персонал; 19. осигуряване на архивни дейности; 20. осигуряване на ведомствена охрана, пропускателен режим, планиране и организиране на строително-монтажни работи, материално-техническо снабдяване, хигиенно и транспортно обслужване, организиране сервиза на техническите средства за контрол на околната среда, осигуряване и поддържане на техниката за безопасност в акредитираните лаборатории на агенцията.“

5. Член 14 се изменя така: „Чл. 14. Дирекция „Информационно осигуряване“ осъществява функции по: 1. планиране и организиране на дейностите, свързани с управлението на информационните технологии в агенцията, в съответствие с нормативната уредба в областта на информационните технологии и електронното управление; 2. планиране и организиране на дейностите по обезпечаване на работните процеси на агенцията, свързани с използване на сървърна и мрежова инфраструктура, информационни системи, компютърна и периферна техника, програмни продукти и услуги, предоставяни от външни доставчици в областта на информационните технологии; 3. осигуряване на технически и програмно-информационни ресурси, необходими за функционирането и развитието на НСМОС; 4. организиране и участване в разработването, поддръжката и развитието на информационни системи и специализирани регистри по компоненти и фактори на околната среда; 5. оказване на експертна помощ на дирекциите от специализираната и общата администрация за планиране, реализиране и внедряване на информационни системи; 6. планиране и организиране на дейности по хармонизиране на масивите от пространствени данни и предоставяне на мрежови услуги по темите от Закона за достъп до пространствени данни, за които ИАОС е първичен администратор; 7. организиране на поддръжката и актуализацията на интернет страницата на агенцията; 8. осъществяване на дейности, свързани с материална отговорност при придобиване и управление на активи, представляващи програмни продукти, информационни системи, сървърно и мрежово оборудване.“

6. В чл. 18: а) в т. 1 думата „изменяне“ и запетаята пред нея се заличават; б) в т. 12 след думите „процедури по“ се добавя „потвърждаване на извършена класификация“ и се поставя запетая; в) създава се т. 16: „16. участва в процедури по реда на глава шеста от ЗООС.“

7. В приложение № 1 към чл. 6, ал. 2: а) след ред „Финансов контрольор“ се създава нов ред „Длъжностно лице по защита на данните – 1“; б) на ред „Обща администрация“ числото „44“ се заменя с „40“; в) ред „Дирекция „Финанси, правно обслужване, администрация и човешки ресурси“ – 24“ се заменя с „Дирекция „Правно, административно и финансово-стопанско осигуряване“ – 27“; г) ред „Дирекция „Информационно обслужване и технологии, международно сътрудничество и връзки с обществеността“ – 20“ се заменя с „Дирекция „Информационно осигуряване“ – 13“; д) на ред „Специализирана администрация“ числото „333“ се заменя с „336“; е) на ред „Дирекция „Разрешителни режими“ числото „30“ се заменя с „33“.

Заключителна разпоредба§ 3. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Росен Кожухаров