Наредба за изменение и допълнение на Наредба № 5 от 2003 г. за условията и реда за отпускане на целеви помощи за отопление

МИНИСТЕРСТВО

НА ТРУДА И СОЦИАЛНАТА ПОЛИТИКА

Наредба за изменение и допълнение на Наредба № 5 от 2003 г. за условията и реда за отпускане на целеви помощи за отопление(ДВ, бр. 53 от 2003 г.) § 1. В чл. 2, ал. 3 се създава т. 15: “15. за лице с трайно намалена работоспособност 90 и над 90 на сто - 2,7.” § 2. В чл. 4 се правят следните изменения и допълнения: 1. Създава се нова ал. 2: “(2) При възникнали затруднения в снабдяването на правоимащите лица и семейства, заявили отопление с дърва, дирекции “Социално подпомагане” ги насочват към снабдяване с друг вид твърдо гориво (въглища или брикети).”

2. Досегашната ал. 2 става ал. 3.

§ 3. В чл. 5 ал. 1 се изменя така: “(1) Лицата и семействата подават молба-декларация по образец съгласно приложението в дирекции “Социално подпомагане” по постоянен адрес, в която декларират вида на ползваното отопление.” § 4. В чл. 12, ал. 1 думите “1 юни” се заменят с “15 май”. § 5. В чл. 13 ал. 3 се изменя така: “(3) Правоимащото лице представя заповедта на избран от него търговец на твърдо гориво в срок не по-късно от 31 декември на текущата година.” § 6. В т. 2 от забележката в приложението към чл. 5, ал. 1 думите “1 юни” се заменят с “15 май”.

Министър: Хр. Христова