Решение № 429 от 22 юни 2007 г. за отчуждаване на имоти и части от имоти - частна собственост, за държавна нужда за изграждане на обект “Път II-99 “Вариант Алепу” - II етап, от км 20+867 до км 29+327” на територията на община Созопол, област Бургас

РЕШЕНИЕ № 429 ОТ 22 ЮНИ 2007 Г. за отчуждаване на имоти и части от имоти частна собственост, за държавна нужда за изграждане на обект “Път II-99 “Вариант Алепу” II етап, от км 20 + 867 до км 29 + 327” на територията на община Созопол, област Бургас

На основание чл. 34а, ал. 1 във връзка с чл. 34б и § 1 от допълнителните разпоредби на Закона за държавната собственост

МИНИСТЕРСКИЯТ СЪВЕТ

РЕШИ: 1. Отчуждава за държавна нужда за изграждане на обект “Път II-99 “Вариант Алепу” - II етап, от км 20+867 до км 29+327” съгласно влязъл в сила актуализиран парцеларен план, одобрен със Заповед № РД-02-14-817 на заместник-министъра на регионалното развитие и благоустройството от 26 октомври 2006 г., имоти и части от имоти - частна собственост, намиращи се в землището на Созопол, община Созопол, област Бургас, подробно описани в приложението по вид, размер, местонахождение, размер на паричното обезщетение и собственици.

2. Средствата, необходими за финансиране на процедурата по отчуждаване на имотите по т. 1, са за сметка на Фонд “Републиканска пътна инфраструктура” към министъра на финансите.

3. Решението може да се обжалва пред Върховния административен съд в 14-дневен срок от обнародването му в “Държавен вестник”.

За министър-председател: Даниел Вълчев

Главен секретар на Министерския съвет: Севдалин Мавров

Приложение към т. 1

Землище на Созопол ЕКАТТЕ 67800

(Забележка на редакцията: виж приложението в PDF-а на броя)