Закон за изменение и допълнение на Закона за кооперациите

УКАЗ № 160

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за кооперациите, приет от ХL Народно събрание на 10 май 2007 г.

Издаден в София на 18 май 2007 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за кооперациите (обн., ДВ, бр. 113 от 1999 г.; изм., бр. 92 от 2000 г., бр. 98 от 2001 г., бр. 13 от 2003 г., бр. 102 и 105 от 2005 г., бр. 33, 34 и 105 от 2006 г.) § 1. Член 1 се изменя така: “Определение Чл. 1. Кооперацията е сдружение на физически лица с променлив капитал и с променлив брой членове, които чрез взаимопомощ и сътрудничество осъществяват търговска дейност за задоволяване на техни икономически, социални и културни интереси. Кооперацията е юридическо лице.” § 2. В чл. 2, ал. 3, т. 5а накрая се добавя “и на земя от горския фонд за ползване след съгласуване със съответното държавно лесничейство”. § 3. В чл. 3, ал. 4 думата “7-дневен” се заменя с “14-дневен”. § 4. В чл. 8 се правят следните изменения и допълнения: 1. В ал. 2: а) в изречение второ накрая се добавя “и се разглежда на следващото заседание като първа точка от дневния ред”; б) създава се ново изречение трето: “Кандидатът за член няма право да гласува.”; в) досегашното изречение трето става изречение четвърто.

2. В ал. 4 думите “една година” се заменят с “6 месеца”, поставя се запетая и се добавя “считано от датата на получаване на уведомлението по ал. 3, съответно от датата на провеждане на общото събрание.” § 5. В чл. 9 се правят следните изменения и допълнения: 1. В ал. 1: а) в т. 4 накрая се поставя запетая и се добавя “както и интересите на кооперацията”; б) в т. 8 думите “законодателството и устава” се заменят с “отделен закон”; в) в т. 9 думата “постоянен” се заличава, а думата “справка” се заменя със “справки”.

2. Алинея 2 се изменя така: “(2) Кооперация с предмет на дейност производство на стоки и извършване на услуги може да осигури на член на кооперацията работа по трудово правоотношение с кооперацията.”

3. В ал. 3 в текста преди т. 1 след думите “земеделска земя” се добавя “и/или земя от горския фонд”. § 6. В чл. 10 ал. 1 се изменя така: “(1) Членът на кооперацията е длъжен да: 1. спазва устава на кооперацията; 2. изпълнява решенията на органите на кооперацията; 3. прави определените в устава дялови и други вноски; 4. съдейства за постигане целите на кооперацията.” § 7. В чл. 13 се създава ал. 3: “(3) Общото събрание разглежда като първа точка от дневния ред решението на управителния съвет за изключване на член-кооператор. Предложеният за изключване може да даде писмени или устни обяснения пред общото събрание. Той не гласува при вземане на решението за неговото изключване.” § 8. В чл. 14, ал. 1, изречение второ думата “счетоводен” се заменя с “финансов”. § 9. В чл. 15, ал. 4 се правят следните изменения и допълнения: 1. В т. 5 след думите “годишната дейност” се добавя “приема”, думата “счетоводен” се заменя с “финансов”, а след думите “на кооперацията” се добавя “и одиторския доклад”.

2. В т. 6 думата “доклада” се заменя с “отчета”.

3. Точка 10 се изменя така: “10. взема решения за придобиване и разпореждане с недвижими имоти и с вещни права върху тях;”.

4. В т. 18 думите “може да” се заличават, а накрая се поставя запетая и се добавя “която изпълнява и функциите на комитет (група) по условия на труд; съставът й се формира съгласно разпоредбите на Закона за здравословни и безопасни условия на труд.” § 10. В чл. 17, ал. 1 след думите “половината членове” се добавя “(пълномощници)”, а след думите “ликвидация на кооперацията” се поставя запетая и се добавя “за избор на председател и на членове на управителния и на контролния съвет и за придобиване и разпореждане с недвижими имоти и с вещни права върху тях”. § 11. В чл. 18 се правят следните изменения и допълнения: 1. В ал. 2 думите “2, 2а” се заличават.

2. Създава се нова ал. 3: “(3) Когато при приемане на решение по чл. 15, ал. 4, т. 2а никой от кандидатите не е получил необходимото мнозинство, се провежда нов избор между двамата кандидати, получили най-много гласове. При новия избор кандидатът, получил по-голям брой гласове, се смята за председател.”

3. Досегашната ал. 3 става ал. 4 и се изменя така: “(4) Гласуването в общото събрание е явно. В устава може да се предвиди по някои въпроси да се гласува тайно. Общото събрание може да реши по даден въпрос да се гласува тайно.”

4. Досегашната ал. 4 става ал. 5.

§ 12. В чл. 20 се правят следните изменения: 1. В ал. 1 думите “до 3” се заменят с “от 4”, а изречение второ се изменя така: “В устава на кооперацията се определя броят на мандатите, които един член на кооперацията може да упражнява като член на управителния съвет.”

2. Алинея 3 се отменя.

3. Алинея 5 се отменя. § 13. В чл. 21 се създава нова ал. 2: “(2) Предварително решение на управителния съвет се изисква за: 1. договор за заем с трети лица и даване на обезпечения в полза на трети лица; 2. съдебна или извънсъдебна спогодба, с която се признават задължения или се опрощава дълг; 3. разпоредителни сделки с дълготрайни активи, с изключение на тези по чл. 15, ал. 4, т. 10; 4. договор за наем на недвижими имоти с балансова стойност, която надхвърля 5 на сто от общата балансова стойност на дълготрайните активи към 31 декември на предходната година; 5. договори за кредит, за съвместна дейност, за поемане на менителни задължения; 6. учредяване на залог на дълготрайни активи на кооперацията; 7. други сделки на разпореждане с имуществото на кооперацията, предвидени в нейния устав.” § 14. В чл. 24 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Членове на управителния съвет, които не изпълняват задълженията си, могат предсрочно да бъдат освободени от общото събрание по предложение на председателя, на управителния или на контролния съвет или на една десета от кооператорите.” § 15. В член 26 се правят следните изменения: 1. В ал. 1 думата “три” се заменя с “четири”.

2. В ал. 3 думите “извършва сделки на разпореждане с имуществото на кооперацията” се заменят със “сключва сделки по чл. 21, ал. 2”. § 16. В чл. 27, ал. 1 думите “3 години” се заменят с “от 4 години”. § 17. В чл. 28 ал. 4 се отменя. § 18. След чл. 28 се създават чл. 28а - 28в: “Отговорност на членовете на контролния съвет Чл. 28а. (1) Членовете на контролния съвет отговарят солидарно за виновно причинените от тях вреди на кооперацията.

(2) Членове на контролния съвет, които не изпълняват задълженията си, могат предсрочно да бъдат освободени от общото събрание по предложение на контролния съвет на кооперацията или на управителния съвет на териториалния или на националния кооперативен съюз, в който членува кооперацията.

Гаранция Чл. 28б. Председателят и членовете на управителния и контролния съвети дават гаранция за своята дейност като такива в размер, определен от общото събрание, но не по-малко от тримесечното им брутно възнаграждение за заеманата длъжност.

Забрана за конкурентна дейност Чл. 28в. (1) Председателят или член на управителния съвет на кооперация не може да: 1. извършва търговски сделки от свое или от чуждо име в предмета на дейност на кооперацията; 2. участва или да заема длъжност в ръководни органи на търговско дружество, което не е кооперативно или междукооперативно предприятие по смисъла на този закон, когато дружеството извършва конкурентна дейност на кооперацията.

(2) Ограниченията по ал. 1 не се прилагат, когато общото събрание на кооперацията е дало изрично предварително съгласие за това.

(3) Изрично предварително съгласие на общото събрание е необходимо, когато кооперацията поема задължение към едноличен търговец или търговско дружество, където собственик, управител или член на управителен орган на дружеството е съпруг, роднина по права линия или по съребрена линия до трета степен на председателя или на член на управителния съвет на кооперацията.” § 19. В чл. 29 се създава нова ал. 3: “(3) Средствата, получени от продажбата на недвижими имоти и дълготрайни материални активи на кооперацията, могат да се използват за други цели само след погасяване на задълженията към държавата и изплащане на дяловите вноски на бивши член-кооператори.” § 20. В чл. 31, ал. 4 се правят следните изменения: 1. В текста преди т. 1 думата “земеделски” се заличава.

2. В т. 3 изречение второ се заличава. § 21. Член 45 се изменя така: “Връщане на вноските Чл. 45. (1) Вземанията на член-кооператорите, които произтичат от направените вноски по чл. 31, ал. 3 и 6, конкурират помежду си с вземанията на третите лица и се изплащат съразмерно.

(2) Имуществото, което остава след удовлетворяване на кредиторите, се разпределя между кооператорите.” § 22. В чл. 56 се правят следните допълнения: 1. В ал. 3 след думата “съюзи” се добавя “се свиква ежегодно до края на месец април и”.

2. В ал. 4 след думите “чл. 15, ал. 4, т. 1, 2, 2а” се поставя запетая и се добавя “5, 6, 8а, 11, 14, 15”. § 23. В чл. 63 се правят следните допълнения: 1. В ал. 1: а) след думите “се извършва” се добавя “на всеки тригодишен период”; б) създава се изречение второ: “Ежегодно финансовоконтролните органи изготвят анализ на извършените инспекции, който се предоставя на министъра на финансите, на министъра на вътрешните работи и на министъра на правосъдието.”

2. В ал. 2 накрая се добавя “и глава тридесет и първа от Гражданския процесуален кодекс “Производство по финансови начети”.”

3. Създават се ал. 3 - 7: “(3)Финансовият контрол по ал. 1 на кооперациите, кооперативните и междукооперативните предприятия и териториалните и националните съюзи се извършва и по искане на председателя, на управителния съвет или на една десета от членовете на кооперацията (съюза).

(4) Кооперациите, кооперативните и междукооперативните предприятия, териториалните и националните съюзи съдействат на органите за финансов контрол по ал. 1.

(5) При констатирани нарушения по разходването на средства, предоставени от държавния или от общинските бюджети, извънбюджетни сметки или фондове, по международни договори или програми на Европейския съюз, както и от държавните предприятия по чл. 62, ал. 3 от Търговския закон, финансовоконтролните органи по ал. 1 сигнализират Агенцията за държавна финансова инспекция.

(6) Всеки член-кооператор има право да поиска за своя сметка финансов одит от независимия финансов одит. Ръководството на кооперацията и съюзът, в който членува кооперацията, са длъжни да оказват съдействие и предоставят необходимата информация за извършване на одита.

(7) На основание одита по ал. 6 член-кооператорът може да предяви иск от името на кооперацията срещу лицата, причинили вреди на кооперацията.”

Преходни и заключителни разпоредби § 24. В срок до една година от влизането в сила на този закон кооперациите са длъжни да съобразят уставите си с неговите разпоредби. В 14-дневен срок от приемане на промените в устава от общото събрание председателят на кооперацията заявява за вписване в търговския регистър подлежащите на вписване обстоятелства. § 25. С влизането в сила на този закон мандатът на председателите и на членовете на управителните и контролните съвети на кооперации, когато не е изтекъл, е 4-годишен, считано от датата на избора. § 26. Кооперациите и кооперативните съюзи, изградили сгради и постройки със свои средства до 13 юли 1991 г., имат право да предявят искане за деактуване на сградите и прилежащите към тях терени пред държавата или общината. Искането се предявява пред съответния областен управител или кмет на община в срок до 31 декември 2007 г. При наличие на посочените обстоятелства имотът се деактува и се предава във владение на кооперацията или на кооперативния съюз. § 27. (1) Права на възстановена кооперация по смисъла на § 1 от допълнителната разпоредба и на § 1 на отменения Закон за кооперациите (обн., ДВ, бр. 63 от 1991 г.; изм., бр. 24 и 55 от 1992 г., бр. 63 от 1994 г., бр. 59 и 103 от 1996 г., бр. 52 от 1997 г., бр. 52 от 1998 г., бр. 81 от 1999 г.; отм., бр. 113 от 1999 г.) има кооперация, вписана в регистъра на съда след 7 август 1991 г. с наименование, седалище и предмет на дейност на съществувала кооперация, в която членуват най-малко 7 кооператори, които са членували в нея и към датата на изземване, одържавяване или преразпределяне на имуществото на кооперацията.

(2) Алинея 1 се прилага и за кооперативен съюз, възстановен от най-малко две кооперации, членували в него към датата на изземване, одържавяване или преразпределяне на имуществото на съюза.

Законът е приет от 40-то Народно събрание на 10 май 2007 г. и е подпечатан с официалния печат на Народното събрание.

За председател на Народното събрание: Любен Корнезов