Постановление № 301 от 17 декември 2003 г. за приемане на Наредба за реда за установяване, събиране, разходване и контрол на средствата и за размера на дължимите вноски във фонд „Радиоактивни отпадъци"

ПОСТАНОВЛЕНИЕ № 301 ОТ 17 ДЕКЕМВРИ 2003 Г. за приемане на Наредба за реда за установяване, събиране, разходване и контрол на средствата и за размера на дължимите вноски във фонд „Радиоактивни отпадъци"

МИНИСТЕРСКИЯТ СЪВЕТ ПОСТАНОВИ: Член единствен. Приема Наредба за реда за установяване, събиране, разходване и контрол на средствата и за размера на дължимите вноски във фонд „Радиоактивни отпадъци".

Заключителна разпоредба

Параграф единствен. Отменя се Наредбата за определяне размера на вноските и реда за набиране, разходване и контрол на средствата по фонд „Безопасност и съхраняване на радиоактивни отпадъци" и неговото управление — приложение № 1 към чл. 1 от Постановление № 15 на Министерския съвет от 1999 г. (обн., ДВ, бр. 11 от 1999 г.; изм., бр. 48 и 63 от 2000 г.).

Министър-председател: Симеон Сакскобургготски

Главен секретар на Министерския съвет: Севдалин Мавров

НАРЕДБА за реда за установяване, събиране, разходване и контрол на средствата и за размера на дължимите вноски във фонд „Радиоактивни отпадъци"

Раздел I

Общи положения Чл. 1. С наредбата се определят редът за установяване, събиране, разходване и контрол на средствата във фонд „Радиоактивни отпадъци" към министъра на енергетиката и енергийните ресурси, наричан по-нататък „фонда", и размерът на дължимите вноски в него от лицата, които в резултат на своята дейност генерират радиоактивни отпадъци.

Чл. 2. Приходите и разходите по фонда се събират, отчитат и централизират в системата на единната бюджетна сметка чрез използване на отделна транзитна сметка, открита на Министерството на енергетиката и енергийните ресурси (МЕЕР) в Българската народна банка, и отделен платежен код в системата за електронни бюджетни разплащания.

Чл. 3. Фондът се управлява по начин, осигуряващ изпълнението на дейностите по управление на радиоактивни отпадъци.

Раздел II

Източници за събиране и направления за разходване на средствата по фонда Чл. 4. Приходите по фонда се набират от: 1. вноски от юридически и физически лица, които в резултат на дейността си генерират радиоактивни отпадъци, които подлежат на предаване; 2. средства от държавния бюджет, определяни ежегодно със Закона за държавния бюджет за съответната година; 3. лихви по управлението на набраните средства във фонда и по просрочени плащания на вноските по т. 1; 4. дарения; 5. други приходи, получени в резултат на управлението на средствата по фонда; 6. еднократна вноска на експлоатиращия ядрено съоръжение по реда на чл. 75, ал. 2, т. 2 от Закона за безопасно използване на ядрената енергия (ЗБИЯЕ); 7. средства за управление на радиоактивни отпадъци, получени от дейности по извеждане от експлоатация на ядрени съоръжения, чийто размер се определя по реда на чл. 8.

Чл. 5. (1) Средствата от фонда се разходват целево за финансиране на: 1. дейността и издръжката на Държавно предприятие „Радиоактивни отпадъци"; 2. дейността и издръжката на лицата, извършващи дейности по управление на радиоактивни отпадъци в съответствие с чл. 76, ал. 3 ЗБИЯЕ; 3. изследвания и научни разработки, свързани с безопасното управление на радиоактивните отпадъци; 4. извеждане от експлоатация на съоръженията за управлението на радиоактивни отпадъци; 5.управлението на фонда.

(2) Разходите по ал. 1 се предвиждат ежегодно по бюджета на Министерството на енергетиката и енергийните ресурси и се извършват чрез обособяване на отделен платежен код в системата на електронно бюджетно разплащане.

(3) Неусвоената част от постъпилите през отчетната година средства, включително средства от минали години, се отчитат задбалансово. Те са неделима част и се управляват в рамките на управлението на ликвидността на системата на единна сметка.

Чл. 6. (1) Министърът на финансите съгласува с министъра на енергетиката и енергийните ресурси размера на средствата по чл. 5, ал. 3, спрямо които се отнася съответната сума на лихвата, начислена по депозитите в Българската народна банка.

(2) Лихвата по ал. 1 се превежда по сметките на фонд „Радиоактивни отпадъци" за сметка на приходите от лихви на централния бюджет от депозити в Българската народна банка.

Чл. 7. Със средства от фонд „Радиоактивни отпадъци" не се финансират дейностите по ликвидация на радиационни аварии на територията на страната.

Раздел III

Определяне размера на дължимите вноски и ред за установяване и събиране на средствата Чл. 8. Годишната вноска от юридически и физически лица, които в резултат на дейността си генерират радиоактивни отпадъци, включва две компоненти: 1. постоянна вноска; 2. променлива вноска.

3. Чл. 9. Постоянната вноска се определя по формулата: ^Впост. ^Рпост. + ^Рнац.хр. + ^РИоЕ' където: Р[пост]. са постоянните разходи (разходи за издръжка) на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ в левове; Р[нац.хр.]—разходите на Държавно предприятие „Радиоактивни отпадъци" за изграждане на национално хранилище за погребване на нискои средноактивни отпадъци в левове.

До въвеждането в експлоатация на националното хранилище за погребване на нискои средноактивни отпадъци разходите се определят по формулата: ^Рнац.хр. ^Инац.хр.^/п5 където: И[нац.хр.] са общите прогнозни разходи за изграждане на националното хранилище за погребване на нискои средноактивни отпадъци в левове (при изготвяне на конкретен проект прогнозните разходи се актуализират); n-броят на годините от началото на влизането в сила на този член до годината, определена в актуализираната Национална стратегия за управлението на отработено ядрено гориво (ОЯГ) и радиоактивни отпадъци (РАО) за влизане в експлоатация на националното хранилище.

След въвеждането в експлоатация на националното хранилище Р[нац.хр.] = 0.

Р[ИоЕ] са разходите за извеждане от експлоатация на съоръженията за управление на РАО. Те се определят на базата на изготвени от Държавно предприятие „Радиоактивни отпадъци" или от лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, програми за извеждане от експлоатация на съоръженията за управление на РАО, съдържащи прогнози за необходимите средства в левове.

Чл. 10. За юридически и физически лица, които в резултат на дейността си генерират радиоактивни отпадъци под 100 м^3 РАО: 1Р[пост]. и Р[ИоЕ] са равни на 0,04 от постоянните разходи на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, разделени на броя на лицензираните по чл. 15, ал. 3, т. 2, 3, 4 и 6 ЗБИЯЕ лица, които използват ядрени материали, радиоактивни вещества и други източници на йонизиращи лъчения; 2. Р[нац.хр.] са равни на 0,04 от разходите на Държавно предприятие „Радиоактивни отпадъци" за изграждане на национално хранилище за погребване на нискои средноактивни отпадъци.

Чл. 11. За юридически и физически лица, които в резултат на дейността си генерират радиоактивни отпадъци над 100 м^3 РАО: 1. Р[пост] и Р[ИоЕ] са равни на 0,96 от постоянните разходи на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, разделени на броя на лицензираните по чл. 35 ЗБИЯЕ лица; 2. Р[нац].[хр]. са равни на 0,96 от разходите на Държавно предприятие „Радиоактивни отпадъци" за изграждане на национално хранилище за погребване на нискои средноактивни отпадъци.

Чл. 12. Променливата вноска се определя по формулата: ^Впром. = ^Рпр. ^х^УРАО + ^Рпог. ^, където: Р[пр. са променливите разходи на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ за преработка, кондициониране и временно съхраняване на един кубически метър РАО от съответната категория в левове; определят се на базата на разходите от отчета за предходната година, коригирани с инфлационния коефициент;]

У[РАО] обемите РАО от съответната категория, които се предават на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, за преработка, кондициониране и временно съхраняване в м^3; определят се прогнозно от юридическите и физическите лица, които в резултат на дейността си генерират РАО и не превишават производствения капацитет на съоръженията за преработка и кондициониране и разполагаемия свободен обем в хранилищата за временно съхраняване на РАО на

Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ; Р[пог.]-разходите за погребване на нискои средноактивни отпадъци за всички юридически и физически лица, които в резултат на дейността си генерират радиоактивни отпадъци след въвеждането в експлоатация на националното хранилище, които се определят по формулата: Р[пог]_ = у х N х X, където: У е обемът на опаковка с РАО, която подлежи на погребване, в м^3; N-броят на опаковките с РАО, които подлежат на погребване; Х-разходите за погребване на 1 м^3 нискои средноактивни отпадъци в лв/м^3, определени на базата на конкретния проект и включващи експлоатационни разходи, ремонт и мониторинг на хранилището до освобождаването му от регулаторен контрол.

До въвеждането в експлоатация на националното хранилище Р[пог.] = 0.

Чл. 13. (1) Ежегодно в рамките на процедурата по разработване на закона за държавния бюджет юридически и физически лица, които в резултат на дейността си генерират радиоактивни отпадъци, представят на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, информация относно обемите РАО от съответната категория, които ще предават за преработка, кондициониране и временно съхраняване през съответната година.

(2) Държавно предприятие „Радиоактивни отпадъци" и лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, въз основа на представената информация по ал. 1 изготвят прогнозна оценка на общите годишни разходи за управление на РАО, предадени на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, и ги внасят за одобряване от управителния съвет на фонда.

(3) Въз основа на представената по реда на ал. 2 прогнозна оценка управителният съвет на фонда изготвя прогноза за размера на вноските за съответната година и проект на приходната и разходната част на бюджета на фонд „Радиоактивни отпадъци" и ги внася за одобряване от Министерския съвет.

(4) Размерът на еднократната вноска по чл. 4, т. 6 прогнозно се определя на 1800 евро/кг металически уран тежък метал. На базата на конкретен проект за директно погребване на отработено гориво размерът на еднократната вноска може да се актуализира.

Чл. 14. (1) По предложение на министъра на енергетиката и енергийните ресурси Министерският съвет определя годишната вноска на юридически и физически лица, които в резултат на дейността си генерират радиоактивни отпадъци, на базата на общите прогнозни годишни разходи за управление на РАО, предадени на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ.

(2) Постоянната месечна вноска е равна на 1/12 от постоянната годишна вноска.

(3) Постоянните месечни вноски се правят до 20-о число на месеца, следващ месеца, за който е дължима съответната вноска, от юридически лица и от физически лица, които в резултат на дейността си генерират радиоактивни отпадъци. Вноските, дължими за декември, се внасят до 20 януари следващата година.

(4) Променливите вноски се правят при предаването на съответните обеми и категории РАО за преработка, кондициониране, временно съхраняване и/или погребване от юридически и физически лица, които в резултат на дейността си генерират радиоактивни отпадъци, на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ.

Чл. 15. (1) Юридическите лица на бюджетна издръжка, освободени от вноски във фонда, планират ежегодно в бюджета на първостепенните си разпоредители размера на средствата, необходими за управлението на радиоактивните отпадъци за съответната година.

(2) Размерът на средствата по ал. 1 се определя по реда на чл. 8.

(3) Съответните първостепенни разпоредители извършват трансфер на средствата по ал. 2 по транзитната сметка на фонд „Радиоактивни отпадъци" на Министерството на енергетиката и енергийните ресурси.

Раздел IV Ред за разходване на средствата от фонда Чл. 16. Ежегодно в сроковете, определени за съставяне на държавния бюджет, Министерството на енергетиката и енергийните ресурси представя в Министерството на финансите разчети на средствата, необходими за изпълнение на годишната програма на фонда.

Чл. 17. (1) Държавно предприятие „Радиоактивни отпадъци" или лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, правят предложения за финансиране на дейности от фонда в сроковете по бюджетната процедура за съответната година и ги внасят за разглеждане в Министерството на енергетиката и енергийните ресурси.

(2) Към предложението по ал. 1 се прилагат следните документи: 1. контролен лист за проверка на целесъобразността на предложенията за финансиране на дейностите със средства от фонда съгласно приложение № 1, попълнен от т. 1 до т. 3; 2. обяснителна записка; 3. всички други документи, удостоверяващи статуса на изпълнение на условията и документацията по колона „Действие" от контролния лист.

Чл. 18. Предложенията и документите по чл. 17 се проверяват от управителния съвет на фонда по ред, определен с правилника за организацията и дейността на фонда.

Чл. 19. (1) Годишното финансиране на дейностите по чл. 5, ал. 1 се извършва по утвърдени от управителния съвет на фонда годишни програми на Държавно предприятие „Радиоактивни отпадъци" и на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ.

(2) Годишните програми по ал. 1 включват: 1. инвестиционна програма, предварително одобрена от управителния съвет на фонда; инвестиционната програма на Държавно предприятие „Радиоактивни отпадъци" включва и поетапното създаване на национално хранилище за погребване на нискои средноактивни отпадъци в сроковете, определени с национална стратегия за безопасно управление на отработено ядрено гориво и РАО; 2. производствена програма, съставена на основата на технико-икономическите показатели за всички дейности по приемане, манипулиране, преработка, кондициониране и временно съхраняване на радиоактивни отпадъци, при отчитане използваемостта на основните производствени мощности и прогнозата за количествата радиоактивни отпадъци, които ще постъпят за управление; 3. ремонтна програма, в която се включват: а) годишният обем на техническото обслужване и планово-предупредителен ремонт съгласно инструкциите за експлоатация на съоръженията; б) обемът на основния ремонт съгласно инструкциите за експлоатация на съоръженията и състоянието на съоръженията; в) допълнителен обем ремонтни работи, предизвикани от повреда в оборудването или в резултат на прилагане на коригиращи мерки след анализ на събитието; г) разходите за ремонти — определени на основата на оптимизация на ремонтни програми и графици в съответствие с производствената програма; 4. изпълнение на предписания или условия на разрешение за изпълнение на предложената дейност, издадени от контролен и/или регулаторен орган; 5. задължения на работодателя за осигуряване на здравословни и безопасни условия на труд съгласно Кодекса на труда.

Чл. 20. Държавно предприятие „Радиоактивни отпадъци" и лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, на базата на одобрените от управителния съвет на фонда предложения изготвят актуализиран график за изпълнение на дейностите и график за месечно финансиране.

Чл. 21. (1) финансовите отношения между фонда и Държавно предприятие „Радиоактивни отпадъци" или лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, на които са отпуснати средства от фонда, се регламентират с договор.

(2) Договорът по ал. 1 задължително съдържа: 1. вида и обема на дейността — предмет на договора, и конкретните резултати, които следва да бъдат постигнати; 2. размера на средствата, отпускани от фонда; 3. сроковете за изпълнение; 4. конкретните права и задължения на страните.

(3) В договора по ал. 1 се предвиждат авансови средства в размер, определен по следния ред: 1. в началото на всяка бюджетна година фондът предоставя авансови средства в размер 1/n част от годишната програма на Държавно предприятие „Радиоактивни отпадъци" или на лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, където n е броят на месеците, в които се изпълняват отделни дейности и проекти от годишната програма; за дейности и проекти, чието изпълнение започва след началото на бюджетната година, фондът предоставя авансови суми по същия ред при започване на изпълнението им; 2. разплащането на извършените дейности и проекти се извършва ежемесечно след представяне на отчетни документи по следната формула: Р = С — А/n, където: P е разплащането за съответния месец; C — фактически направените разходи през отчетния период; A — авансово преведената сума съгласно т. 1; n — броят на месеците от бюджетната година, за които лицензиантът, притежаващ разрешение за извеждане от експлоатация на ядрено съоръжение, изпълнява определените в годишната му програма дейности.

Чл. 22. (1) финансирането на дейностите по чл. 5, ал. 1, т. 3 се извършва при писмено потвърден интерес от лицата, които в резултат на своята дейност генерират радиоактивни отпадъци и правят вноски във фонда след принципно одобрение от управителния съвет и прилагане на Закона за обществените поръчки.

(2) Държавно предприятие „Радиоактивни отпадъци" и лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, не могат да бъдат изпълнители по реда на ал. 1.

Чл. 23. финансирането на дейностите по чл. 5, ал. 1, т. 4 се извършва на базата на утвърдени от управителния съвет на фонда проекти за извеждане от експлоатация на съоръжения за управление на радиоактивни отпадъци.

Чл. 24. Средствата, необходими за управлението на фонда, се предоставят съгласно Единния бюджетен класификатор на закона за държавния бюджет за съответната година.

Раздел V Ред за отчитане и контрол на средствата от фонда Чл. 25. (1) Държавно предприятие „Радиоактивни отпадъци" и лицата, извършващи дейности по управление на радиоактивни отпадъци по реда на чл. 76, ал. 3 ЗБИЯЕ, представят в Министерството на енергетиката и енергийните ресурси месечни, тримесечни и годишни отчети за извършените дейности по утвърдената годишна програма.

(2) Отчитането на фактически извършените разходи за управление на радиоактивни отпадъци се извършва ежемесечно на базата на отчетни документи.

Чл. 26. Министерството на енергетиката и енергийните ресурси представя в Министерството на финансите тримесечни и годишни отчети за изпълнението на бюджета на фонд „Радиоактивни отпадъци" съгласно Закона за устройството на държавния бюджет.

Чл. 27. (1) Контролът на разходваните средства от фонд „Радиоактивни отпадъци" се осъществява на принципа на бюджетното счетоводство на Министерството на енергетиката и енергийните ресурси съгласно Устройствения правилник на Министерството на енергетиката и енергийните ресурси, приет с Постановление № 24 на Министерския съвет от 2002 г. (обн., ДВ, бр. 15 от 2002 г.; изм. и доп., бр. 86 от 2002 г. и бр. 24 от 2003 г.).

(2) Министърът на енергетиката и енергийните ресурси утвърждава Правилник за доку-ментооборота на финансово-счетоводните документи на фонд „Радиоактивни отпадъци".

Чл. 28. (1) Министърът на енергетиката и енергийните ресурси утвърждава система за финансово управление и контрол на разходваните средства.

(2) Министърът на енергетиката и енергийните ресурси определя финансов контрольор, който проверява и контролира финансовата дейност на фонд „Радиоактивни отпадъци" съгласно чл. 19 от Закона за държавния вътрешен финансов контрол.

Преходни и заключителни разпоредби § 1. Наредбата се приема на основание чл. 94, ал. 1 от Закона за безопасно използване на ядрената енергия. § 2. (1) Наредбата влиза в сила от 1 януари 2004 г., с изключение на чл. 8, т. 1, която влиза в сила от 1 януари 2005 г.

(2) До влизането в сила на разпоредбата на чл. 8, т. 1 вноските се определят по реда на приложение № 2. § 3. Указания по прилагането на наредбата дават министърът на енергетиката и енергийните ресурси и министърът на финансите съобразно тяхната компетентност. § 4. Изпълнението на наредбата се възлага на министъра на енергетиката и енергийните ресурси и на министъра на финансите.

Приложение № 1 към чл. 17, ал. 2

Контролен лист за проверка на целесъобразността на предложенията за финансиране на дейностите с бюджетни средства от фонд „Радиоактивни отпадъци"

Приложение № 2 към § 2, ал. 2 Ред за набиране на средства във фонд „Радиоактивни отпадъци" Виж този материал в PDF-а на броя