Закон за изменение и допълнение на Закона за Сметната палата

УКАЗ № 170

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за Сметната палата, приет от ХХХIX Народно събрание на 27 април 2004 г.

Издаден в София на 4 май 2004 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за Сметната палата (обн., ДВ, бр. 109 от 2001 г.; изм., бр. 45 от 2002 г., бр. 31 от 2003 г.) § 1. В чл. 5 се правят следните изменения и допълнения: 1. В ал. 2 т. 7 се изменя така: “7. възникването и управлението на държавния дълг, държавногарантирания дълг, дълга на общините и използването на дълговите инструменти;”.

2. В ал. 3 след думата “системите” съюзът “на” се заменя със “за”.

3. Алинея 4 се изменя така: “(4) Сметната палата одитира и заверява годишните финансови отчети на бюджетните организации по чл. 44, ал. 1, т. 2.

4. Създава се ал. 5: “(5) Сметната палата може да одитира държавни предприятия с решение на Народното събрание.” § 2. В чл. 6 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Сметната палата може да внася в Народното събрание и Министерския съвет становища за промени в закони и подзаконови актове с цел подобряване на бюджетната дисциплина и управлението на бюджетните и/или другите публични средства и дейности по чл. 5. ” § 3. В чл. 9 се правят следните изменения и допълнения: 1. Досегашният текст става ал. 1.

2. Създава се ал. 2: “(2) Сметната палата приема годишната програма за одитната дейност в срок до два месеца от обнародването на закона за държавния бюджет на Република България за съответната година.” § 4. В чл. 10 ал. 4 и 5 се изменят така: “(4) Органи на Сметната палата са директорите на териториалните поделения, ръководителите на сектори, одиторите и стажант-одиторите.

(5) Служители на Сметната палата са главният секретар и служителите от администрацията.” § 5. В чл. 14 се правят следните изменения и допълнения: 1. В ал. 2 след думата “приема” се добавя “с решения”.

2. Алинея 3 се изменя така: “(3) Сметната палата заседава, ако присъстват не по-малко от 7 души от състава й. Решенията по ал. 2 се вземат с обикновено мнозинство от целия състав на Сметната палата.” § 6. В чл. 24 се правят следните изменения и допълнения: 1. Алинея 1 се изменя така: “(1) Годишният финансов отчет на Сметната палата се одитира от независима комисия, в която се включват най-малко двама дипломирани експерт-счетоводители.

2. Алинея 3 се изменя така: “(3) Докладът на комисията по отчета по ал. 1 се представя в Народното събрание заедно с отчета за дейността на Сметната палата за съответната година.”

3. Създават се нова ал. 4 и ал. 5: “(4) Сметната палата може да дава писмено становище по доклада по ал. 3, което се прилага към него и се представя в Народното събрание.

(5) Докладът по ал. 3 се публикува в служебния бюлетин и в интернет страницата на Сметната палата след приемането му от Народното събрание заедно със становището по ал. 4.

4. Досегашната ал. 4 става ал. 6 и в нея думата “одитите” се заменя с “одита”. § 7. В чл. 28 се правят следните изменения и допълнения: 1. Алинея 1 се изменя така: “(1) Директорите на териториалните поделения, ръководителите на сектори, одиторите, стажант-одиторите и служителите по чл. 10, ал. 5 имат право на допълнителен платен годишен отпуск до 12 работни дни за изпълнение на задълженията извън работното време. Конкретният размер на отпуска се определя от председателя на Сметната палата по предложение на съответния ръководител на отделение, директор на териториално поделение или ръководител на звено към администрацията на Сметната палата.”

2. Създава се ал. 5: “(5) Лицата по ал. 1 могат да бъдат награждавани еднократно с отличия и с предметни или парични награди до размера на основната месечна заплата в рамките на разполагаемите средства по бюджета на Сметната палата за съответната година. Отличията и наградите и условията за присъждането им се определят с правилника за устройството и организацията на дейността на Сметната палата.” § 8. В чл. 31 се създават ал. 8 и 9: “(8) Сметната палата може да изисква извършване на инвентаризации от бюджетните организации във връзка с одитите и заверките по чл. 44, ал. 1, т. 2.

(9) Председателят, членовете и органите на Сметната палата не носят имуществена отговорност за причинени вреди при упражняване на своите правомощия, освен ако са извършили престъпление или са действали умишлено.” § 9. В чл. 37 се правят следните изменения и допълнения: 1. В ал. 2 накрая се добавя “в 7-дневен срок от нейното приемане или изменение”.

2. Създава се нова ал. 4: “(4) Одитите по годишната програма за одитната дейност се извършват със заповед на ръководителя на отделението или на директора на териториалното поделение.”

3. Досегашната ал. 4 става ал. 5 и се изменя така: “(5) Одитите по решение на Народното събрание се извършват със заповед на председателя на Сметната палата.”

4. Досегашната ал. 5 става ал. 6.

§ 10. В чл. 38 се правят следните изменения и допълнения: 1. Досегашният текст става ал. 1 и в нея думите “ръководителя на одита” се заменят с “ръководителя на одитния екип”.

2. Създава се ал. 2: “(2) При установени в процеса на одита нарушения на процедурите за възлагане на обществени поръчки, за които до приемането на одитния доклад по чл. 40, ал. 1 е възможно да изтекат сроковете за образуване на административнонаказателно производство, с решение на Сметната палата на министъра на финансите и министъра на държавната администрация се изпраща доклад за нарушенията за предприемане на съответни действия.” § 11. В чл. 39 се правят следните изменения и допълнения: 1. В ал. 1 думите “Ръководителят на одита” се заменят с “Ръководителят на одитния екип”.

2. В ал. 2 се създава изречение второ: “При одити с голям брой на одитираните обекти или с голям обхват на одитната задача срокът за връчване на одитния доклад може да е до два месеца след приключването на одита, който се определя със заповедта по чл. 37, ал. 4.

3. Създава се ал. 6: “(6) При закриване на одитиран обект одитният доклад се връчва на ръководителя на правоприемника. Когато не е определен правоприемник, одитният доклад се изпраща за сведение на органа, взел решение за закриване на обекта.” § 12. В чл. 40 се правят следните изменения и допълнения: 1. В ал. 2 думите “ръководителя на одита” се заменят с “ръководителя на одитния екип”.

2. Създават се ал. 3, 4 и 5: “(3) Когато с проекта на решение по ал. 1 или със заключението по чл. 39, ал. 5 се предлагат промени в констатации, оценки и изводи в доклада по чл. 39, ал. 1 и се определят нарушения, за които се търси по-голяма отговорност, Сметната палата уведомява за това ръководителя на одитирания обект.

(4) Ръководителят на одитирания обект може да представи допълнително писмено становище по промените в констатациите, оценките и изводите по ал. 3 в 14-дневен срок от получаване на уведомлението.

(5) Сметната палата обсъжда допълнително представеното становище при приемане на решението по ал. 1. ” § 13. В чл. 41 се правят следните изменения и допълнения: 1. Създава се нова ал. 2: “(2) Когато одитираният обект е второстепенен или от по-ниска степен разпоредител с бюджетни кредити, докладът по ал. 1 се изпраща и на първостепенния разпоредител с бюджетни кредити за сведение или за предприемане на конкретни действия в съответствие със законовите му правомощия.”

2. Досегашната ал. 2 става ал. 3 и се изменя така: “(3) Докладът по ал. 1 и по чл. 40, ал. 1 може да се изпрати с решение на Сметната палата и на други органи, които имат отношение към извършения одит, за сведение или за предприемане на съответни действия.”

3. Досегашната ал. 3 става ал. 4.

§ 14. В чл. 42 се правят следните изменения и допълнения: 1. В ал. 2 се създава т. 4: “4. на министъра на финансите и/или на органа, осъществяващ надзор и контрол - за одитиран обект извън случаите по т. 1 - 3.”

2. Създава се нова ал. 3: “(3) Докладът по ал. 2 се изпраща в 7-дневен срок от изтичане на определения срок в доклада по чл. 41, ал. 1.

3. Досегашната ал. 3 става ал. 4.

§ 15. В чл. 43 се създава ал. 3: “(3) Докладите по ал. 1 и 2 се изпращат в 7-дневен срок от приемането на доклада по чл. 39, ал. 1. ” § 16. В чл. 44 се правят следните изменения и допълнения: 1. В ал. 1 т. 1 се отменя.

2. Алинея 2 се изменя така: “(2) Периодичните отчети за изпълнението на бюджетите и извънбюджетните сметки и фондове на бюджетните организации - първостепенни разпоредители с бюджетни кредити, се предоставят на Сметната палата за осъществяване на текущ контрол, оценка на риска за неизпълнение на съответните бюджети и извънбюджетни сметки и фондове и предварително проучване във връзка с одитите.”

3. В ал. 3 след думите “ал. 1” се поставя запетая и се добавя “т. 2”.

4. В ал. 4 думите “ал. 1 и 2” се заменят с “ал. 1, т. 2”.

5. Създава се ал. 5: “(5) Одитът и заверката на отчетите по ал. 1, т. 2 се извършва със заповед на ръководителя на отделението или на директора на териториалното поделение.” § 17. В чл. 45 се правят следните изменения и допълнения: 1. Алинея 1 се изменя така: “(1) Ръководителят на одитния екип по чл. 44, ал. 1, т. 2 изготвя одитен доклад и/или одитно становище за извършения одит, съгласувано с ръководителя на отделението или с директора на териториалното поделение, със заключение за заверка или за отказ от заверка на съответния отчет.”

2. В ал. 2 думите “Докладът или становището” се заменят с “Докладът и/или становището”. § 18. В чл. 46, ал. 1, т. 1 предлогът “през” се заменя със “за”. § 19. В чл. 47 се правят следните изменения и допълнения: 1. В ал. 1 думите “през” и “30 юни” се заменят съответно със “за” и “30 септември”.

2. Създава се нова ал. 2: “(2) Отчетът по ал. 1 може да се обсъжда съвместно с независимата комисия по чл. 24, ал. 1 преди внасянето му в Народното събрание.”

3. Досегашната ал. 2 става ал. 3.

4. Досегашната ал. 3 става ал. 4 и се изменя така: “(4) Народното събрание приема отчета по ал. 1 и доклада по чл. 24, ал. 3 до края на текущата година.” § 20. В чл. 49 се правят следните изменения и допълнения: 1. В ал. 2 думите “ал. 2” се заменят с “ал. 3”.

2. Създава се ал. 4: “(4) Сметната палата може да прави предложения до комисиите на Народното събрание за разглеждане на одитни доклади с важно значение за подобряване на бюджетната дисциплина и управлението на бюджетните и/или другите публични средства и дейности по чл. 5. При разглеждането на докладите могат да участват и ръководителите на одитираните обекти или техни представители.” § 21. В чл. 50 се правят следните изменения и допълнения: 1. В ал. 1 след думите “служебния бюлетин” се добавя “и интернет страницата”.

2. Алинея 2 се изменя така: “(2) Сметната палата огласява резултатите от извършените одити, които не представляват защитена от закона тайна, включително на средствата от фондове и програми на Европейския съюз, както и неизпълнението на задълженията по чл. 51, ал. 2. ” § 22. В чл. 51, ал. 1 се създава изречение второ: “Съответният компетентен орган задължително в 14-дневен срок от получаването на материалите от одита или одитния доклад възлага извършване на необходимите действия за търсене на отговорност.” § 23. В чл. 52, ал. 1 се създава изречение второ: “Материалите от одита или одитният доклад са законен повод за образуване на предварително производство.” § 24. В чл. 53, ал. 1 след думите “по чл. 31, ал. 2” се добавя “и чл. 51, ал. 2”. § 25. В § 1 на допълнителната разпоредба се правят следните изменения и допълнения: 1. В т. 2 се правят следните изменения: а) досегашната буква “а” става буква “б” и в нея думата “ефективност” се заменя с “ефикасност”; б) досегашната буква “б” става буква “а” и в нея думата “ефикасност” се заменя с “ефективност”.

2. Създава се нова т. 7: “7. “Предварително проучване” е дейността по събиране и анализиране на информация за обекта, който предстои да се одитира, свързана с правната рамка, средата и условията, в които се осъществява неговата дейност, организационната структура и системата за финансово управление и контрол на обекта, както и резултатите от предишни вътрешни и външни одити и изпълнението на дадените от тях препоръки.”

3. Досегашната т. 7 става т. 8.

Преходни и заключителни разпоредби § 26. В чл. 68, ал. 2 от Данъчния процесуален кодекс (обн., ДВ, бр. 103 от 1999 г., бр. 29 от 2000 г. - Решение № 2 на Конституционния съд от 2000 г.; изм., бр. 63 от 2000 г., бр. 109 от 2001 г., бр. 45 и 112 от 2002 г., бр. 42, 112 и 114 от 2003 г.) се създава изречение второ: “Органите по ал. 1, т. 3 задължително възлагат данъчна ревизия в 14-дневен срок от получаването на решението на Сметната палата, с приложени към него материали от одита или одитния доклад по чл. 51, ал. 1 от Закона за Сметната палата.” § 27. В чл. 108 от Кодекса за социално осигуряване (обн., ДВ, бр. 110 от 1999 г., бр. 55 от 2000 г. - Решение № 5 на Конституционния съд от 2000 г.; изм., бр. 64 от 2000 г., бр. 1, 35 и 41 от 2001 г., бр. 1, 10, 45, 74, 112, 119 и 120 от 2002 г., бр. 8, 42, 67, 95, 112 и 114 от 2003 г., бр. 12 от 2004 г.) се създава ал. 6: “(6) Управителят на Националния осигурителен институт възлага ревизия в 14-дневен срок от получаването на решението на Сметната палата за търсене на отговорност, с приложени към него материали от одита или одитния доклад по чл. 51, ал. 1 от Закона за Сметната палата.” § 28. В чл. 187 от Наказателно-процесуалния кодекс (обн., ДВ, бр. 89 от 1974 г., попр., бр. 99 от 1974 г., бр. 10 от 1975 г.; изм., бр. 84 от 1977 г., бр. 52 от 1980 г., бр. 28 от 1982 г.; попр., бр. 38 от 1982 г.; изм., бр. 89 от 1986 г., бр. 31 от 1990 г.; попр., бр. 32 и 35 от 1990 г.; изм., бр. 39, 109 и 110 от 1993 г., бр. 84 от 1994 г., бр. 50 от 1995 г., бр. 107 и 110 от 1996 г., бр. 64 от 1997 г.; попр., бр. 65 от 1997 г.; изм., бр. 95 от 1997 г., бр. 21 от 1998 г., бр. 45 от 1998 г. - Решение № 9 на Конституционния съд от 1998 г.; изм., бр. 70 от 1999 г., бр. 88 от 1999 г. - Решение № 14 на Конституционния съд от 1999 г.; изм., бр. 42 от 2001 г., бр. 74 от 2002 г., бр. 50 и 57 от 2003 г., бр. 26 от 2004 г.) се създава т. 5: “5. решение на Сметната палата за търсене на отговорност, с приложени към него материали от одита или одитния доклад по чл. 52, ал. 1 от Закона за Сметната палата.” § 29. В чл. 72, ал. 1 от Закона за здравното осигуряване (обн., ДВ, бр. 70 от 1998 г.; изм., бр. 93 и 153 от 1998 г., бр. 62, 65, 67, 69, 110 и 113 от 1999 г., бр. 1, 31 и 64 от 2000 г., бр. 41 от 2001 г., бр. 1, 54, 74, 107, 112, 119 и 120 от 2002 г., бр. 8, 50, 107 и 114 от 2003 г., бр. 28 от 2004 г.) се създава изречение второ: “Директорът на НЗОК задължително възлага проверка в 14-дневен срок от получаването на решението на Сметната палата за търсене на отговорност, с приложени към него материали от одита или одитния доклад по чл. 51, ал. 1 от Закона за Сметната палата.” § 30. В чл. 9 от Закона за държавния вътрешен финансов контрол (обн., ДВ, бр. 92 от 2000 г.; изм., бр. 28 и 101 от 2002 г., бр. 31 от 2003 г.) се правят следните изменения и допълнения: 1. Създава се нова ал. 3: “(3) Директорът на агенцията задължително възлага вътрешен одит в 14-дневен срок от получаването на решението на Сметната палата за търсене на отговорност, с приложени към него материали от одита или одитния доклад по чл. 51, ал. 1 от Закона за Сметната палата.”

2. Досегашната ал. 3 става ал. 4.

Законът е приет от ХХХIХ Народно събрание на 27 април 2004 г. и е подпечатан с официалния печат на Народното събрание.

Председател на Народното събрание: Огнян Герджиков