Решение № 481 от 9 юли 2003 г. за даване на разрешение за прехвърляне на права и задължения по Договор за търсене и проучване на нефт и газ в блок „Емине" от „Джи Хикс Технолоджи Корпорейшън" на „Група за научни изследвания и сервиз" - ЕООД

РЕШЕНИЕ № 481 ОТ 9 ЮЛИ 2003 Г. за даване на разрешение за прехвърляне на права и задължения по Договор за търсене и проучване на нефт и газ в блок „Емине" от „Джи Хикс Технолоджи Корпорейшън" на „Група за научни изследвания и сервиз" - ЕООД

На основание чл. 25, ал. 1 и 4 във връзка с чл. 5, т.2 и чл. 6, ал. 2 от Закона за подземните богатства и Решение № 720 на Министерския съвет от 2002 г. за издаване на разрешение на „Джи Хикс Технолоджи Корпорейшън" — Хюстън, САЩ, за търсене и проучване на нефт и газ в блок „Емине" (ДВ, бр. 107 от 2002 г.)

МИНИСТЕРСКИЯТ СЪВЕТ

РЕШИ: 1. Разрешава на „Джи Хикс Технолоджи Корпорейшън" — Хюстън, САЩ, титуляр на разрешение за търсене и проучване на нефт и газ в блок „Емине", да прехвърли на „Група за научни изследвания и сервиз"—ЕООД, София, 10 на сто от правата и задълженията, произтичащи от Договора за търсене и проучване на нефт и газ в блок „Емине", сключен с министъра на околната среда и водите на 12 декември 2002 г.

2. Упълномощава министъра на околната среда и водите да подпише с „Джи Хикс Техно-лоджи Корпорейшън" — Хюстън, САЩ, и с „Група за научни изследвания и сервиз" — ЕООД, София, допълнително споразумение към Договора за търсене и проучване на нефт и газ в блок „Емине" в едномесечен срок от обнародването на решението в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров