Наредба за изменение и допълнение на Наредба № 41 от 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за начална квалификация

Наредба за изменение и допълнение на Наредба № 41 от 2008 г. за условията и реда за провеждане на обучение на водачите на автомобили за превоз на пътници и товари и за условията и реда за провеждане на изпитите за начална квалификация (ДВ, бр. 73 от 2008 г.) § 1. В чл. 8, ал. 1: 1. В т. 1 думите „актуално удостоверение за вписване в търговския регистър, съответно“ се заличават.

2. Точка 4 се изменя така: „4. описание на помещенията и учебните площадки, в които се намира учебният център за обучение на водачите, информация за собственика и основанието за ползването им от съответното лице по чл. 7, ал. 1. Ако документът, въз основа на който се ползват помещенията и площадките, не подлежи на вписване или не е вписан в имотния регистър, се представя копие от съответния документ;“.

3. В т. 6 след думата „преподавателите“ се поставя точка и се създава изречение второ: „Изпълнителна агенция „Автомобилна администрация“ чрез оправомощени длъжностни лица извършва служебна проверка на обстоятелствата по чл. 12, т. 3 в Министерството на правосъдието за заявените преподаватели, които са български граждани;“.

4. Точка 7 се изменя така: „7. копие на дипломите за завършено образование на преподавателите или удостоверение за признаване на образователно-квалификационни степени на висше образование, придобито в чуждестранни висши училища, издадено по реда на чл. 7, ал. 1 от Наредбата за държавните изисквания за признаване на придобито висше образование и завършени периоди на обучение в чужди висши училища, приета с ПМС № 168 от 2000 г. (ДВ, бр. 69 от 2000 г.; посл. изм., бр. 86 от 2017 г.). Изпълнителна агенция „Автомобилна администрация“ чрез оправомощени длъжностни лица извършва служебна проверка в

Националния център за информация и документация за заявените лица, на които е издадено удостоверение за признаване на образователно-квалификационни степени на висше образование, придобито в чуждестранни висши училища;“. § 2. В приложение № 3 към чл. 8, ал. 1: 1. На ред 1 от главния текст „ФИРМА …………“ се заменя с „НАИМЕНОВАНИЕ …………………, ЕИК ………………….“.

2. В т. 1 думите „актуално удостоверение за вписване в търговския регистър, съответно“ се заличават.

3. Точка 4 се изменя така: „4. описание на помещенията и учебните площадки, в които се намира центърът за квалификация на водачите, информация за собственика и основанието за ползването им. Ако документът, въз основа на който се ползват помещенията и площадките, не подлежи на вписване или не е вписан в имотния регистър, се представя копие от съответния документ;“.

4. В т. 6 след думата „преподавателите“ се добавя „(Прилага се, когато съответното лице не е български гражданин.)“.

5. В т. 7 след думата „преподавателите“ се добавя „(Документът не се прилага в случаите по чл. 8, ал. 1, т. 7, изр. второ.)“. § 3. В приложение № 4 към чл. 10, ал. 3: 1. На ред 1 от главния текст „ФИРМА …………“ се заменя с „НАИМЕНОВАНИЕ …………………, ЕИК ………………….“.

2. В т. 1 думите „актуално удостоверение за вписване в търговския регистър, съответно“ се заличават.

3. Точка 4 се изменя така: „4. описание на помещенията и учебните площадки, в които се намира центърът за квалификация на водачите, информация за собственика и основанието за ползването им. Ако документът, въз основа на който се ползват помещенията и площадките, не подлежи на вписване или не е вписан в имотния регистър, се представя копие от съответния документ;“.

4. В т. 6 след думата „преподавателите“ се добавя „(Прилага се, когато съответното лице не е български гражданин.)“.

5. В т. 7 след думата „преподавателите“ се добавя „(Документът не се прилага в случаите по чл. 8, ал. 1, т. 7, изр. второ.)“.

Министър: Ивайло Московски