Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-8 от 2005 г. за съдържанието, сроковете, начина и реда за подаване и съхранение на данни от работодателите, осигурителите за осигурените при тях лица, както и от самоосигуряващите се лица (ДВ, бр. 1 от 2006 г.) § 1. В чл. 3, ал. 3, т. 2 числото “15” се заменя с “30”. § 2. В приложение № 1 в указанията за попълване на Декларация обр. № 1 “Данни за осигуреното лице” се правят следните изменения и допълнения: 1. В т. 12: а) в позиция 06 накрая се поставя запетая и се добавя “държавните служители от Държавна агенция “Национална сигурност” и за служителите от Главна дирекция “Национална служба “Гражданска защита” и от териториалните й звена, чийто труд се зачита като първа категория;” б) позиция 23 се изменя така: “за самоосигуряващи се, осигурени за инвалидност поради общо заболяване, за старост и смърт, избрали да подават еднократно декларация и са осигурени върху максималния размер на осигурителния доход по трудово правоотношение, и осигурителният им стаж се зачита на основание чл. 9, ал. 8 КСО;” в) в позиция 71 след думите “народни представители” се добавя запетая и се добавят думите “Закона за местните избори, Закона за избиране на членове на Европейския парламент от Република България;” г) в позиция 87 след думата “посредник” се добавя “и за съпругите/съпрузите на дългосрочно командированите служители в дипломатическа служба по време на задграничния им мандат;”.

2. В т. 12.3 се създава изречение второ: “Осигурителите, които не прилагат минимален осигурителен доход съгласно забележка 4 на приложение № 1 към чл. 8, т. 1 ЗБ на ДОО за 2008 г. - попълват код “99”.”

3. В т. 31 след числото “08” се поставя запетая и се добавя числото “10”.

4. В т. 31а думите “ал. 3” се заменят с думите “ал. 4”.

5. В т. 32 и 33 думите “облагаемия доход, начислен за месеца” се заменят с “месечната данъчна основа по чл. 42, ал. 2 ЗДДФЛ”. § 3. В приложение № 3 в указанията за попълване на Декларация обр. № 5 “Авансово внесени социални и здравноосигурителни вноски” се правят следните изменения и допълнения: 1. В изречение първо след думата “посредник” се поставя точка и запетая и се добавя “съпругите/съпрузите на дългосрочно командировани служители в дипломатически служби по време на задграничния им мандат”.

2. В т. 10, позиция 87 след думата “посредник” се добавя “и за съпругите/съпрузите на дългосрочно командированите служители в дипломатическа служба по време на задграничния им мандат”. § 4. В приложение № 4: 1. В декларация обр. № 6 “Данни за дължими вноски и данък по чл. 42 ЗДДФЛ”, т. 17 думите “ал. 5” се заменят с “ал. 6”.

2. Навсякъде в указанията за попълване на Декларация обр. № 6 “Данни за дължими вноски и данък по чл. 42 ЗДДФЛ” думите “ал. 5” се заменят с “ал. 6”.

Преходни и заключителни разпоредби § 5. От 1 януари 2008 г. за подаване на данни с приложение № 1 към чл. 2, ал. 1 от тази наредба се прилага НКИД - 2003 г. § 6. В § 3 от преходните и заключителните разпоредби думите “чл. 73, ал. 4” се заменят с “чл. 73, ал. 5”. § 7. Наредбата влиза в сила от 1 януари 2008 г.

Министър: Пл. Орешарски