Постановление № 166 от 9 юли 2008 г. за изменение и допълнение на Тарифата за държавните такси, събирани от Агенцията по вписванията, приета с Постановление № 243 на Министерския съвет от 2005 г.

ПОСТАНОВЛЕНИЕ № 166 ОТ 9 ЮЛИ 2008 Г. за изменение и допълнение на Тарифата за държавните такси, събирани от Агенцията по вписванията, приета с Постановление № 243 на Министерския съвет от 2005 г. (обн., ДВ, бр. 94 от 2005 г.; изм. и доп., бр. 105 от 2006 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 16а се правят следните изменения и допълнения: 1. Създава се нова ал. 2: “(2) По заявление за вписване на обстоятелства в търговския регистър, подадени по електронен път, се събират такси, както следва: 1. на едноличен търговец 25 лв.; 2. на събирателно дружество; на командитно дружество 90 лв.; 3. на дружество с ограничена отговор- ност; на еднолично дружество с огра- ничена отговорност 110 лв.; 4. на акционерно дружество; на еднолично акционерно дружество 320 лв.; 5. на командитно дружество с акции 320 лв.; 6. на акционерно дружество за из- вършване на банкова и застрахова- телна дейност 1200 лв.; 7. на консорциум; на холдинг 1200 лв.; 8. на клон на чуждестранен търговец 300 лв.; 9. на залог или запор на дружествен дял 35 лв.; 10. на залог на търговско предприятие 70 лв.; 11. на прехвърляне на предприятие на едноличен търговец 20 лв.; 12. на прехвърляне на предприятие във всички останали случаи 70 лв.; 13. на преобразуване на търговско дружество 160 лв.; 14. на други обстоятелства, подлежа- щи на вписване за първи път 35 лв.”

2. Досегашната ал. 2 става ал. 3.

3. Създава се ал. 4: “(4) По заявление за промяна на вписани обстоятелства в търговския регистър, подадено по електронен път, се събират такси, както следва: 1. на капитала на търговско дружество - 42 лв.; 2. на други обстоятелства - 21 лв.” § 2. В чл. 16б се правят следните изменения и допълнения: 1. Досегашният текст става ал. 1.

2. Създава се ал. 2: “(2) По заявление за вписване на актове за обявяване в търговския регистър, подадено по електронен път, се събира такса в размер 35 лв.” § 3. В чл. 16в се правят следните изменения и допълнения: 1. Досегашният текст става ал. 1.

2. Създава се ал. 2: “(2) По заявление за запазване на фирма, подадено по електронен път, се събира такса в размер 35 лв.” § 4. В чл. 16г се правят следните изменения и допълнения: 1. Алинея 1 се изменя така: “(1) За издаване на удостоверение или на заверено копие на хартиен носител от електронен образ на заявление или приложения към него, както и за извършване на писмена справка, се заплаща такса в размер 5 лв. за първа страница и по 2 лв. за всяка следваща страница.”

2. Създава се ал. 2: “(2) За предоставяне на оригинални електронни документи по ал. 1 се събира такса в размер 2,50 лв. за първа страница и по 1,50 лв. за всяка следваща страница.” § 5. Член 16д се изменя така: “Чл. 16д. За предоставяне на цялата база данни от търговския регистър и за актуализация на обстоятелствата в нея се събира годишна такса в размер 30 000 лв.”

Заключителна разпоредба § 6. Постановлението влиза в сила от деня на обнародването му в “Държавен вестник”.

Министър-председател: Сергей Станишев

Главен секретар на Министерския съвет: Севдалин Мавров