Административният съд – София-град, уведомява, че е образувано адм.д. № 3172 по описа на съда от 2008 г. на II отделение, 36 състав, насрочено за 29.09.2011 г. в 10 ч. По жалба на Гергана Цветанова Батинкова, Светослав Иванов Митев, Добрин Маринов Иванов, Лиляна Цветанова Михайлова, Елизабета Михайлова Георгиева, Кирил Александров Търкаланов и Антоанета Кирилова Балджиева-Иванова, представлявани от адв. Пенев, срещу Заповед № РД-09-50-152 от 5.06.2002 г. на главния архитект на Столична община, с която е одобрено изменение на плана за застрояване на м. Красно село – Плавателен канал, кв. 302, УПИ I и II, с корекциите в лилав цвят и изменение на плана за регулация на м. Красно село – Плавателен канал, кв. 302, като от УПИ I – за ОЖС, магазини и трафопост, се образуват: УПИ I за ОЖС, магазини, трафопост и подземни гаражи и УПИ II-1660; улица по о.т. 603а – 603б по зелените линии, цифри и текст с корекциите в лилав цвят. Заинтересуваните лица могат да се конституират като ответници по делото в едномесечен срок от деня на обнародването на това съобщение в „Държавен вестник“, като подадат писмена молба със съдържание и приложения, посочени в чл. 218, ал. 4 и 5 ЗУТ.