Постановление № 43 от 24 февруари 2011 г. за изменение и допълнение на Наредбата за служебните командировки и специализации в чужбина, приета с Постановление № 115 на Министерския съвет от 2004 г. х эп

ПОСТАНОВЛЕНИЕ № 43 ОТ 24 ФЕВРУАРИ 2011 Г. за изменение и допълнение на Наредбата за служебните командировки и специализации в чужбина, приета с Постановление № 115 на Министерския съвет от 2004 г. (обн., ДВ, бр. 50 от 2004 г.; изм. и доп., бр. 80 и 86 от 2004 г., бр. 36 и 96 от 2005 г., бр. 2 от 2006 г., бр. 23 и 98 от 2007 г., бр. 64 от 2008 г., бр. 10 от 2009 г. и бр. 73 от 2010 г.)

МИНИСТЕРСКИЯТ СЪВЕТ ПОСТАНОВИ: § 1. В наименованието на раздел VІ думите „и възстановяване“ се заличават. § 2. В чл. 41 се правят следните изменения: 1. В ал. 1 думите „и възстановяване“ се заличават.

2. Алинея 2 се изменя така: „(2) Редът по ал. 1 се отнася за пътните разходи, направени за участие на представители на българските ведомства в заседания на работни органи на Съвета, които попадат в обхвата на приложение 1 към Решение 31/2008 на Генералния секретар на Съвета/Върховен представител за Общата външна политика и политика на сигурност относно възстановяване на пътни разходи за делегати на членовете на Съвета с неговите изменения и допълнения, наричано по-нататък „Решение 31/2008“.“ § 3. Член 42 се изменя така: „Чл. 42. Дирекция „Икономическа и финансова политика“ на Министерството на финансите изпълнява функциите на централно координиращо звено, отговорно за централизираното съхранение на документите по чл. 45, т. 2 – 5 и чл. 47 и за реализираните пътни разходи за участие на представители на българските ведомства в заседанията на работните органи на Съвета при условията на Решение 31/2008.“ § 4. В чл. 43, ал. 2 след думите „Координиращият служител“ се добавя „в рамките на ведомството, в което е назначен“ и се поставя запетая. § 5. В чл. 44, ал. 1 и 2 думите „Решение 190/2003“ се заменят с „Решение 31/2008“. § 6. В чл. 45 се правят следните изменения и допълнения: 1. Създава се нова т. 2: „2. копие на поканата/програмата на дневния ред на заседанието;“.

2. Досегашната т. 2 става т. 3 и в нея думите „на отрязъците от самолетните билети (бордни карти)“ се заменят с „от самолетните билети и бордните карти“.

3. Досегашните т. 3 и 4 стават съответно т. 4 и 5. § 7. В чл. 46 се правят следните изменения: 1. В ал. 1 думите „Решение 190/2003“ се заменят с „Решение 31/2008“.

2. В ал. 2 думите „необходимия срок за одитна проверка от съответните органи на Европейския съюз“ се заменят с „5 години“. § 8. В чл. 47 се правят следните изменения: 1. В ал. 1 думите „дирекция „Европейски въпроси“ се заменят с „дирекция „Икономическа и финансова политика“, след думите „месец и“ се добавя „заверено“ и думите „по чл. 45, т. 2, 3 и 4“ се заменят с „по чл. 45, т. 2 – 5“.

2. Алинея 2 се изменя така: „(2) Обобщената декларация по ал. 1 (без копията на отчетните документи по чл. 45, т. 2 – 5) се изпраща от координиращия служител в указания срок и по електронна поща със съобщение, задължително подписано с електронен подпис, на определения от министъра на финансите служител в дирекция „Икономическа и финансова политика“ на Министерството на финансите.“ § 9. В чл. 48 се правят следните изменения: 1. В ал. 1 думите „Решение 190/2003“ се заменят с „Решение 31/2008“.

2. В ал. 2 думите „дирекция „Европейски въпроси“ се заменят с „дирекция „Икономическа и финансова политика“ и думите „необходимия срок за одитна проверка от съответните органи на Европейския съюз“ се заменят с „5 години“. § 10. Член 49 се изменя така: „Чл. 49. В съответствие с изискванията на Решение 31/2008 най-късно до два месеца след края на съответната бюджетна година дирекция „Икономическа и финансова политика“ на Министерството на финансите изпраща до Генералния секретариат на Съвета на Европейския съюз декларация съгласно приложение № 5, включваща всички разходи, които са били извършени и отчетени и подлежат на възстановяване от бюджета на Европейския съюз от определения за Република България фиксиран бюджет, предвиден за съответната бюджетна година.“ § 11. Създава се чл. 50: „Чл. 50. Министерството на финансите публикува на интернет страницата си списъка с имената и контактите на координиращите служители по чл. 43, както и списъка на подготвителните органи на Съвета за съответния текущ период.“ § 12. В § 7 от преходните и заключителните разпоредби след думата „транспорта“ се поставя запетая и се добавя „информационните технологии и съобщенията“.

Заключителна разпоредба § 13. Постановлението влиза в сила от деня на обнародването му в „Държавен вестник“.

Министър-председател: Бойко Борисов

Главен секретар на Министерския съвет: Росен Желязков