Наредба за изменение и допълнение на Наредба № 5 от 2006 г. за условията и реда за деклариране пред митническите органи по електронен път

МИНИСТЕРСТВО НА ФИНАНСИТЕ

Наредба за изменение и допълнение на Наредба № 5 от 2006 г. за условията и реда за деклариране пред митническите органи по електронен път (обн., ДВ, бр. 55 от 2006 г.; изм., бр. 2 от 2007 г.) § 1. Навсякъде в наредбата думите „код по БУЛСТАТ“ се заменят с „код по БУЛСТАТ/ЕИК или EORI номер“. § 2. Навсякъде в наредбата думите „универсален“ и „универсалния“ се заменят съответно с „квалифициран“ и „квалифицирания“. § 3. В приложение № 1 към чл. 3, ал. 4 в т. 1.2. „Термини“ накрая се добавя нов ред: „EORI номер: уникален регистрационен и идентификационен номер в Общността, издаван от митнически орган или от друг определен за целта орган или органи от държава членка на икономически оператори и други лица, в съответствие с правилата, определени в част I, дял I, глава 6 на Регламент (ЕИО) № 2454/93.“

Заключителна разпоредба § 4. Наредбата влиза в сила от 1 октомври 2011 г.

Министър: С. Дянков