Административният съд – Хасково, на основание чл. 188 във връзка с чл. 181, ал. 1 и 2 от Административнопроцесуалния кодекс съобщава, че по постъпил протест от прокурор при Окръжната прокуратура – Хасково, с който се оспорва разпоредбата на чл. 23, ал. 6 от Наредбата за реда и условията за управление и разпореждане с общинския жилищен фонд в община Симеоновград, приета с Решение № 288 от 9.09.2005 г. на Общинския съвет – Симеоновград – в частта „заповедта за настаняване се отменя от органа, който я е издал и“, да се отмени разпоредбата на чл. 28, ал. 1, т. 3, чл. 29, ал. 1 и 2, чл. 39, ал. 5 – изцяло, както и чл. 51 в частта „и от определени от него лица“ от същата наредба, е образувано адм. д. № 59/2019 г. по описа на Административния съд – Хасково, насрочено за 20.02.2019 г. от 10 ч.