Решение № 4738-НС от 5 май 2017 г. относно обявяване на Десислава Йорданова Костадинова-Гушева за народен представител в Тринадесети изборен район – Пазарджишки, в 44-то Народно събрание

РЕШЕНИЕ № 4738-НС от 5 май 2017 г. относно обявяване на Десислава Йорданова Костадинова-Гушева за народен представител в Тринадесети изборен район – Пазарджишки, в 44-то Народно събрание

С писмо вх. № НС-02-55 от 04.05.2017 г. на ЦИК е получено Решение на Народното събрание от 4 май 2017 г., с което на основание чл. 84, т. 6 и чл. 108 от Конституцията на Република България народният представител Екатерина Спасова Гечева-Захариева от Тринадесети изборен район – Пазарджишки, издигнат от партия „ГЕРБ“, е избрана за заместник министър-председател по правосъдната реформа и министър на външните работи на Република България.

Съгласно чл. 68, ал. 2 от Конституцията на Република България народен представител, избран за министър, прекъсва пълномощията си за времето, през което е министър, като се замества по съответния ред.

Предвид горното и на основание чл. 57, ал. 1, т. 1, чл. 302, ал. 2 от Изборния кодекс във връзка с чл. 68, ал. 2 от Конституцията на Република България Централната избирателна комисия РЕШИ: Обявява за народен представител от Тринадесети изборен район – Пазарджишки, Десислава Йорданова Костадинова-Гушева, под № 3 от листата на партия „ГЕРБ“, за времето, през което Екатерина Спасова Гечева-Захариева изпълнява функциите на заместник министър-председател и министър.

Решението да се обнародва в „Държавен вестник“.

Председател: Ивилина Алексиева

За секретар: Румен Цачев