Наредба за изменение и допълнение на Наредба № 42 от 2003 г. за условията и реда за изплащане на експортни субсидии при износ на земеделски продукти

Наредба за изменение и допълнение на Наредба № 42 от 2003 г. за условията и реда за изплащане на експортни субсидии при износ на земеделски продукти (ДВ, бр. 97 от 2003 г.) § 1. В чл. 9, ал. 3 се правят следните изменения и допълнения: 1. Създава се нова т. 4 със следното съдържание: “4. когато износителят е регистриран по реда на чл. 12 от Закона за храните - удостоверение за регистрация на обекта за производство или за търговия с храни, издадено от директора на регионалната хигиенно-епидемиологична инспекция или на регионалната ветеринарномедицинска служба по местонахождението на обекта;”.

2. Досегашните т. 4 и 5 стават т. 5 и 6. § 2. В чл. 10 числото “50” се заменя с числото “20”. § 3. В чл. 13, ал. 2, изр. 2 думите “не може” се заменят с “може”. § 4. Създава се чл. 13а със следното съдържание: “Чл.13а. Когато след провеждане на търговете останат количества продукти за износ, за които не са издадени експортни лицензии, ДФ “Земеделие” провежда нови търгове за тях по реда на тази глава.” § 5. В чл. 25 думите “15 ноември”се заменят с “5 декември”. § 6. В чл. 26, ал. 3, т. 2 думите “включена в списък, одобрен от изпълнителния директор на ДФ “Земеделие” се заличават. § 7. В чл. 29, ал. 1 думата “работни” се заличава. § 8. В чл. 29, ал. 2 думите “5 работни дни” се заменят с “3 дни”.

За министър: Б. Боев