Постановление № 269 от 12 ноември 2007 г. за изменение на Постановление № 212 на Министерския съвет от 2007 г. за предоставяне на държавна помощ за компенсиране на загуби на земеделски производители на зърнени култури

ПОСТАНОВЛЕНИЕ № 269 ОТ 12 НОЕМВРИ 2007 Г. за изменение на Постановление № 212 на Министерския съвет от 2007 г. за предоставяне на държавна помощ за компенсиране на загуби на земеделски производители на зърнени култури (ДВ, бр. 75 от 2007 г.)

МИНИСТЕРСКИЯТ СЪВЕТ ПОСТАНОВИ: § 1. Параграф 1 от заключителните разпоредби се изменя така: “§ 1. Средствата по чл. 1 се изплащат при условията на Решение № 554/2007 на Европейската комисия от 17 октомври 2007 г. за одобряване на държавна помощ за България за компенсиране на загуби на земеделските производители за напълно пропаднали площи вследствие на природни бедствия или неблагоприятни климатични условия.”

Заключителна разпоредба § 2. Постановлението влиза в сила от деня на влизане в сила на Решение № 554/2007 на Европейската комисия от 17 октомври 2007 г. за одобряване на държавна помощ за България за компенсиране на загуби на земеделските производители за напълно пропаднали площи вследствие на природни бедствия или неблагоприятни климатични условия.

Министър-председател: Сергей Станишев

Главен секретар на Министерския съвет: Севдалин Мавров