Постановление № 316 от 15 декември 2007 г. за предоставяне на допълнителни средства от републиканския бюджет за 2007 г. по бюджета на Министерството на правосъдието

ПОСТАНОВЛЕНИЕ № 316 ОТ 15 ДЕКЕМВРИ 2007 Г. за предоставяне на допълнителни средства от републиканския бюджет за 2007 г. по бюджета на Министерството на правосъдието

МИНИСТЕРСКИЯТ СЪВЕТ ПОСТАНОВИ: Чл. 1. (1) Министърът на финансите да предостави от републиканския бюджет за 2007 г. допълнителни средства в размер до 36 950 000 лв. по бюджета на Министерството на правосъдието за 2007 г.

(2) Средствата по ал. 1 да се използват за допълнителни капиталови разходи за органите на съдебната власт и за покриване на разходи на Агенцията по вписванията.

Чл. 2. Средствата по чл. 1 да се осигурят за сметка на икономии на разходи и субсидии/трансфери по републиканския бюджет за 2007 г. по реда на чл. 34, ал. 1 и 2 от Закона за устройството на държавния бюджет.

Чл. 3. Министърът на финансите и министърът на правосъдието да извършат налагащите се промени по бюджета на Министерството на правосъдието.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на правосъдието. § 3. Постановлението влиза в сила от 12 декември 2007 г.

Министър-председател: Сергей Станишев

Главен секретар на Министерския съвет: Севдалин Мавров