Постановление № 363 от 16 декември 2016 г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на финансите за 2016 г. и за одобряване на допълнителни трансфери за 2016 г.

ПОСТАНОВЛЕНИЕ № 363 ОТ 16 ДЕКЕМВРИ 2016 Г. за одобряване на вътрешнокомпенсирани промени на утвърдените разходи по области на политики/бюджетни програми по бюджета на Министерството на финансите за 2016 г. и за одобряване на допълнителни трансфери за 2016 г.

МИНИСТЕРСКИЯТ СЪВЕТ ПОСТАНОВИ: Чл. 1. (1) Одобрява вътрешнокомпенсирани промени на утвърдените разходи по области на политики/бюджетни програми по бюджета на Министерството на финансите за 2016 г., както следва: 1. намалява утвърдените разходи: а) по „Политика в областта на ефективното събиране на всички държавни приходи“, бюджетна програма „Администриране на държавни приходи“ с 2 300 000 лв.; б) по „Политика в областта на защитата на обществото и икономиката от финансови измами, контрабанда на стоки, изпиране на пари и финансиране на тероризма“, бюджетна програма „Контрол върху организацията и провеждането на хазартни игри“ с 1 700 000 лв.; в) по бюджетна програма „Администрация“ с 1 000 000 лв.; 2. увеличава утвърдените разходи по други бюджетни програми, бюджетна програма „Национален компенсационен жилищен фонд“ с 5 000 000 лв.

(2) Одобрява допълнителни трансфери за 2016 г. в общ размер 16 264 000 лв., разпределени, както следва: 1. по бюджета на Община Алфатар за ремонт на улици на територията на общината – 500 000 лв.; 2. по бюджета на Община Петрич за изграждане на нов пазар на територията на гр. Петрич – 1 300 000 лв.; 3. по бюджета на Община Септември – 1 500 000 лв., разпределени, както следва: а) за реконструкция и рехабилитация на улична мрежа, тротоари и съоръжения на територията на общината – 1 200 000 лв.; б) за изпълнение на строително-монтажни работи по изграждане на детски площадки на територията на община Септември – 300 000 лв.; 4. по бюджета на Община Оряхово за дофинансиране на дейности по проект „Път към Дунава“ – 1 000 000 лв.; 5. по бюджета на Община Пещера за реконструкция и рехабилитация на улици и пътища на територията на общината – 2 000 000 лв.; 6. по бюджета на Община Бяла, област Варна, за извършване на допълнителни дейности и строително-монтажни работи по незавършени обекти на територията на общината – 745 000 лв.; 7. по бюджета на Община Поморие за реконструкция и модернизация на рибарско пристанище в гр. Поморие – 2 500 000 лв.; 8. по бюджета на Община Враца за ремонт на улици на територията на общината – 2 000 000 лв.; 9. по бюджета на Община Девин за финансиране на обект „Многофункционална спортна площадка УПИ ІІ – Училище, кв. 12, с. Гьоврен, община Девин“ – 158 000 лв.; 10. по бюджета на Община Сандански за изграждане на многофункционална спортна зала – 2 300 000 лв.; 11. по бюджета на Община Николаево за ремонт на улица в с. Нова махала, община Николаево – 161 000 лв.; 12. по бюджета на Община Лясковец за ремонт и рехабилитация на улична мрежа в населените места на територията на община Лясковец – 500 000 лв.; 13. по бюджета на Община Сливен за проектиране и изграждане на пробив на ул. Г. С. Раковски, гр. Сливен – 1 600 000 лв.

(3) Средствата по ал. 2 да се осигурят за сметка на преструктуриране на разходите по централния бюджет за 2016 г.

Чл. 2. Министърът на финансите да извърши произтичащите от чл. 1 промени по централния бюджет за 2016 г., включително на бюджетните взаимоотношения на общините с централния бюджет за 2016 г., и по бюджета на Министерството на финансите за 2016 г.

Заключителни разпоредби § 1. Постановлението се приема на основание чл. 51, ал. 2 и чл. 109, ал. 1 и 3 от Закона за публичните финанси и чл. 78, ал. 1 и чл. 90, ал. 2 от Закона за държавния бюджет на Република България за 2016 г. § 2. В Постановление № 347 на Министерския съвет от 2016 г. за одобряване на допълнителни разходи/трансфери за 2016 г. (ДВ, бр. 99 от 2016 г.), в чл. 1, ал. 1 се правят следните изменения: 1. В основния текст числото „81 162 600“ се заменя с „80 566 600“.

2. Точка 6 се изменя така: „6. трансфер за Община Суворово за разплащане на извършени и неразплатени дейности от 2009 г. по обекти: „Битова канализация в гр. Суворово“, „Изграждане на битова канализация по ул. Цар Иван Асен, Ильо войвода, Панагюрище, Оборище – 240 600 лв.;“.

3. Точка 7 се изменя така: „7. трансфер за Община Горна Оряховица в размер 1 500 000 лв., разпределени, както следва: за ремонт на улици и площади на територията на община Горна Оряховица – 1 163 783 лв.; за реализацията на проект „Кръгово кръстовище по обхвата на републикански път ІІ-53 „Поликраище – Горна Оряховица – Лясковец – Елена – Сливен – Ямбол – Средец“, републикански път ІІІ-514 „Камен – Горна Оряховица – Велико Търново“ – 336 217 лв.;“.

4. Точка 22 се изменя така: „22. трансфер за Община Джебел за изграждане на подпорни стени и възстановяване на улица от о.т. 52 до о.т. 70, кв. 4, 5, 6, 7 и 8 – с. Припек – 404 000 лв.;“. § 3. В Постановление № 192 на Министерския съвет от 2016 г. за одобряване на допълнителни разходи/трансфери за 2016 г. (обн., ДВ, бр. 61 от 2016 г.; изм. и доп., бр. 96 от 2016 г.) се правят следните изменения: 1. В чл. 1, ал. 1, т. 2 числата „4 530 000“ и „4 500 000“ се заменят съответно с „5 730 000“ и „3 300 000“.

2. В чл. 3: а) в ал. 1 числото „4 530 000“ се заменя с „5 730 000“; б) в ал. 2 числото „4 500 000“ се заменя с „3 300 000“. § 4. Изпълнението на постановлението се възлага на министъра на финансите и на кметовете на съответните общини. § 5. Постановлението влиза в сила от деня на обнародването му в „Държавен вестник“.

Министър-председател: Бойко Борисов

За главен секретар на Министерския съвет: Веселин Даков