Закон за изменение и допълнение на Закона за измерванията

УКАЗ № 367

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в “Държавен вестник” Законът за изменение и допълнение на Закона за измерванията, приет от ХL Народно събрание на 16 ноември 2005 г.

Издаден в София на 24 ноември 2005 г.

Президент на републиката: Георги Първанов

Подпечатан с държавния печат.

Министър на правосъдието: Георги Петканов

ЗАКОН за изменение и допълнение на Закона за измерванията (обн., ДВ, бр. 46 от 2002 г.; изм., бр. 88 от 2005 г.) § 1. Член 2 се изменя така: “Чл. 2. Законът има за цел: 1. в съответствие с националните интереси да защитава живота и здравето на хората и околната среда от вредни въздействия, както и имуществото на физическите и юридическите лица от неблагоприятни последици, които могат да настъпят вследствие на неверни резултати от измерванията; 2. да създава условия за международно признаване на резултатите от извършваните в Република България измервания.” § 2. Глава втора се изменя така: “Глава втора

ДЪРЖАВНО УПРАВЛЕНИЕ В ОБЛАСТТА НА ИЗМЕРВАНИЯТА

Раздел I

Държавна политика в областта на измерванията Чл. 8. (1) Държавната политика в областта на измерванията се определя от Министерския съвет по предложение на министъра на икономиката и енергетиката и се изпълнява от председателя на Българския институт по метрология и председателя на Държавната агенция за метрологичен и технически надзор съобразно правомощията им по този закон.

(2) При разработването на политиката в областта на измерванията министърът на икономиката и енергетиката се подпомага от председателя на Българския институт по метрология и председателя на Държавната агенция за метрологичен и технически надзор.

(3) Председателят на Българския институт по метрология и председателят на Държавната агенция за метрологичен и технически надзор осъществяват правомощията си, като се ръководят от принципите за осигуряване на проследимост, точност и достоверност на измерванията в страната.

(4) Министрите и ръководителите на ведомства организират дейностите по осигуряване на проследимост, точност и достоверност на измерванията в ръководените от тях юридически лица.

Раздел II

Органи на управление Чл. 9. Органи на управление в областта на измерванията са председателят на Българския институт по метрология и председателят на Държавната агенция за метрологичен и технически надзор.

Чл. 10. (1) Създава се Български институт по метрология като юридическо лице към Министерския съвет на бюджетна издръжка със седалище София, специализиран за: 1. изпълнение на функциите по този закон, включващи: а) създаване, съхраняване и усъвършенстване на националните еталони на Република България; б) организиране изграждането и развитието на националната система за сертифицирани сравнителни материали; в) осигуряване проследимост на измерванията в страната; г) осъществяване контрол на средствата за измерване; д) извършване на метрологична експертиза на средствата за измерване; 2. подпомагане органите на държавната власт при осъществяване на техните правомощия по въпроси, свързани с измервания; 3. провеждане на метрологични изследвания и предоставяне на услуги, свързани с измервания и със средства за измерване, в области от обществен, научен и икономически интерес; 4. провеждане на дейности по международно признаване на резултатите от извършваните в Република България измервания.

(2) Българският институт по метрология се ръководи от председател, който се определя с решение на Министерския съвет и се назначава от министър-председателя.

(3) При осъществяване на своите правомощия председателят на Българския институт по метрология се подпомага от заместник-председател, който се определя с решение на Министерския съвет по предложение на председателя на института и се назначава от министър-председателя.

(4) За председател на Българския институт по метрология се назначава лице с българско гражданство с висше образование по природни или технически науки с образователно-квалификационна степен “магистър”, с трудов и/или служебен стаж не по-малко от 10 години в областта на измерванията и с изявени професионални качества в областта на метрологията.

(5) Дейността, структурата, организацията на работата и численият състав на Българския институт по метрология се определят с устройствен правилник, приет от Министерския съвет.

Чл. 10а. (1) Дейността на Българския институт по метрология се финансира от държавния бюджет и от собствени приходи.

(2) Българският институт по метрология администрира по бюджета си средствата от таксите, събрани по този закон, и от собствени приходи от: 1. измервания, метрологични изследвания и консултации; 2. калибриране и оценяване съответствието на средства за измерване; 3. отпечатване и разпространение на официалния бюлетин на Българския институт по метрология и други специализирани в областта на измерванията печатни материали (списание, ръководства, методически указания и други); 4. отпечатване и разпространение на преводи на документи на международните органи и организации по метрология; 5. курсове и семинари, провеждани в учебния център по метрология; 6. дарения; 7. лихви; 8. средства по национални и международни програми, проекти, договори и споразумения; 9. други източници.

(3) Председателят на Българския институт по метрология определя със заповед служителите, които имат право на допълнително материално стимулиране, и индивидуалния му размер по ред, определен с устройствения правилник на Българския институт по метрология.

(4) Средствата по ал. 3 се определят в размер до 25 на сто от брутния годишен размер на средствата за работна заплата по бюджета на института и се осигуряват от преизпълнение на приходите.

Чл. 10б. (1) Председателят на Българския институт по метрология: 1. предлага на Министерския съвет утвърждаването на националните еталони на Република България; 2. предлага на Министерския съвет за приемане дългосрочна програма за развитие на националните еталони; 3. приема дългосрочна програма за развитие на националната система за сертифицирани сравнителни материали, координира нейното изпълнение и издава сертификати за сертифицираните сравнителни материали; 4. одобрява и отнема одобряването на типа на средства за измерване; 5. представлява Република България пред международните органи и организации по метрология; 6. изпълнява и координира изпълнението на задълженията на Република България, произтичащи от членството й в международните органи и организации по метрология; 7. сключва, изменя и прекратява двустранни и многостранни споразумения за сътрудничество и взаимно признаване в областта на измерванията; 8. издава указания и препоръки за прилагането на документите на международните органи и организации по метрология; 9. организира издаването на официалния бюлетин на Българския институт по метрология; 10. определя размера на цените за предоставяните от Българския институт по метрология услуги по чл. 10а, ал. 2, т. 2.

(2) По искане на председателя на Българския институт по метрология служители на Държавната агенция за метрологичен и технически надзор, предложени от нейния председател, могат да вземат участие в работата по изпълнение на задълженията по ал. 1, т. 6. Правата и задълженията на служителите се определят със заповед на председателя на Българския институт по метрология и на председателя на Държавната агенция за метрологичен и технически надзор за всеки конкретен случай.

Чл. 10в. (1) Държавната агенция за метрологичен и технически надзор е юридическо лице на бюджетна издръжка - второстепенен разпоредител с бюджетни кредити, със седалище София към министъра на икономиката и енергетиката, осъществяващо метрологичен надзор съгласно този закон.

(2) Председателят на Държавната агенция за метрологичен и технически надзор: 1. определя периодичността на проверка на средствата за измерване в употреба, които подлежат на контрол, по предложение на председателя на Българския институт по метрология; 2. оправомощава лица за извършване проверки на средства за измерване; 3. предлага на председателя на Българския институт по метрология отменяне одобряването на типа на средствата за измерване, когато при метрологичния надзор се установи, че е налице основание по чл. 36, ал. 1.

Чл. 10г. Поддържането и повишаването на професионалната подготовка на лицата, които изпълняват функции и задачи в областта на измерванията, се осъществява в учебния център по метрология към Българския институт по метрология.

Раздел III

Консултативни органи по метрология Чл. 10д. Консултативни органи по метрология са Националният съвет по метрология към министъра на икономиката и енергетиката и Научният съвет по метрология към председателя на Българския институт по метрология.

Чл. 10е. (1) Националният съвет по метрология разглежда проекти на нормативни актове, програми и концепции за развитие на метрологията и дава становища и предложения по други въпроси, поставени от министъра на икономиката и енергетиката.

(2) Националният съвет по метрология се състои от 26 членове и включва: 1. по един представител на Министерството на околната среда и водите, Министерството на икономиката и енергетиката, Министерството на здравеопазването, Министерството на транспорта, Министерството на вътрешните работи, Министерството на отбраната, Министерството на земеделието и горите, Министерството на регионалното развитие и благоустройството, Агенцията за ядрено регулиране, Държавната агенция за метрологичен и технически надзор, Българския институт по метрология, Изпълнителна агенция “Българска служба за акредитация” и на Българския институт за стандартизация, определени от съответния министър или ръководител на ведомство; 2. петима представители на научната общност, определени по споразумение между председателя на Българската академия на науките и председателя на Съвета на ректорите; 3. четирима представители на национално представените организации на работодателите по чл. 35 от Кодекса на труда, определени по споразумение между тях; 4. двама представители на сдруженията на потребителите, определени по споразумение между тях; 5. двама представители на сдруженията на метролозите, определени по споразумение между тях.

Чл. 10ж. (1) Научният съвет по метрология разглежда проектите на дългосрочната програма за развитие на националните еталони и дългосрочната програма за развитие на националната система за сертифицирани сравнителни материали и докладите по изпълнението им и консултира председателя на Българския институт по метрология по въпроси, свързани с националните еталони, метрологичните изследвания и обучението в областта на метрологията.

(2) В Научния съвет по метрология се включват учени и специалисти в областта на метрологията, като числеността му не може да надвишава 10 членове, а съставът се определя със заповед на председателя на Българския институт по метрология.

Чл. 10з. (1) Членовете на Националния съвет по метрология и на Научния съвет по метрология не получават възнаграждение за участието си в работата им.

(2) Съветите по чл. 10е и 10ж приемат правила за своята работа и заседанията им се ръководят съответно от министъра на икономиката и енергетиката и от председателя на Българския институт по метрология.

(3) Организационно-техническото обслужване на работата на съветите по чл. 10е и 10ж се осигурява съответно от Министерството на икономиката и енергетиката и Българския институт по метрология.” § 3. В чл. 15, ал. 2 думите “ДАМТН” се заменят с “Българския институт по метрология”. § 4. В чл. 17 навсякъде думите “Държавната агенция за метрология и технически надзор” се заменят с “Българския институт по метрология”. § 5. В чл. 18 думите “ДАМТН” се заменят с “Българския институт по метрология”. § 6. В чл. 19 се правят следните изменения: 1. В ал. 1 и 2 думите “ДАМТН” се заменят с “Българския институт по метрология”.

2. В ал. 3 думите “Държавната агенция за метрология и технически надзор” се заменят с “Българския институт по метрология”. § 7. В чл. 20 думите “Държавната агенция за метрология и технически надзор” се заменят с “Българския институт по метрология”. § 8. В чл. 22 се правят следните изменения: 1. В ал. 1, 4 и 6 думите “ДАМТН” се заменят с “Българския институт по метрология”.

2. В ал. 7 думите “Държавната агенция за метрология и технически надзор” се заменят с “Българския институт по метрология”. § 9. В чл. 26 ал. 3 се изменя така: “(3) Средствата за измерване, чието съответствие със съществените изисквания, определени по реда на чл. 7 от Закона за техническите изисквания към продуктите, е оценено и удостоверено, подлежат само на последващи проверки.” § 10. В чл. 31, ал. 1 думите “Държавната агенция за метрология и технически надзор” се заменят с “Българския институт по метрология”. § 11. В чл. 32 навсякъде думите “ДАМТН” се заменят с “Българския институт по метрология”. § 12. В чл. 33 думите “ДАМТН” се заменят с “Българския институт по метрология”. § 13. В чл. 34 се правят следните изменения: 1. В ал. 1 думите “Държавната агенция за метрология и технически надзор” се заменят с “Българския институт по метрология”.

2. В ал. 2 думите “ДАМТН” се заменят с “Българския институт по метрология”. § 14. В чл. 36, ал. 1 и 4 думите “ДАМТН” се заменят с “Българския институт по метрология”. § 15. В чл. 37 думите “ДАМТН” се заменят с “Българския институт по метрология”. § 16. Член 38 се изменя така: “Чл. 38. Първоначалните и последващите проверки на средства за измерване се извършват от Българския институт по метрология или от лица, оправомощени от председателя на Държавната агенция за метрологичен и технически надзор.” § 17. В чл. 40 думите “ДАМТН” се заменят с “Българския институт по метрология”. § 18. В чл. 43 ал. 4 се изменя така: “(4) Периодичността на проверките по ал. 2 се определя със заповед на председателя на Държавната агенция за метрологичен и технически надзор, която се обнародва в “Държавен вестник” и се обявява в официалния бюлетин на агенцията.” § 19. В чл. 44, т. 3 думите “ДАМТН” се заменят с “Българския институт по метрология”. § 20. Член 45 се изменя така: “Чл. 45. Лицата, които ремонтират средства за измерване, са длъжни при ремонта да: 1. запазят съответствието им с одобрения тип или с изискванията към тях; 2. ги заявят и представят за последваща проверка след ремонта; 3. съставят документи за извършения от тях ремонт, които да съдържат данни за типа и идентификационния номер на средствата за измерване, наименование или име, седалище или адрес на заявителя на ремонта и датата на извършване на ремонта.” § 21. В чл. 47, ал. 2 след думите “първоначална проверка” се добавя “и последваща проверка след ремонт”. § 22. В чл. 48 думите “ДАМТН” се заменят с “Държавната агенция за метрологичен и технически надзор”. § 23. В чл. 49 навсякъде думите “ДАМТН” се заменят с “Държавната агенция за метрологичен и технически надзор”. § 24. В чл. 50, ал. 1 думите “ДАМТН” се заменят с “Държавната агенция за метрологичен и технически надзор”. § 25. В чл. 51 думите “ДАМТН” се заменят с “Държавната агенция за метрологичен и технически надзор”. § 26. В чл. 52 се правят следните изменения и допълнения: 1. В т. 1 накрая се поставя запетая и се добавя “съгласно наредбата по чл. 28 и условията в заповедта за оправомощаване”.

2. В т. 2, 3 и 4 думите “ДАМТН” се заменят с “Държавната агенция за метрологичен и технически надзор”. § 27. В чл. 53 навсякъде думите “ДАМТН” се заменят с “Държавната агенция за метрологичен и технически надзор”. § 28. В чл. 55 се правят следните изменения и допълнения: 1. Досегашният текст става ал. 1 и в нея думите “ДАМТН” се заменят с “Държавната агенция за метрологичен и технически надзор”.

2. Създава се ал. 2: “(2) Ежегодно до 31 март в официалния бюлетин на Държавната агенция за метрологичен и технически надзор се публикува информация за административните звена на Българския институт по метрология и за оправомощените лица, които извършват проверките на средствата за измерване.” § 29. В чл. 56 думите “ДАМТН” се заменят с “Българския институт по метрология”. § 30. В чл. 57 думите “ДАМТН” се заменят с “Българския институт по метрология”. § 31. В чл. 58 се правят следните изменения: 1. В ал. 1 и 2 думите “ДАМТН” се заменят с “Българския институт по метрология”.

2. В ал. 3 думите “Държавната агенция за метрология и технически надзор” се заменят с “Българският институт по метрология”. § 32. В чл. 65, ал. 2 думите “ДАМТН” се заменят с “Държавната агенция за метрологичен и технически надзор”. § 33. В глава шеста раздел III се изменя така: “Раздел III

Одобряване на идентификационните знаци на производителите на бутилки и уведомяване от лицата, които произвеждат или внасят предварително опаковани продукти Чл. 67. (1) Лицата, които произвеждат или внасят бутилки, преди започване на дейността си подават пред Държавната агенция за метрологичен и технически надзор писмено заявление за одобряване на идентификационен знак, който се поставя върху бутилката.

(2) В заявлението се посочват: 1. наименованието, седалището и адресът на управление на заявителя и видът на дейността, която извършва - производство или внос; 2. единният идентификационен код БУЛСТАТ; 3. видовете течности, за които са предназначени бутилките, които заявителят произвежда или внася; 4. местата на производство или съхраняване на бутилките.

(3) Към заявлението по ал. 2 производителят прилага графично изображение на избран от него идентификационен знак, а вносителят - графично изображение на поставения от производителя на бутилката идентификационен знак. Графичното изображение се представя на хартиен и на магнитен или оптичен носител.

(4) Избраният от заявителя идентификационен знак се одобрява, ако не се повтаря с вече одобрен идентификационен знак.

(5) В 7-дневен срок от подаване на заявлението председателят на Държаваната агенция за метрологичен и технически надзор или оправомощено от него длъжностно лице одобрява със заповед идентификационния знак или издава мотивиран отказ, ако не е спазено изискването по ал. 4.

(6) Лицата, получили одобрение за идентификационен знак по ал. 5, в 14-дневен срок от настъпване на промяна на обстоятелство по ал. 2 или на графичното изображение на одобрения идентификационен знак писмено уведомяват Държавната агенция за метрологичен и технически надзор.

(7) Промяна на одобреното графично изображение се извършва по реда на ал. 2 - 5.

Чл. 68. (1) Държавната агенция за метрологичен и технически надзор води публичен регистър на одобрените идентификационни знаци на производителите на бутилки.

(2) Информация за одобрените идентификационни знаци се публикува в официалния бюлетин на Държавната агенция за метрологичен и технически надзор.

Чл. 69. (1) Лицата, които произвеждат или внасят предварително опаковани продукти, са длъжни да уведомят Държавната агенция за метрологичен и технически надзор за дейността си.

(2) Уведомлението по ал. 1 се подава в 14-дневен срок след започване на съответната дейност и съдържа: 1. наименованието, седалището и адреса на управление на заявителя и вида на дейността, която извършва - производство или внос; 2. единния идентификационен код БУЛСТАТ; 3. видовете продукти, които заявителят произвежда или внася; 4. местата на производство или съхраняване на продуктите.

(3) При прекратяване на съответната дейност лицата са длъжни в 14-дневен срок да уведомят Държавната агенция за метрологичен и технически надзор за това.” § 34. Създава се чл. 71а: “Чл. 71а. (1) Изискванията на чл. 60, чл. 70, ал. 2 и чл. 71, ал. 2 не се прилагат за предварително опаковани количества продукти, които са произведени в държава - членка на Европейския съюз, и отговарят на изискванията, установени в тази държава.

(2) В случаите по ал. 1 вносителят е длъжен при поискване от Държавната агенция за метрологичен и технически надзор да представи документи, доказващи съответствието на внесените продукти с изискванията към тях.” § 35. В чл. 74 думите “ДАМТН” се заменят с “Държавната агенция за метрологичен и технически надзор”. § 36. В чл. 75, ал. 1 думите “ДАМТН” се заменят с “Държавната агенция за метрологичен и технически надзор”. § 37. В чл. 76, ал. 1, т. 2 пред думата “употребата” се добавя “ремонта и”. § 38. В чл. 77, т. 4 и 5 думите “ДАМТН” се заменят с “Държавната агенция за метрологичен и технически надзор”. § 39. В чл. 80 думите “ДАМТН” се заменят с “Държавната агенция за метрологичен и технически надзор”. § 40. Член 82 се изменя така: “Чл. 82. (1) За контрол на средствата за измерване и за метрологична експертиза се събират такси по тарифа, одобрена от Министерския съвет.

(2) За оправомощаване на лица за проверка на средства за измерване и за одобряване на идентификационен знак на производители на бутилки се събират такси, определени с Тарифа № 11 за таксите, които се събират в системата на Държавната агенция за метрология и технически надзор по Закона за държавните такси, утвърдена с Постановление № 97 на Министерския съвет от 1999 г. (обн., ДВ, бр. 50 от 1999 г.; изм., бр. 10 от 2000 г., бр. 94 от 2002 г., бр. 17 и 19 от 2003 г.; попр., бр. 27 и 33 от 2003 г.; изм., бр. 49 от 2003 г., бр. 32 и 104 от 2004 г.).” § 41. В чл. 83 се правят следните изменения и допълнения: 1. Досегашният текст става ал. 1 и в нея след думите “чл. 77” думите “ал. 1” се заличават.

2. Създават се ал. 2 и 3: “(2) Председателят на Държавната агенция за метрологичен и технически надзор определя със заповед служителите, които имат право на допълнително материално стимулиране, и индивидуалния му размер по ред, определен с устройствения правилник на Държавната агенция за метрологичен и технически надзор.

(3) Средствата по ал. 2 се определят в размер до 25 на сто от брутния годишен размер на средствата за работна заплата по бюджета на Държавната агенция за метрологичен и технически надзор и се осигуряват от преизпълнение на приходите.” § 42. Член 86 се изменя така: “Чл. 86. (1) Физическо лице, което ремонтира средства за измерване и не изпълнява задълженията си по чл. 45, се наказва с глоба от 150 до 500 лв.

(2) За същото нарушение, когато е извършено от едноличен търговец или юридическо лице, се налага имуществена санкция в размер от 200 до 800 лв.

(3) При повторно нарушение по ал. 1 глобата, съответно имуществената санкция, е в двоен размер.” § 43. В чл. 89, ал. 1 след думите “по чл. 70” се добавя “или които са с нетни количества, различни от тези, осигурени от производителя или вносителя”. § 44. В чл. 90 думите “задължението си за регистрация по чл. 67, ал. 2” се заменят със “задълженията по глава шеста, раздел III”. § 45. В чл. 91 думите “ал. 4” се заличават. § 46. В чл. 94 навсякъде думите “ДАМТН” се заменят с “Държавната агенция за метрологичен и технически надзор”. § 47. В § 12 от преходните и заключителните разпоредби думите “председателя на Държавната агенция за метрология и технически надзор” се заменят с “министъра на икономиката и енергетиката”.

Преходни и заключителни разпоредби § 48. (1) Държавната агенция за метрология и технически надзор се преобразува без ликвидация в Държавна агенция за метрологичен и технически надзор след отделянето от нея на Главна дирекция “Национален център по метрология” и Главна дирекция “Мерки и измервателни уреди”, които се преобразуват в Български институт по метрология в едномесечен срок от обнародването на този закон.

(2) Българският институт по метрология поема архива, активите и пасивите на дирекциите по ал. 1 по разделителен протокол, утвърден от председателите на Българския институт по метрология и на Държавната агенция за метрологичен и технически надзор.

(3) Правата и задълженията по сключените договори от Държавната агенция за метрология и технически надзор във връзка с дейността на дирекциите по ал. 1 преминават към Българския институт по метрология.

(4) Правата и задълженията по служебните и трудовите правоотношения на служителите от преобразуваната Държавна агенция за метрология и технически надзор се уреждат съгласно чл. 87а от Закона за държавния служител, съответно чл. 123 от Кодекса на труда. § 49. Министерският съвет приема устройствения правилник на Българския институт по метрология и изменя устройствения правилник на Държавната агенция за метрология и технически надзор в едномесечен срок от обнародването на този закон. § 50. В срок 6 месеца от влизането в сила на този закон председателят на Българския институт по метрология определя състава на Научния съвет по метрология. § 51. Заварените процедури по одобряване типа на средства за измерване се завършват от Българския институт по метрология, съответно удостоверенията за одобрен тип се издават от председателя на института. § 52. В Закона за акцизите (обн., ДВ, бр. 19 от 1994 г.; изм., бр. 58 и 70 от 1995 г., бр. 21, 56 и 107 от 1996 г., бр. 51 от 1997 г., бр. 15, 89 и 153 от 1998 г., бр. 103 от 1999 г., бр. 102 от 2000 г., бр. 110 от 2001 г., бр. 45 и 118 от 2002 г.; попр., бр. 9 от 2003 г.; изм., бр. 37, 103 и 112 от 2003 г., бр. 53 и 113 от 2004 г.) в чл. 11а, ал. 1 навсякъде думите “Държавната агенция по стандартизация и метрология” се заменят с “Българския институт по метрология”. § 53. В Закона за хазарта (обн., ДВ, бр. 51 от 1999 г.; изм., бр. 103 от 1999 г., бр. 53 от 2000 г., бр. 1, 102 и 110 от 2001 г., бр. 75 от 2002 г., бр. 31 от 2003 г., бр. 70 от 2004 г., бр. 79 от 2005 г.) се правят следните изменения: 1. В чл. 18, ал. 1, т. 7 думите “Държавната агенция за метрология и технически надзор” се заменят с “Българския институт по метрология”.

2. В чл. 23, ал. 2 думите “Държавната агенция за метрология и технически надзор” се заменят с “Българския институт по метрология”.

3. В чл. 32 думите “Държавната агенция за метрология и технически надзор” се заменят с “Българския институт по метрология”.

4. В чл. 41, ал. 3 думите “Държавната агенция за метрология и технически надзор” се заменят с “Българския институт по метрология”.

5. В чл. 51, ал. 1 думите “Държавната агенция за метрология и технически надзор” се заменят с думите “Българския институт по метрология”.

6. В чл. 54, ал. 2 думите “Държавната агенция за метрология и технически надзор” се заменят с “Българския институт по метрология”.

7. В чл. 55, ал. 5 думите “Държавната агенция за метрология и технически надзор” се заменят с “Българския институт по метрология”.

8. В чл. 59, ал. 6 думите “Държавната агенция за метрология и технически надзор” се заменят с “Българския институт по метрология”.

9. В чл. 79, ал. 1 и 2 думите “Държавната агенция за метрология и технически надзор” се заменят с “Българския институт по метрология”.

10. В чл. 80, ал. 1 думите “Държавната агенция за метрология и технически надзор” се заменят с “Българския институт по метрология”. § 54. В Закона за далекосъобщенията (обн., ДВ, бр. 88 от 2003 г.; изм., бр. 19, 77 и 88 от 2005 г.) в чл. 210, ал. 2, изречение второ думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 55. В Закона за данък върху добавената стойност (обн., ДВ, бр. 153 от 1998 г.; попр., бр. 1 от 1999 г.; изм., бр. 44, 62, 64, 103 и 111 от 1999 г., бр. 63, 78 и 102 от 2000 г., бр. 109 от 2001 г., бр. 28, 45 и 117 от 2002 г., бр. 37, 42, 86 и 109 от 2003 г., бр. 53, 70 и 108 от 2004 г., бр. 28, 43 и 76 от 2005 г.) в чл. 102, ал. 4 думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 56. В Закона за енергетиката (обн., ДВ, бр. 107 от 2003 г.; изм., бр. 18 от 2004 г., бр. 18 от 2005 г.) в чл. 200, ал. 1 и 3 думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 57. В Закона за задължителните запаси от нефт и нефтопродукти (обн., ДВ, бр. 9 от 2003 г.; изм., бр. 107 от 2003 г.) в чл. 10, ал. 2 думите “Държавната агенция по стандартизация и метрология” се заменят с “Държавната агенция за метрологичен и технически надзор”. § 58. В Закона за опазване на околната среда (обн., ДВ, бр. 91 от 2002 г.; попр., бр. 98 от 2002 г.; изм., бр. 86 от 2003 г., бр. 70 от 2004 г., бр. 74, 77 и 88 от 2005 г.) се правят следните изменения: 1. В чл. 110а, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

2. В чл. 157а, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 59. В Закона за техническите изисквания към продуктите (обн., ДВ, бр. 86 от 1999 г.; изм., бр. 63 и 93 от 2002 г., бр. 18 и 107 от 2003 г., бр. 45, 77 и 88 от 2005 г.) се правят следните изменения: 1. В чл. 8, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

2. В чл. 9, ал. 1 и 3 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

3. В чл. 12, ал. 1, 2 и 3 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

4. В чл. 12а, ал. 1, 2, 3, 4 и 5 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

5. В чл. 14а думите “Държавната агенция за метрология и технически надзор” се заменят с “Държавната агенция за метрологичен и технически надзор”.

6. В чл. 14в, ал. 3 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

7. В чл. 18 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

8. В чл. 19, ал. 1 и 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

9. В чл. 20а, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

10. В чл. 27, ал. 2 и 3 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

11. В чл. 30в, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

12. В чл. 30ж, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

13. В чл. 31, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

14. В чл. 34, ал. 1 навсякъде, ал. 2 и 4 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

15. В чл. 34а, ал. 1, 8 и 9 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

16. В чл. 34б, ал. 1 и 4 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

17. В чл. 36, ал. 1, 6 и 7 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

18. В чл. 36а, ал. 1, 4 и 5 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

19. В чл. 37 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

20. В чл. 45, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

21. В чл. 54, ал. 1 и 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

22. В чл. 58, ал. 2 думите “Държавната агенция за метрология и технически надзор” се заменят с “Държавната агенция за метрологичен и технически надзор”.

23. В чл. 58а, ал. 2 навсякъде думите “Държавната агенция за метрология и технически надзор” се заменят с “Държавната агенция за метрологичен и технически надзор”.

24. В § 1а, т. 4 от допълнителните разпоредби думите “Държавната агенция за метрология и технически надзор” се заменят с “Държавната агенция за метрологичен и технически надзор”.

25. В § 3, ал. 1 от допълнителните разпоредби думите “Държавната агенция за метрология и технически надзор” се заменят с “Държавната агенция за метрологичен и технически надзор”.

26. В § 4 от допълнителните разпоредби думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 60. В Закона за управление на отпадъците (обн., ДВ, бр. 86 от 2003 г., бр. 70 от 2004 г., бр. 77, 87 и 88 от 2005 г.) в чл. 99, т. 1 думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 61. В Закона за устройство на територията (обн., ДВ, бр. 1 от 2001 г.; изм., бр. 41 и 111 от 2001 г., бр. 43 от 2002 г., бр. 20, 65 и 107 от 2003 г., бр. 36 и 65 от 2004 г., бр. 28, 76, 77 и 88 от 2005 г.) се правят следните изменения: 1. В чл. 238, ал. 2, т. 4 думите “Държавната агенция по метрология и технически надзор” се заменят с “Държавната агенция за метрологичен и технически надзор”.

2. В чл. 239, ал. 1, т. 5 думите “Държавната агенция по стандартизация и метрология” се заменят с “Държавната агенция за метрологичен и технически надзор”. § 62. В Закона за чистотата на атмосферния въздух (обн., ДВ, бр. 45 от 1996 г.; попр., бр. 49 от 1996 г.; изм., бр. 85 от 1997 г., бр. 27 от 2000 г., бр. 102 от 2001 г., бр. 91 от 2002 г., бр. 112 от 2003 г.) се правят следните изменения: 1. В чл. 8, ал. 1 думите “Държавната агенция по стандартизация и метрология” се заменят с “Държавната агенция за метрологичен и технически надзор”.

2. В чл. 18а, ал. 7 думите “Държавната агенция по стандартизация и метрология” се заменят с “Държавната агенция за метрологичен и технически надзор”.

3. В чл. 30а думите “Държавната агенция по стандартизация и метрология” се заменят с “Държавната агенция за метрологичен и технически надзор”.

4. В чл. 30б думите “Държавната агенция по стандартизация и метрология” се заменят с “Държавната агенция за метрологичен и технически надзор”.

5. В чл. 30в, ал. 1, т. 6 думите “Държавната агенция по стандартизация и метрология” се заменят с “Държавната агенция за метрологичен и технически надзор”.

6. В чл. 34г думите “Държавната агенция по стандартизация и метрология” се заменят с “Държавната агенция за метрологичен и технически надзор”.

7. В чл. 43а, ал. 2 думите “Държавната агенция по стандартизация и метрология” се заменят с “Държавната агенция за метрологичен и технически надзор”. § 63. В Закона за държавния печат и националното знаме на Република България (обн., ДВ, бр. 47 от 1998 г.; изм., бр. 33 и 69 от 1999 г.) в приложение № 2 към чл. 15, ал. 4 в “1.3. Забележка” думите “Комитета по стандартизация и метрология” се заменят с “Българския институт по метрология”. § 64. В Закона за автомобилните превози (обн., ДВ, бр. 82 от 1999 г.; изм., бр. 11 и 45 от 2002 г., бр. 99 от 2003 г., бр. 70 от 2004 г., бр. 88 и 92 от 2005 г.) се правят следните изменения: 1. В чл. 24б думите “Държавната агенция за метрология и технически надзор” се заменят с “Държавната агенция за метрологичен и технически надзор”.

2. В чл. 89, ал. 1 думите “Държавната агенция за метрология и технически надзор” се заменят с “Държавната агенция за метрологичен и технически надзор”. § 65. В Закона за тютюна и тютюневите изделия (обн., ДВ, бр. 101 от 1993 г.; изм., бр. 19 от 1994 г., бр. 110 от 1996 г., бр. 153 от 1998 г., бр. 113 от 1999 г., бр. 33 и 102 от 2000 г., бр. 110 от 2001 г., бр. 20 от 2003 г., бр. 57 и 70 от 2004 г., бр. 91 от 2005 г.) в чл. 9, ал. 5 думите “съгласувана с Държавната агенция по стандартизация и метрология” се заличават. § 66. Законът влиза в сила три месеца след обнародването му в “Държавен вестник”, с изключение на § 48 и 49, които влизат в сила от деня на обнародването на закона в “Държавен вестник”.

Законът е приет от ХL Народно събрание на 16 ноември 2005 г. и е подпечатан с официалния печат на Народното събрание.

Председател на Народното събрание: Георги Пирински