Решение № 482 от 10 юли 2003 г. за предоставяне на концесия за добив на неметални полезни изкопаеми — индустриални ми-нерали-бентонитови глини и калийсъдържащи мергели - подземни богатства по чл. 2, т. 2 от Закона за подземните богатства, от находище „Ралица" в землището на с. Стамболово, община Стамболово, област Хасково

РЕШЕНИЕ № 482 ОТ 10 ЮЛИ 2003 Г. за предоставяне на концесия за добив на неметални полезни изкопаеми — индустриални ми-нерали-бентонитови глини и калийсъдържащи мергели - подземни богатства по чл. 2, т. 2 от Закона за подземните богатства, от находище „Ралица" в землището на с. Стамболово, община Стамболово, област Хасково

На основание чл. 54, ал. 5 и 6 във връзка с чл. 2, т. 2, чл. 29 и чл. 39, ал. 2, т. 2 от Закона за подземните богатства

МИНИСТЕРСКИЯТ СЪВЕТ

РЕШИ: 1. Предоставя концесия за добив на подземни богатства по чл. 2, т. 2 от Закона за подземните богатства—бентонитови глини и калий-съдържащи мергели, от находище „Ралица", индивидуализирано с координатите на точки с номера от 1 до 12 на контура на запасите и ресурсите в координатна система „1970 г.".

2. Определя срок на концесията 35 години.

3. Определя за концесионер без търг или конкурс „Гравелита" — ООД, София.

4. Концесията да се осъществява при следните условия: 4.1. При ползване на подземните богатства да се спазват нормативните изисквания, свързани с опазване на земните недра, околната среда, водите, защитените със закон територии и обекти, културни и исторически паметници, националната сигурност, отбраната на страната и обществения ред, включително чрез предвиждане в цялостния работен проект на концесионера на средства и мерки за това.

4.2. Правата и задълженията по концесията да не се прехвърлят на трети лица освен с писмено съгласие на концедента.

4.3. Всички дейности по предоставената концесия да се извършват в съответствие с установените технически и технологични стандарти.

4.4. Всяка геолого-техническа, екологична и друга документация, свързана с обекта на концесията, е собственост на концедента. За срока на концесията документацията се подготвя и съхранява от концесионера.

5. Определя основните права и задължения по концесията, както следва: 5. 1. Основни права на концесионера: 5.1.1. да добива подземни богатства от обекта по т. 1; 5.1.2. право на собственост върху добитите подземни богатства; 5.1.3. право на собственост върху технологичните отпадъци от добива за срока на концесионния договор; 5.1.4. да извършва за своя сметка и след предварително съгласуване с концедента и с компетентните държавни органи необходимите дейности за експлоатационно проучване и допроуч-ване в границите на концесионния обект по т. 1.

5.2. Основни задължения на концесионера: 5.2.1. да добива подземни богатства от обекта по т. 1 съгласно клаузите на концесионния договор, цялостния и годишните работни проекти; 5.2.2. да заплаща дължимото концесионно възнаграждение при условия и в срокове, определени в концесионния договор; 5.2.3. да предава на министъра на икономиката и на компетентните държавни органи цялата документация, съдържаща новопридоби-та информация за концесионния обект, и да не я предоставя на трети лица; 5.2.4. да складира отпадъците от дейността по концесията въз основа на проекти, съгласувани с компетентните държавни органи; 5.2.5. да предоставя на министъра на икономиката месечни отчети за действително добитите количества бентонитови глини и калийсъ-държащи мергели, както и справка за приходите от продажби на крайни продукти, до 15 дни след изтичането на съответния месец; 5.2.6. да разработва находището добросъвестно, като не допуска неправилна експлоатация, която може да доведе до загуби на подземни богатства или до икономическа неизгодност за бъдещото разработване на находището; 5.2.7. да не застрашава компонентите на околната среда; 5.2.8. да осъществява свързаните с концесията дейности съобразно утвърдените със съответните проекти ред на изземване на запасите, ограничения и мерки за опазване и възстановяване на земните недра и околната среда; 5.2.9.да гарантира нормалната експлоатация на обекта на концесия за срока на концесионния договор; 5.2.10. да застрахова за своя сметка обекта на концесията, ако той може да бъде застрахован, съгласно Закона за застраховането; 5.2.11. да уведомява незабавно министъра на икономиката и компетентните държавни органи за нововъзникнали обстоятелства, създаващи опасност за националната сигурност, отбраната на страната, обществения ред, околната среда, както и за защитени със закон територии, обекти, културни и исторически паметници; 5.2.12. да спре временно работа, когато при извършване на дейността се открият находки, които имат признаци на паметници на културата; концесионерът е длъжен да вземе мерки за запазване на откритата находка и да уведоми незабавно министъра на икономиката, министъра на културата и останалите компетентни държавни органи; 5.2.13. да разработи и представи на министъра на икономиката в 6-месечен срок от сключването на концесионния договор социална програма за първия 5-годишен период от срока на концесията, включваща и мероприятия по осигуряване на безопасност и здраве при работа, подобряване условията на труд, повишаване на образованието, квалификацията и преквалификацията на персонала; програмата се актуализира от концесионера за всеки 5-годишен период до един месец преди изтичането на предходния период; да представя ежегодно до края на януари на министъра на икономиката отчет за изпълнението на социалната програма, в т. ч. численост на персонала и средна работна заплата за предходната година; 5.2.14. да разработва и представя за съгласуване на министъра на икономиката и на министъра на околната среда и водите задължителна минимална екологична програма за всеки 5-годишен период от срока на концесията, както и да предвиди средства по конкретните мероприятия; в срок до 6 месеца от датата на сключване на концесионния договор да представи за съгласуване от министъра на икономиката и от министъра на околната среда и водите задължителна минимална екологична програма за първия 5-годишен период; да представя ежегодно до края на януари на министъра на икономиката отчет за изпълнението на екологичната програма; 5.2.15. да изготви и представи за съгласуване от министъра на икономиката и от министъра на околната среда и водите цялостен работен проект за добив и преработка за срока на концесията; срокът за представяне на цялостния работен проект е до 6 месеца от влизането в сила на концесионния договор; 5.2.16. да съгласува с министъра на икономиката и с министъра на околната среда и водите всяка актуализация на цялостния работен проект за експлоатация на концесионния обект за срока на концесията; 5.2.17. да разработва и представя за съгласуване от министъра на икономиката и от министъра на околната среда и водите всеки годишен работен проект за добив и първична преработка в нормативно определените срокове; 5.2.18. да представя ежегодно в нормативно определените срокове на компетентните държавни органи и на министъра на икономиката геоложки отчет за изменението на запасите през изтеклата година (в съответствие с действащата класификация на подземни богатства) и за състоянието им към 1 януари на съответната година за отразяването им в Националния баланс на запасите; 5.2.19. да представи на министъра на икономиката и на компетентните държавни органи доклад за остатъчните запаси в находището при доказана необходимост от ликвидация; 5.2.20. да изготви и представи за съгласуване от министъра на икономиката и от министъра на околната среда и водите проект за рекултива-ция при доказана необходимост от прекратяване на производствената дейност, рекултивация на концесионния обект или на участъци от него; 5.2.21. да извърши за своя сметка рекултива-цията на обекта съгласно изготвения проект по т. 5.2.20 преди изтичането на срока на концесионния договор; 5.2.22. да приеме и търпи при наличие на обстоятелства, засягащи националната сигурност, отбраната на страната и обществения ред, трети лица, посочени от държавата, да добиват и да се ползват от природните богатства в границите на концесионния обект; в тези случаи концесионерът няма право на обезщетение освен за вредите, причинени виновно от третите лица, като вредите, причинени на концесионера, се дължат от третите лица; 5.2.23. да осигурява на концедента и на негови представители достъп до обекта на концесията по всяко време; 5.2.24. да изпълни инвестиционна програма за първия 5-годишен период от срока на концесията в размер 12 500 щ. д. 5.

3. Основни права на концедента: 5.3.1. да получава дължимото концесионно възнаграждение при условия и в срокове, определени в концесионния договор; 5.3.2. да контролира изпълнението на задълженията на концесионера по концесионния договор и условията на концесията; 5.3.3. право на собственост върху новопри-добитата от концесионера геолого-технологич-на, икономическа и друга документация при осъществяването на правата и задълженията по концесионния договор; 5.3.4. да прекрати едностранно концесионния договор при неизпълнение от страна на концесионера на основни задължения, предвидени в концесионния договор, или при нарушаване на условие по концесията; 5.3.5. да прекрати договора в случай на уведомление от страна на концесионера за ново-възникнали обстоятелства, създаващи опасност за националната сигурност, отбраната на страната и обществения ред, околната среда, както и за защитени със закон територии и обекти, при условия и по ред, предвидени в концесионния договор. 5.

4. Основни задължения на концедента: 5.4.1. да оказва съдействие на концесионера при осъществяване правата и задълженията по концесията съгласно действащото законодателство; 5.4.2. да осъществява контрол за спазване на условията по концесията и за изпълнение на задълженията по концесионния договор.

6. Определя за начален срок на концесията датата на влизането в сила на концесионния договор.

7. Определя следните видове гаранции за изпълнение на задълженията по концесионния договор: 7.1. Безусловна и неотменяема банкова гаранция, която да гарантира изпълнението на задълженията на концесионера по концесионния договор. За първите две години от срока на концесионния договор гаранцията е в размер 1000 щ. д. на година. За всяка следваща година банковата гаранция е 50 на сто от концесионното възнаграждение за предходната година. Сроковете за представяне на гаранциите се определят в концесионния договор.

7.2. Право на изправната страна да прекрати едностранно концесионния договор при неизпълнение от неизправната страна на основните задължения по това решение и по договора, както и при нарушаване на условията на концесията. Условията и сроковете за упражняване на правото за едностранно прекратяване се определят в концесионния договор.

7.3. Неустойки и лихви при неизпълнение и при забавено изпълнение на договорните задължения на всяка от страните. Конкретните размери на неустойките и лихвите и начинът на неизпълнение на отделните задължения се определят в концесионния договор.

7.4. В 30-дневен срок от подписването на концесионния договор концесионерът се задължава да открие набирателна банкова сметка в съгласувана с концедента банка за обезпечаване на изпълнението на задълженията, свързани с опазване и възстановяване на състоянието на околната среда. Условията и редът за набиране на средства по сметката и разпореждането с нея се определят в концесионния договор.

8. Определя концесионно възнаграждение, както следва: 8.1. Годишно парично концесионно възнаграждение, изчислено като процент от нетния размер на приходите от продажби на крайни продукти от добива и преработката на бентони-тови глини и калийсъдържащи мергели.

8.2. Размерът на годишното парично концесионно възнаграждение е 3 на сто при рентабилност на производствената дейност до 20 на сто, включително и при отрицателни стойности. При рентабилност от 20 до 70 на сто размерът се увеличава с 0,18 на всеки процент увеличение на рентабилността и размер 12 на сто при рентабилност над 70 на сто.

8.3. Минимално годишно парично концесионно възнаграждение в размер 0,35 щ. д. за 1 тон добити бентонитови глини, но не по-ниско от 700 щ. д.

8.4. Годишното парично концесионно възнаграждение се заплаща от концесионера на четири вноски до 15 дни след изтичането на съответното тримесечие в левовата равностойност на щатски долари по курса на БНБ в деня на плащането. Начинът на изчисляване и сроковете за заплащане се определят в концесионния договор.

9. Концесионното възнаграждение се начислява от момента на въвеждането в експлоатация на находището, но не по-късно от 6 месеца от сключването на концесионния договор.

10. Упълномощава министъра на икономиката да сключи концесионния договор с „Гравелита" — ООД, София, в едномесечен срок от влизане в сила на решението съгласно чл. 55 от Закона за подземните богатства, както и да осъществява контрол по изпълнението на договора и да представлява концедента като страна по него, с изключение на случаите по прекратяването му.

Министър-председател: Симеон Сакскобургготски

Главен секретар на Министерския съвет: Севдалин Мавров