Наредба № 35 от 24 ноември 2003 г. за придобиване на квалификация по професия “Оператор в дървообработването”

МИНИСТЕРСТВО

НА ОБРАЗОВАНИЕТО И НАУКАТА

НАРЕДБА № 35 от 24 ноември 2003 г. за придобиване на квалификация по професия “Оператор в дървообработването”

Раздел I

Общи положения Чл. 1. С тази наредба се определя държавното образователно изискване (ДОИ) за придобиване на квалификация по професия 543020 “Оператор в дървообработването” от област на образование “Производство и преработка” и професионално направление 543 “Производство на изделия от дървесина” съгласно списъка на професиите за професионално образование и обучение по чл. 6, ал. 1 от Закона за професионалното образование и обучение.

Чл. 2. Държавното образователно изискване за придобиване на квалификация по професия 543020 “Оператор в дървообработването”, съгласно приложението към тази наредба, определя изискванията за придобиване втора степен на професионална квалификация за специалностите: 1. 5430201 “Производство на мебели”.

2. 5430202 “Производство на врати и прозорци”.

3. 5430203 “Производство на тапицирани изделия”.

4. 5430204 “Производство и монтаж на вътрешно обзавеждане на кораби”.

5. 5430205 “Моделчество и дървостругарство”.

6. 5430206 “Дърворезно, амбалажно и паркетно производство”.

7. 5430207 “Производство на дървесни плочи”.

8. 5430208 “Производство на фурнир и слоеста дървесина”.

9. 5430209 “Производство на дървени детски играчки”.

Чл. 3. (1) Въз основа на ДОИ по чл. 1 и рамковите програми по чл. 10, ал. 3 от Закона за професионалното образование и обучение се разработват учебен план и учебни програми за обучението по съответната специалност по чл. 2.

(2) Документацията по ал. 1 за професионално образование се разработва от Министерството на образованието и науката, а за професионално обучение - от обучаващата институция.

Раздел II

Съдържание на държавното образователно изискване Чл. 4. (1) С ДОИ се определя равнището на задължителната професионална подготовка в края на обучението по професията, което гарантира на обучаемия възможност за упражняване на професията “Оператор в дървообработването ”.

(2) Държавното образователно изискване за придобиване на квалификация по професията “Оператор в дървообработването” определя общата, отрасловата и специфичната задължителна професионална подготовка за професията, както и задължителната чуждоезикова подготовка по професията и избираемата подготовка.

(3) Съдържанието на всеки вид задължителна професионална подготовка по ал. 2 включва: 1. необходимите професионални компетенции (знания, умения и професионално-личностни качества); 2. тематичните области, от които се формира съдържанието на учебните предмети/модули.

Чл. 5. С ДОИ по чл. 1 се определят и входящото образователно равнище, изискванията към здравословното състояние на кандидатите за обучение, профилът на професията, целите на обучението, оценяването по време и при завършване на обучението, удостоверяването на придобитата професионална квалификация, необходимата материална база.

Преходни и заключителни разпоредби § 1. Учебните планове и програми по чл. 3, ал. 1 за професионално образование се прилагат от учебната 2004/2005 г., а за професионално обучение - от влизането в сила на тази наредба. § 2. Лицата, които са приети за обучение до учебната 2003/2004 г., включително по специалности и професии от професионалното направление “Механизатори в селското и горското стопанство” от списъка за специалностите и професиите за професионалните училища на Министерство на образованието, науката и културата от 1993 г., се обучават и завършват обучението си по учебните планове и учебните програми, които са действали при постъпването им. § 3. Указания по прилагането на тази наредба се дават от министъра на образованието и науката. § 4. Тази наредба се издава на основание чл. 17, т. 3 във връзка с чл. 16, т. 7 от Закона за народната просвета. § 5. Наредбата влиза в сила от деня на обнародването й в “Държавен вестник”.

Министър: И. Дамянов

Приложение към чл. 2

Държавно образователно изискване за придобиване на квалификация по професията

“Оператор в дървообработването”

Професионално направление: 543 Производство на изделия от дървесина

Наименование на професията: 543020 Оператор в дървообработването

1. Входни характеристики

1.1. Степен на професионална квалификация и входящо образователно равнище

В табл. 1 са представени специалностите, включени в професията “Оператор в дървообработването”, съгласно Списъка на професиите за професионално образование и обучение и входящото минимално образователно равнище за придобиване на съответната степен на професионална квалификация.

Таблица 1

Забележка на редакцията: виж таблицата в PDF-а на броя 1.

2. Изисквания към здравословното състояние на кандидатите за обучение

Кандидатът за обучение трябва да бъде физически годен и психически здрав да упражнява професията “Оператор в дървообработването”, което се удостоверява с медицинско свидетелство.

2. Профил на професията 2.

1. Дейности, предмети и средства на труда и професионални компетенции по специалности

Основните характеристики на профила на професията, диференцирани по специалности, са представени в табл. 2.

Забележка на редакцията: виж таблицата в PDF-а на броя

2.2. Тенденции в развитието на професионално направление “Производство на изделия от дървесина”

Производството на мебели, врати и прозорци, тапицирани изделия, вътрешно обзавеждане на кораби, моделчеството и дървостругарството, дърворезното, амбалажно и паркетното производство, производството на дървесни плочи, фурнир и слоеста дървесина, както и на дървени детски играчки ще продължи да се развива преобладаващо в малки и средни предприятия (МСП), в които ще бъдат внедрявани иновационни технологии и оборудване. За осигуряване на устойчиво развитие на МСП се очаква опростяване на законовите, административните и данъчните условия; укрепване на инфраструктурата, поддържаща МСП, както и подобряване на достъпа на МСП до финансиране. 2.

3. Възможности за професионална реализация

В изпълнение на регионалните и националните програми за икономическо развитие главно малките и средните предприятия са основните потребители на квалифицирана работна сила в областта на дървообработването.

Придобилите втора степен на професионална квалификация по професията “Оператор в дървообработването” имат право да постъпват на работа на длъжности, които съответстват на следните професии от Националната класификация на професиите (1996 г.): 7421 - Моделиери на изделия от дърво

7422 - Мебелисти и дограмаджии

7423 - Квалифицирани работници по разкрояване и рендосване на дърво

7424 - Квалифицирани работници по повърхностна обработка на дърво

7425 - Дърворезбари и пирографисти

7426 - Производители на изделия от дърво

7123 - Строителни дърводелци

7429 - Настройчици на дървообработващи машини и други 2.

4. Възможности за повишаване на професионалната квалификация

След придобиване на втора степен на професионална квалификация по дадена специалност обучаваният може да се обучава по друга специалност от професия “Оператор в дървообработването”, като обучението му по общата задължителна професионална подготовка - единна за всички професионални направления и отрасловата задължителна професионална подготовка - единна за всички професии от професионално направление “Производство на изделия от дървесина”, се зачита.

След придобиване на втора степен на професионална квалификация по професията “Оператор в дървообработването” обучаваният може да се обучава по друга професия от професионално направление “Производство на изделия от дървесина”, като обучението му по общата задължителна професионална подготовка - единна за всички професионални направления и част от отрасловата задължителна професионална подготовка, се зачита.

След придобиване на втора степен на професионална квалификация по професия “Оператор в дървообработването” обучаваният може да продължи обучението си за придобиване на трета степен на професионална квалификация от професионално направление “Производство на изделия от дървесина”.

3. Цели на обучението

Основна цел на обучението за професия “Оператор в дървообработването” - втора степен на професионална квалификация, е придобиването на теоретични знания, практически умения и личностни качества за реализация по придобитата специалност в различни фирми. 3.

1. Подцели за формиране на ключови компетенции при обучението по общата задължителна професионална подготовка - единна за всички професионални направления

След завършване на обучението по професията обучаваният трябва да: - знае и прилага основните правила за безопасна работа на работното място, не замърсява с работата си околната среда; - осъществява ефективни комуникации при изпълнение на трудовата си дейност в работен екип - умее да формулира проблеми, да задава въпроси, да прави отчет за извършената работа; - познава пазарните отношения, мястото и ролята на отделните лица, фирмите, институциите и държавата в тях; - познава правата и задълженията си като участник в трудовия процес съгласно Кодекса на труда; разбира договорните отношения между работодател и работник; - участва при разпределяне на задачите, съдейства и търси помощ от членовете на екипа, отнася се с чувство за отговорност при изпълнение на задачата, която му е възложена; - разбира собствената си роля в производството и съзнава необходимостта от повишаване на квалификацията си; - знае общите правила за работа с компютър и умее да ползва програмни продукти; ползва съвременните технологии за изпълнение на технически задачи от професионалната му област; - се справя с предвидими и рутинни задачи на работното място, като осъществява кратка комуникация на чужд език без наличието на усложнения. 3.

2. Подцели за формиране на базисни компетенции за изпълнение на дейностите от “Профила на професията” при обучението по отрасловата задължителна професионална подготовка (единна за всички професии от направление “Производство на изделия от дървесина”)

След завършване на обучението по професията обучаваният трябва да: - знае и прилага санитарно-хигиенните изисквания за работа в производството на мебели, врати и прозорци, тапицирани изделия, вътрешно обзавеждане на кораби, моделчеството и дървостругарството, дърворезното, амбалажното и паркетното производство, производството на дървесни плочи, фурнир и слоеста дървесина, както и на дървени детски играчки; - познава основните суровини и материали в производството на мебели, врати и прозорци, тапицирани изделия, вътрешно обзавеждане на кораби, моделчеството и дървостругарството, дърворезното, амбалажното и паркетното производство, производството на дървесни плочи, фурнир и слоеста дървесина, както и на дървени детски играчки, технологичното им предназначение; знае и прилага правилата за транспорт и съхранение на суровини и готови продукти; - познава основните процеси в производството на мебели, врати и прозорци, тапицирани изделия, вътрешно обзавеждане на кораби, моделчеството и дървостругарството, дърворезното, амбалажното и паркетното производство, производството на дървесни плочи, фурнир и слоеста дървесина, на дървени детски играчки, както и машините и съоръженията, чрез които се осъществяват; - познава организацията на фирмата и правомощията на длъжностните лица; - умее да разчита технологична документация.

3.3. Подцели за формиране на специфични компетенции за изпълнение на дейностите от “Профила на професията”, формирани при обучението по специфичната за професията и специалността задължителна професионална подготовка 3.3.1. Cпециалност 5430201 “Производство на мебели”

След завършване на обучението по специалността обучаваният трябва да умее да изпълнява качествено технологичните операции при производството на различни видове мебели, като: - познава, подбира и използва дървесина, дървесни и спомагателни материали; - обработва дървесината с ръчни инструменти и универсални дървообработващи машини, като спазва изискванията за точност и качество при производство на мебели; - произвежда мебели при спазване на последователността на технологичните операции; - разчита конструктивна документация на мебелни изделия; - съставя спецификации и разходни норми на материали; - извършва ремонт на мебели; - анализира условията за работа и съобразно с тях да извършва необходимите трудови дейности; - прави оценка на извършената работа в съответствие с нормативните изисквания; - формира чувство за отговорност, комуникативност и умение за работа в екип; - познава организацията на фирмата и правомощията на длъжностните лица. 3.3.

2. Специалност 5430202 “Производство на врати и прозорци”

След завършване на обучението по специалността обучаваният трябва да умее да изпълнява качествено технологичните операции при производството, монтажа и ремонта на врати и прозорци, като: - подбира и сортира по размери и качество дървени фасонирани материали; - използва спомагателни материали и обков за производство на врати и прозорци; - обработва дървесината с ръчни инструменти и универсални дървообработващи машини до получаване на детайли, като спазва изискванията за точност и качество; - изработва конструктивни съединения, слепва, сглобява, обработва повърхностно и монтира дограма; - произвежда различни видове врати и прозорци, като спазва технологичната последователност на операциите; - разчита конструктивни чертежи на врати и прозорци и съставя спецификации и разходни норми; - извършва монтаж, демонтаж и ремонт на дограма; - анализира условията на работа и съобразно с тях да извършва необходимите трудови дейности; - организира работата си на работното място или строителен обект и работи в екип; - познава организацията на фирмата и правомощията на длъжностните лица. 3.3.

3. Специалност 5430203 “Производство на тапицирани изделия”

След завършване на обучението по специалността обучаваният трябва да умее да изпълнява качествено технологичните операции при производството на тапицирани изделия, като: - подбира видове тапицерски материали; - използва ръчни инструменти, машини и съоръжения за тапициране; - извършва в последователен ред технологичните операции за тапициране с пружинен пакет и с поропласти; - прилага правилата за здравословен и безопасен труд в тапицерското производство; - разчита конструктивна документация; - съставя спецификации на материали за тапициране и изготвя разходни норми; - разкроява материалите и изработва тапицирани мебели с пружини и с поропласти; - анализира извършената работа и съобразно с условията взема необходимите решения; - притежава чувство за отговорност, комуникативност и умение за работа в екип; - познава организацията на фирмата и правомощията на длъжностните лица. 3.3.

4. Специалност 5430204 “Производство и монтаж на вътрешно обзавеждане на кораби”

След завършване на обучението по специалността обучаваният трябва да умее да изпълнява качествено технологичните операции при производството, монтажа, ремонта и поддръжката на вътрешно обзавеждане на кораби, като: - подбира и използва дървесина, дървесни и спомагателни материали; - обработва дървесината с ръчни инструменти и универсални дървообработващи машини, като спазва изискванията за точност и качество; - прилага в последователен ред технологичните операции при производство на мебели за обзавеждане на кораби; - разчита конструктивна документация на мебелни изделия за обзавеждане на кораби; - съставя спецификации и разходни норми на материали; - монтира вътрешно обзавеждане на кораби; - прави анализ и оценка на извършената работа в съответствие с нормативните изисквания; - притежава чувство за отговорност, комуникативност и умее да работи в екип; - познава организацията на фирмата и правомощията на длъжностните лица. 3.3.

5. Специалност 5430205 “Моделчество и дървостругарство”

След завършване на обучението по специалността обучаваният трябва да умее да изпълнява качествено технологичните операции при производството на модели за леярското производство и струговани изделия, като: - разчита чертежи с нанесена леярска технология и изработва шаблони; - изработва моделни комплекти - кутии за сърца, мъртви глави, отливъци, леякови системи; - подбира подходящи материали за производство на полуфабрикати и дървени модели; - обработва дървесината с ръчни инструменти и универсални дървообработващи машини при спазване изискванията за точност и качество; - прилага в последователен ред технологичните операции при производство на модели; - съставя спецификации и разходни норми на материали; - изработва детайли на струг; - анализира условията на работа и съобразно с тях да извършва необходимите трудови дейности; - оценява качеството на извършената работа в съответствие с нормативните изисквания; - притежава добра комуникативност и умее да работи в екип; - познава организацията на фирмата и правомощията на длъжностните лица. 3.3.

6. Специалност 5430206 “Дърворезно, амбалажно и паркетно производство”

След завършване на обучението по специалността обучаваният трябва да умее да изпълнява качествено технологичните операции при производството на дървени фасонирани материали, амбалаж, подови настилки и облицовки, като: - разпознава и подбира суровините за производство на дървени фасонирани материали; - измерва, кубира и маркира трупите; - измерва, кубира и маркира дървените фасонирани материали; - спазва правилата за здравословен и безопасен труд в дърворезното производство; - съставя рационални диспозиции и извършва преработване на трупите на основните дърворезни машини; - извършва сортиране и антисептиране на бичени материали; - работи с механизацията в складовете за трупи; - произвежда дървени амбалажи, детайли за подови настилки и облицовки; - анализира условията за работа и съобразно с тях да извършва необходимите трудови дейности и взема решения; - оценява качеството на извършената работа в съответствие с нормативните изисквания; - притежава чувство за отговорност, комуникативност и умения за работа в екип; - познава организацията на фирмата и правомощията на длъжностните лица. 3.3.

7. Специалност 5430207 “Производство на дървесни плочи”

След завършване на обучението по специалността обучаваният трябва да умее да изпълнява качествено технологичните операции при производството на плочи от дървесни частици и влакна, като: - разпознава и подбира суровините за производство на плочи от дървесни частици и плочи от дървесни влакна; - подготвя дървесината за производство на ПДЧ и ПДВ; - извършва хидротермична обработка на дървесината; - спазва правилата за здравословен и безопасен труд при производството на ПДЧ и ПДВ; - работи с машини за получаване на технологични трески и раздробяване на дървесината; - работи на машини и съоръжения за сушене на дървесните частици и формиращо-пресови линии; - спазва технологичната последователност при производство на ПДЧ и ПДВ - транспортиране и съхраняване на суровината, олепиляване на дървесните частици и влакна, формиране на дървесния килим; - работи на машини за механично обработване на плочи; - извършва повърхностно облагородяване на плочите; - произвежда пресоформовани изделия от дървесни частици и влакна; - анализира условията за работа съобразно с тях да взема решения и да извършва необходимите трудови дейности; - оценява качеството на извършената работа в съответствие с нормативните изисквания; - притежава чувство за отговорност, комуникативност и умения за работа в екип; - познава организацията на фирмата и правомощията на длъжностните лица. 3.3.

8. Специалност 5430208 “Производство на фурнир и слоеста дървесина”

След завършване на обучението по специалността обучаваният трябва да умее да изпълнява качествено технологичните операции при производство на фурнир и слоеста дървесина, като: - разпознава и подбира суровините за производство на фурнир и слоеста дървесина; - познава и спазва правилата за здравословен и безопасен труд във фурнирното и шперплатното производство; - подготвя трупите за добиване на фурнир; - разкроява, сортира, кърпи и снажда фурнир; - работи на машини и съоръжения за сушене на фурнир; - спазва технологичната последователност при производство на шперплат; - работи с механизацията в производствените помещения; - подготвя суровината, добива и обработва рязан фурнир; - произвежда специални видове фурнир, шперплат и огънатослепени детайли; - анализира условията на работа, взема решения и извършва необходимите трудови дейности; - оценява качеството на извършената работа в съответствие с нормативните изисквания; - притежава добра комуникативност и умения за работа в екип; - познава организацията на фирмата и правомощията на длъжностните лица. 3.3.

9. Специалност 5430209 “Производство на дървени детски играчки”

След завършване на обучението по специалността обучаваният трябва да умее да изпълнява качествено технологичните операции при производството на дървени детски играчки, като: - подбира подходящи материали за производство на детски играчки; - разчита чертежи на детски играчки; - обработва дървесина с ръчни инструменти и универсални дървообработващи машини при спазване изискванията за точност и качество; - спазва нормативните изисквания за здравословен и безопасен труд при работа с дървообработващи машини; - изработва детски играчки, като прилага в последователен ред технологичните операции; - съставя спецификации и разходни норми на материали; - извършва повърхностна обработка и опакова детски играчки; - анализира условията на работа, извършва необходимите трудови дейности и оценява качеството на своята работа; - притежава чувство за отговорност, естетичност, комуникативност, умение за работа в екип; - познава организацията на фирмата и правомощията на длъжностните лица.

4. Съдържание на обучението

Обучението по задължителната професионална подготовка, включващо теория и практика, се регламентира с учебен план и учебни програми, които се разработват на базата на ДОИ по професията “Оператор в дървообработването”.

Учебният план определя характера и насочеността на обучаващата институция (професионално училище, професионална гимназия, център за професионално обучение и др.). Той се изгражда върху основата на учебна предметна или модулна система. Изучават се учебни предмети или модули, в които се излагат системни научни знания, съобразени с възрастовите и познавателните особености на обучаваните.

Учебната програма определя целите и задачите на обучението по съответния учебен предмет или модул от учебния план, представя тематично съдържанието на учебния материал, дава най-общи методически указания за организацията и провеждането на обучението.

Съдържанието на обучението по професия “Оператор в дървообработването” - втора степен на професионална квалификация, е представено в табл. 3.

Таблица 3

Забележка на редакцията: виж таблицата в PDF-а на броя

5. Система за оценяване и сертифициране

Оценяването на знанията, уменията и професионално-личностните качества на обучаваните в институциите на системата за професионално образование и обучение се определя с ДОИ за системата на оценяване (Наредба № 3 от 2003 г. за системата на оценяване на МОН).

Оценяването е процес за установяване на постигнатите резултати в съответствие с поставените цели и подцели на обучението.

Оценяването се извършва на три нива - входящо, междинно и изходящо.

Оценките от проверките се изчисляват по шестобалната система. 5.

1. Оценяване на входа

Удостоверяването на входящото образователно равнище за обучаван без професионална квалификация се осъществява чрез свидетелство за завършено основно образование или чрез диплома за средно образование при прием след средно образование.

Удостоверяването на входящото квалификационно равнище за обучаван, който иска да повиши квалификацията си, се осъществява чрез свидетелство за професионална квалификация или удостоверение за професионално обучение. 5.

2. Оценяване на междинно ниво 5.2.1. За оценяване по теория (обучаващите формулират качествените и количествените критерии за поставяне на оценки 2, 3, 4, 5, 6): слаб 2 - обучаваният не е овладял терминологията, не умее да представи усвоените знания; среден 3 - обучаваният е овладял терминологията, умее да представи усвоените знания; добър 4 - обучаваният разбира и умее да прилага усвоените знания в познати ситуации; мн. добър 5 - обучаваният прилага усвоените знания в нови ситуации; отличен 6 - обучаваният прилага усвоените знания в нови ситуации, прави оценки и сравнява. 5.

2.2. За оценяване по практика: слаб 2 - обучаваният не умее да прилага усвоени знания при изпълнение на практическо задание, не спазва правилата за безопасен труд по предварително дадени указания; среден 3 - обучаваният умее да прилага усвоените знания при изпълнение на поставена задача, в позната ситуация, спазвайки правилата за безопасен труд по предварително дадени указания; добър 4 - обучаваният умее да осмисли и изпълни самостоятелно поставена практическа задача в нови условия, спазвайки правилата за безопасен труд, по предварително дадени указания; мн. добър 5 - обучаваният умее да съставя план за работа; подбира методи за изпълнение на поставена практическа задача в нови условия, спазвайки правилата за безопасен труд; отличен 6 - обучаваният умее да съставя план за работа; да разпредели работата между членовете на екипа, с който работи; да изпълни поставена практическа задача, спазвайки правилата за безопасен труд, както и да оцени качеството за работата на всеки член от екипа, включително самооценка; 5.2.3. При оценяване на учебен предмет (модул) трябва предварително да се разработи система за оценяване, която включва: • описание на професионалните компетенции, които ще бъдат проверявани при всяко изпитване; • минималния брой точки, при които ученикът се счита за издържал и които гарантират, че обучаваният е овладял минималните знания и умения, необходими да продължи обучението му по-нататък и да може да изпълнява служебните си задължения, които професионалната му квалификация позволява; • формула (скала) за изчисляване на оценката по шестобалната система; • критерии за оценяване на всяка задача в теста (изпитването); • тежест на всяка задача при оформяне на окончателната оценка; • тежест на всеки тест (изпитване) при определяне на оценката по предмета (модула). 5.2.

4. Оценката е комплексна и се формира от оценките, получени от различни методи за проверка и контрол, взети със съответната тежест. 5.2.

5. Инструменти за оценяване - тест, практическо задание, устно изпитване, практически задачи и др. Тези инструменти трябва да се апробират и да отговарят на ДОИ за система на оценяване и ДОИ за придобиване на квалификация по професия “Оператор в дървообработването”. 5.

3. Оценяване на изхода

Държавните изпити за придобиване на степен на професионална квалификация са два - по теория на професията и по практика на професията, и се провеждат по национални изпитни програми в съответствие с ДОИ за придобиване на квалификация по професията. 5.3.

1. Изпит по теория

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. Критериите и показателите за оценяване, както и тежестта им в общата оценка, са представени в табл. 4.

Таблица 4

Забележка на редакцията: виж таблицата в PDF-а на броя 5.3.2. Изпит по практика на професията

Критериите за оценяване са формулирани като обобщение на подцелите от “Цели на обучението”. Показателите за оценяване отразяват степента на постигане на подцелите. По време на изпита обучаваните се поставят при еднакви предварително известни условия и им се дават указания за работа.

Критериите и показателите за оценяване, както и тежестта им в общата оценка, са представени в табл. 5.

Таблица 5

Забележка на редакцията: виж таблицата в PDF-а на броя 5.

4. Удостоверяване на професионалното образование и обучение

Завършено професионално обучение с придобиване на степен на професионална квалификация се удостоверява със свидетелство за професионална квалификация.

Обучавани, които не са положили държавните изпити за придобиване на степен на професионална квалификация, получават удостоверение за професионално обучение.

Съдържанието на документите се определя съгласно ДОИ за документите за системата на народната просвета и ДОИ за придобиване на квалификация по професии.

6. Изисквания към материалната база

Обучението по теория се осъществява в учебни кабинети, а по практика - в учебни работилници или базови обекти (предприятия) при предварително сключени договори.

Когато обучението по професията се осъществява в училище, максималният брой на учениците в паралелка (обучение по теория) е 26, а по практика учениците от паралелката се разделят на групи съгласно Наредба № 7 от 2000 г. за определяне броя на учениците и на децата в паралелките и в групите на училищата, детските градини и обслужващите звена, МОН (обн., ДВ, бр. 4 от 2001; изм. и доп., бр. 49 от 2002 г.)

За постигане целите на обучението материалната база трябва да обхваща: 6. 1. Учебен кабинет

В учебен кабинет се провежда обучението по теория на професията. 6.

1.1. Основно оборудване - учебни маси, столове, учебна дъска, технически средства и аудио-визуална техника (диапроектор, шрайбпроектор и др.).

Препоръчва се създаване на учебни кабинети по “Дървообработващи машини”, “Конструиране и чертане”, “Производство на плочи”, “Производство на мебели” (комбинирани или самостоятелни). 6.1.

2. Помощно оборудване - тебешир, моливи за чертане, чертожни инструменти, мостри дървесина. 6.1.

3. Учебни помагала - табла с мостри на основни, помощни и спомагателни материали за съответната специалност, схеми за устройството на различните видове машини, диапозитиви за организация на работните места в професията (специалността), филми за технологичната последователност на изработване на различни видове изделия от дървесина, комплект учебници по всички изучавани предмети. 6.

2. Учебна работилница

В учебни работилници се провежда обучението по практика на професията. Те се оборудват с машини и съоръжения, както и със съответни помагала, съобразно усвояваната професия и специалности. Учебните работилници трябва да осигуряват работни места за всички обучавани и едно работно място за обучаващия.

Работното място на обучавания е в съответствие с нормативите за извършване на съответната дейност и методическите изисквания. За работно място се счита площта, върху която се намират: машини, съоръжения и инвентар, необходими за работа. При разполагането на работните места са спазени изискванията за осветеност, необходим работен фронт и функционална близост с необходимите суровини и материали.

Нормативните изисквания към учебната работилница са в съответствие с дейностите, които ще се извършват в нея, видовете технологични процеси, ергономичните, естетичните изисквания и методическите указания.

Организирането и провеждането на практическото обучение може да се извършва и в учебно-производствени бази в конкретни предприятия в съответствие с предвидените в чл. 30 и 31 ЗПОО възможности. 6.2.

1. Основно оборудване: Учебните работилници се обзавеждат с тезгяхи, машини и инструменти, демонстрационни макети и модели, реални образци, онагледяващи табла, учебни видеофилми, програмни продукти, съобразени с формирането на практически умения у обучаваните. 6.2.

2. Основното оборудване за всяка специалност (основните материали, инструменти и машини) да бъде съобразено с отразеното в т. 2 “Профил на професията”, графа “Предмети и средства на труда”.

Обучаваните по специалности “Производство на плочи” и “Производство на фурнир и слоеста дървесина” се обучават в реални производствени условия. 6.

3. Материалната база трябва да бъде в съответствие с изискванията на действащите нормативни актове на Министерството на образованието и науката, Министерството на труда и социалната политика, Министерството на вътрешните работи, Министерството на здравеопазването, отрасловите министерства и съответните български стандарти.

Нормативните изисквания към учебната работилница са в съответствие с дейностите, които ще се извършват в нея, видовете технологични процеси, ергономичните, естетичните изисквания и методическите указания.

7. Изисквания към обучаващите 7.

1. По теория: Право да преподават теория имат лица, притежаващи висше образование на образователно-квалификационни степени “бакалавър” или “магистър” по специалности от област “Дървообработване и производство на мебели”, съответстващи на учебните предмети или модули от отрасловата и специфичната задължителна професионална подготовка. 7.

2. По практика: Право да преподават практика по отделните специалности имат лица, притежаващи образователно-квалификационна степен “бакалавър”, “магистър” и “специалист” по съответната специалност от област “Дървообработване и мебелно производство”.

Препоръчително е на всеки три години обучаващите да преминават курс за актуализиране на професионалните и педагогическите знания и умения.

8. Процедури за преглед и актуализиране на ДОИ: • апробиране на ДОИ в обучаващи институции; • текущ мониторинг на дейностите, свързани с внедряване на ДОИ; • ежегоден анализ на резултатите и промени при доказана необходимост.