Наредба за изменение и допълнение на Наредба № Н-2 от 2016 г. за реда и начина за осъществяване, координация и хармонизация на специфичните одитни дейности по фондове и програми на Европейския съюз

МИНИСТЕРСТВО НА ФИНАНСИТЕ

Наредба за изменение и допълнение на Наредба № Н-2 от 2016 г. за реда и начина за осъществяване, координация и хармонизация на специфичните одитни дейности по фондове и програми на Европейския съюз (ДВ, бр. 52 от 2016 г.) § 1. Член 4 се изменя така: „Чл. 4. (1) Специфичните одитни дейности за програмите, съфинансирани от Европейския фонд за регионално развитие, Кохезионния фонд, Европейския социален фонд и Фонда за европейско подпомагане на най-нуждаещите се лица, се извършват от Изпълнителната агенция „Одит на средствата от Европейския съюз“ към министъра на финансите.

(2) Специфичните одитни дейности за програмите, съфинансирани от Европейския фонд за морско дело и рибарство, се извършват от Изпълнителната агенция „Сертификационен одит на средствата от европейските земеделски фондове“ към министъра на земеделието, горите и храните.“ § 2. В чл. 12, ал. 5 след думите „Изпълнителният директор“ се добавя „на съответната агенция по чл. 4“. § 3. В чл. 13 се правят следните изменения и допълнения: 1. Алинея 4 се изменя така: „(4) Срокът за предоставяне на становището по ал. 3 е не по-кратък от 10 дни.“

2. Създава се нова ал. 5: „(5) При изпълнение на одит на системите срокът за предоставяне на становището по ал. 3 може да бъде по-дълъг, като същият се определя съвместно от съответната агенция по чл. 4 и одитираната организация/структура.“

3. Досегашната ал. 5 става ал. 6 и в нея думите „по ал. 4“ се заменят с „по ал. 3“.

4. Досегашните ал. 6 – 9 стават съответно ал. 7 – 10. § 4. В § 1, т. 2, буква „б“ от допълнителната разпоредба след думите „Оперативна програма „Наука и образование за интелигентен растеж“ се добавя „Програмата за морско дело и рибарство“. § 5. Навсякъде в наредбата думата „агенцията“ се заменя със „съответната агенция по чл. 4“.

Министър: Владислав Горанов