Наредба за изменение и допълнение на Наредба № Н-5 от 2009 г. за реда за създаване на научни групи към музеите

МИНИСТЕРСТВО НА КУЛТУРАТА

Наредба за изменение и допълнение на Наредба № Н-5 от 2009 г. за реда за създаване на научни групи към музеите (обн., ДВ, бр. 2 от 2010 г.; изм., бр. 32 от 2010 г.) § 1. Наименованието на наредбата се изменя така: „Наредба № Н-5 от 11.12.2009 г. за реда за създаване и дейност на научни групи към музеите“. § 2. В чл. 2 ал. 1 се изменя така: „(1) Научната група е специализирано звено в музея, което се състои от специалисти с научна степен и осъществява научноизследователска дейност съобразно тематичния обхват на музея.“ § 3. В чл. 5 думите „или научно звание“ се заличават. § 4. В чл. 6 след думите „доктор на науките“ се поставя точка и текстът до края се заличава. § 5. В чл. 7 ал. 2 се изменя така: „(2) За ръководител на научната група се определя хабилитирано лице, заемащо академична длъжност професор или доцент, а когато това е невъзможно, се определя главен асистент.“ § 6. Създава се нов раздел ІІІ „Дейност на научната група“: „Раздел ІІІ

Дейност на научната група Чл. 8. Научните групи в музеите извършват научноизследователска и научнопопуляризаторска работа, насочена към различни области на културата, знанието и изкуството.

Чл. 9. Научните групи в музеите: 1. извършват теренни проучвания, експедиции, наблюдения, събирателска и експозиционна дейност; 2. извършват научна обработка на музейните фондове; 3. изготвят тематико-експозиционни документи за постоянни и временни експозиции; 4. подготвят и представят научноизследователски публикации и трудове; 5. организират и участват в научни форуми с доклади и съобщения, свързани с различните области на знанието и изкуството; 6. дават консултации на музейните специалисти за повишаване на професионалната им квалификация; 7. извършват проучване и популяризират добрите практики в сферата на музейното дело.“

Преходни и заключителни разпоредби § 7. В 6-месечен срок от влизането в сила на наредбата музеите привеждат съставите на научните групи в съответствие с изискванията по § 5. § 8. Наредбата се издава на основание чл. 28, ал. 4 от Закона за културното нас-ледство. § 9. Наредбата влиза в сила от датата на обнародването й в „Държавен вестник“.

Министър: Вежди Рашидов