Постановление № 245 от 31 октомври 2003 г. за предоставяне на допълнителни средства от републиканския бюджет по бюджета на Министерството на правосъдието за 2003 г.

ПОСТАНОВЛЕНИЕ № 245 ОТ 31 ОКТОМВРИ 2003 Г. за предоставяне на допълнителни средства от републиканския бюджет по бюджета на Министерството на правосъдието за 2003 г.

МИНИСТЕРСКИЯТ СЪВЕТ ПОСТАНОВИ: Чл. 1. Министърът на финансите да предостави от републиканския бюджет за 2003 г. допълнителни средства по бюджета на Министерството на правосъдието в размер 6 200 000 лв. за неотложни разходи за охраната на съдебната власт и единната информационна система за противодействие на престъпността.

Чл. 2. Средствата по чл. 1 да се осигурят от икономии на разходите и/или от преизпълнение на приходите по републиканския бюджет за 2003 г. по реда на чл. 34, ал. 1 и/или чл. 35, ал. 2 от Закона за устройството на държавния бюджет.

Чл. 3. Министърът на финансите да извърши налагащите се промени по бюджета на Министерството на правосъдието за 2003 г.

Заключителни разпоредби § 1. Постановлението се приема на основание чл. 28, ал. 1 от Закона за устройството на държавния бюджет. § 2. Изпълнението на постановлението се възлага на министъра на финансите и на министъра на правосъдието. § 3. Постановлението влиза в сила от деня на обнародването му в „Държавен вестник".

Министър-председател: Симеон Сакскобургготски

Главен секретар на Министерския съвет: Севдалин Мавров