Постановление № 290 от 27 декември 2005 г. за изменение и допълнение на Постановление № 145 на Министерския съвет от 2005 г. за организация и координация по въпросите на Европейския съюз

ПОСТАНОВЛЕНИЕ № 290 ОТ 27 ДЕКЕМВРИ 2005 Г. за изменение и допълнение на Постановление № 145 на Министерския съвет от 2005 г. за организация и координация по въпросите на Европейския съюз (обн., ДВ, бр. 58 от 2005 г.; изм., бр. 78, 83, 84 и 96 от 2005 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 2 думите “заместник министър-председател” се заменят с “министър-председателя”. § 2. В чл. 6 се правят следните изменения и допълнения: 1. В ал. 1 т. 1 се изменя така: “1. председател - министър-председателят”.

2. В ал. 3, т. 3, буква “а” след думите “Европейски съюз” се поставя запетая и се добавя “ако на заседание на Съвета за координация и мониторинг са останали нерешени въпроси от политически характер”. § 3. В чл. 8 се правят следните изменения: 1. В ал. 1, т. 2 буква “а” се изменя така: “а) заместник-министрите, отговарящи за въпросите по европейската интеграция, съответно член от политическите кабинети на министрите;”.

2. Алинея 2 се изменя така: “(2) Поименният състав на Съвета за координация и мониторинг се определя със заповед на министър-председателя по предложение на министъра по европейските въпроси, изготвено въз основа на посочените от съответния министър или ръководител на водещата проблематиката администрация представители.” § 4. В чл. 10, ал. 6 се създава изречение второ: “Актовете по ал. 5, т. 6 следва да са придружени със становище на съответната работна група и с таблица на съответствието.” § 5. В чл. 16 след думите “ресорните министри” се добавя “или ръководителите на водещите проблематиката администрации”. § 6. В чл. 21, ал. 3 се правят следните изменения и допълнения: 1. В изречение първо след думата “работодателя” се добавя “съгласувано с министъра по европейските въпроси”.

2. В изречение второ думите “първостепенните разпоредители” се заменят с “второстепенните разпоредители”. § 7. В приложение № 1 към чл. 5, ал. 1 се правят следните допълнения: 1. В т. 1 след думите “министърът на външните работи” се добавя “и министърът по европейските въпроси”.

2. В т. 4 след думата “заетост” се поставя запетая и се добавя “здравеопазване”. § 8. В приложение № 3 към чл. 10, ал. 1 се правят следните изменения: 1. Думите “Министерството на културата и туризма” се заменят с “Министерството на културата”.

2. На ред “Работна група 5 “Дружествено право” - Министерството на правосъдието” се добавя “и Министерството на културата”.

3. На ред “Работна група 28 “Финансов контрол” - Министерството на финансите” се добавя “и Сметната палата”.

4. Ред “Работна група 30 “Ядрена безопасност” - Агенцията за ядрено регулиране” се заличава.

5. Ред “Работна група 31 “Въпроси на административния капацитет” - Администрацията на Министерския съвет - министърът на държавната администрация и административната реформа” се изменя така: “Работна група 30 “Въпроси на административния капацитет” - Министерството на държавната администрация и административната реформа”.

6. Редове “Работна група 32” и “Работна група 33” стават съответно “Работна група 31” и “Работна група 32”.

Допълнителна разпоредба § 9. Навсякъде в постановлението думите “отдел “Европейска интеграция” се заменят с “отдел “Координация по европейските въпроси”.

Министър-председател: Сергей Станишев

Главен секретар на Министерския съвет: Севдалин Мавров