Постановление № 282 от 9 ноември 2012 г. за изменение и допълнение на Наредбата за условията и реда за избор, изпълнение и контрол на промоционални програми за земеделски и хранителни продукти, приета с Постановление № 34 на Министерския съвет от 2007 г.

ПОСТАНОВЛЕНИЕ № 282 ОТ 9 НОЕМВРИ 2012 Г. за изменение и допълнение на Наредбата за условията и реда за избор, изпълнение и контрол на промоционални програми за земеделски и хранителни продукти, приета с Постановление № 34 на Министерския съвет от 2007 г. (обн., ДВ, бр. 17 от 2007 г.; изм. и доп., бр. 93 от 2009 г., бр. 96 от 2010 г. и бр. 18 от 2012 г.)

МИНИСТЕРСКИЯТ СЪВЕТ ПОСТАНОВИ: § 1. В чл. 13, ал. 1 думите „ал. 4“ се заменят с „ал. 5“. § 2. В наименованието на глава четвърта накрая се поставя запетая и се добавя „и на организации, извършващи оценките на резултатите от действията по промоционалните програми“. § 3. Създават се чл. 19а – 19г: „Чл. 19а. (1) Предлагащото сдружение е длъжно да избере външна независима организация, която ще извърши оценките на резултатите, постигнати от действията по програмата (оценяваща организация).

(2) Оценяващата организация се избира преди или след сключването на договора по чл. 20, ал. 2, но не по-късно от 90 дни след неговото сключване.

Чл. 19б. (1) Предлагащото сдружение избира оценяващата организация чрез провеждане на конкурсна процедура.

(2) Конкурсната процедура се извършва по реда на чл. 16 и 17.

Чл. 19в. Предлагащото сдружение, което е избрало оценяваща организация, представя следните документи в Министерството на земеделието и храните в 3-дневен срок от извършването на избора: 1. писмено заявление по образец за одобряване на оценяваща организация; 2. документите по чл. 18, т. 2 – 4.

Чл. 19г. (1) Постоянната консултативна комисия прави предварителна преценка дали оценяващата организация е избрана по реда на чл. 19б и дали разполага с необходимите финансови и технически средства за извършване оценките на резултатите, постигнати от действията по програмата.

(2) Въз основа на направените преценки по ал. 1 постоянната консултативна комисия мотивирано предлага на министъра на земеделието и храните да одобри или да откаже одобрение на предложената оценяваща организация.

(3) Министърът на земеделието и храните издава заповед за одобряване или за мотивиран отказ в срок 30 дни от подаване на заявлението по чл. 19в, т. 1. Министърът на земеделието и храните уведомява ДФ „Земеделие“ – Разплащателна агенция, за оценяващите организации, които е одобрил.

(4) Предлагащото сдружение сключва писмен договор с оценяващата организация за изпълнение на мерките, свързани с извършване оценките на резултатите, постигнати от действията по програмата, и го предоставя на ДФ „Земеделие“ – Разплащателна агенция. Договорът включва клауза, която задължава оценяващата организация да предоставя информация и достъп за проверка на изпълнението на нейните задължения.“ § 4. В § 1 от допълнителните разпоредби се създава т. 5: „5. „Оценяваща организация“ е организация, избрана чрез конкурсна процедура и одобрена от министъра на земеделието и храните за извършване оценка на резултатите, постигнати от действията по програмата.“

Министър-председател: Бойко Борисов

За главен секретар на Министерския съвет: Веселин Даков