Решение за изменение и допълнение на Правилника за организацията и дейността на Народното събрание

РЕШЕНИЕ за изменение и допълнение на Правилника за организацията и дейността на Народното събрание (обн., ДВ, бр. 69 от 2005 г.; изм. и доп., бр. 74 от 2005 г., бр. 101 от 2006 г., бр. 18, 26 и 107 от 2007 г., бр. 85, 99, 107 и бр. 110 от 2008 г.)

Народното събрание на основание чл. 86, ал. 1 от Конституцията на Република България и § 1, чл. 1 от допълнителните разпоредби на Правилника за организацията и дейността на Народното събрание

РЕШИ: § 1. В чл. 25 се правят следните изменения и допълнения: 1. Създава се нова ал. 3: “(3) Представители на граждански, синдикални, съсловни и браншови организации по тяхна инициатива имат право да присъстват на заседанията на комисиите, да представят свои писмени становища и да вземат участия в разисквания по разглежданите проекти за актове на Народното събрание, отнасящи се до предмета им на дейност, при спазване режима на достъп до Народното събрание.”

2. Досегашните ал. 3, 4, 5, 6, 7 и 8 стават съответно ал. 4, 5, 6, 7, 8 и 9. § 2. В чл. 1 от Финансовите правила по бюджета на Народното събрание - приложение към правилника, се създава ал. 6: “(6) В бюджета на Народното събрание ежегодно се предвиждат средства за Програма “Студентска програма за законодателни проучвания в Народното събрание”.”

Решението е прието от 40-то Народно събрание на 6 март 2009 г. и е подпечатано с официалния печат на Народното събрание.

Председател на Народното събрание: Георги Пирински