Наредба № 23 от 3 юни 2003 г. за одобрение на типа на нови колесни трактори по отношение на монтирането, местоположението, действието и идентификацията на командните органи

НАРЕДБА № 23 от 3 юни 2003 г. за одобрение на типа на нови колесни трактори по отношение на монтирането, местоположението, действието и идентификацията на командните органи Чл. 1. С тази наредба се определят условията и редът за одобрение на типа на нови колесни трактори по отношение на монтирането, местоположението, действието и идентификацията на командните органи.

Чл. 2. (1) За одобрението на всеки тип колесен трактор по отношение на монтирането, местоположението, действието и идентификацията на командните органи производителят подава отделно заявление до министъра на земеделието и горите.

(2) Правомощията на производителя по прилагане на наредбата могат да се упражняват и от упълномощен от него представител.

Чл. 3. (1)В заявлението по чл. 2 се посочват типът, търговското наименование или марка и моделът на трактора и се прилагат: 1. препис от съдебно решение за регистрация и удостоверение за актуално състояние; 2. кратко описание на типа на трактора по отношение на монтирането, местоположението, действието и идентификацията на командните органи и чертежи или фотоснимки на командните органи в два екземпляра; 3. протоколи, издадени от орган за контрол; 4. документ за платена държавна такса по тарифа, одобрена от Министерския съвет.

(2) Когато заявлението се подава от упълномощен представител, се прилага нотариално заверено копие от документа, с който е упълномощен от производителя да извършва действия по тази наредба.

(3) Производителят е длъжен да предостави на органа по ал. 1, т. 3 информацията по ал. 1, т. 2 и образец от типа трактор или частите на трактора, които са необходими за извършване на контрол на командните органи.

Чл. 4. Министърът на земеделието и горите одобрява типа колесен трактор по отношение на монтирането, местоположението, действието и идентификацията на командните органи, когато той съответства на изискванията съгласно приложение № 1.

Чл. 5. (1)В случаите на чл. 4 министърът на земеделието и горите издава сертификат за одобрение на типа в срок до един месец от датата на подаване на заявлението по чл. 2.

(2) Когато се установят недостатъци или непълноти в документите по чл. 3, ал. 1 и 2, министърът на земеделието и горите писмено уведомява заявителя със съответните указания. Срокът по ал. 1 спира да тече до отстраняване на недостатъците или непълнотите в документите.

(3) Сертификатът за одобрение се издава по образец съгласно приложение № 2. Към сертификата се прилагат чертежи или фотоснимки на командните органи и на частите на трактора, които имат отношение към изискванията по тази наредба и на които е нанесен номерът на сертификата.

(4) Сертификатът за одобрение на типа се номерира по реда на приложение № 3.

(5) Сертификатът по ал. 1 се издава за целите на одобрението на типа на нов колесен трактор и се прилага към сертификата за одобрение на типа на нов колесен трактор.

Чл. 6. (1) Министърът на земеделието и горите отказва издаването на сертификат за одобрение на типа, когато типът колесен трактор не съответства на изискванията по приложение № 1.

(2) Отказът по ал. 1 се мотивира и може да бъде обжалван по реда на Закона за административното производство.

Допълнителна разпоредба § 1. По смисъла на тази наредба: 1. „Тип колесен трактор по отношение на монтиране, местоположение, действие и идентификация на командните органи" са колесни трактори, които не се различават съществено по отношение на приспособления, които са монтирани в кабината и могат да влияят на местоположението и на идентификацията на командните органи.

2. „Команден орган" е всяка част, която при директно въздействие върху нея води до промяна на състоянието или действието на трактора или на устройства, агрегатирани към него.

3. „Упълномощен представител" е всяко физическо или юридическо лице, регистрирано по Търговския закон, писмено упълномощено от производителя да извършва действия по тази наредба.

4. „Орган за контрол" е юридическо лице, акредитирано като орган за контрол в съответствие с изискванията на БДС EN 45004 от Изпълнителна агенция „Българска служба за акредитация" да извършва контрол за съответствие по отношение на техническите изисквания по приложение № 1.

Заключителни разпоредби § 2. Наредбата се приема на основание чл. 9, ал. 8 на Закона за регистрация и контрол на земеделската и горската техника. § 3. Наредбата влиза в сила от 1 януари 2004 г.

Министър: М. Дикме

Приложение № 1 към чл. 4

Приложение № 2 към чл.5, ал. 3

Приложение № 3 към чл. 5, ал. 4 Виж приложенията в PDF-а на броя