Наредба за изменение на Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника

Наредба за изменение на Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника (обн., ДВ, бр. 11 от 2006 г.; изм., бр. 39 и 76 от 2006 г., бр. 4 и 45 от 2007 г.; бр. 46 от 2009 г. и бр. 91 от 2010 г.) § 1. В приложение № 1 към чл. 1, ал. 1, т. 7 раздел XII се изменя така: „Раздел XII

1. Изискванията на този раздел се прилагат само за колесни трактори с широчина на напречната база, по-голяма или равна на 1250 mm.

2. Седалките за пътници, когато има, трябва да отговарят на изискванията на стандарт БДС EN 15694:2009.“

Допълнителна разпоредба § 2. Тази наредба въвежда изискванията на Директива 2010/52/ЕС на Комисията от 11 август 2010 г. за изменение с цел адаптиране на техните технически разпоредби, на Директива 76/763/ЕИО на Съвета относно седалките за пътници на селскостопанските или горските колесни трактори и Директива 2009/144/ЕО на Европейския парламент и на Съвета относно някои компоненти и характеристики на колесните селскостопански и горски трактори (ОВ L 213/13.08.2010).

Преходни и заключителни разпоредби § 3. От 2 септември 2011 г. по отношение на новите типове превозни средства, които не отговарят на изискванията, определени в приложение № 1 към чл. 1, ал. 1, т. 7, раздел XII, изпълнителният директор на КТИ: 1. отказва да издаде ЕО одобрение на типа; 2. може да откаже да издаде национално одобрение на типа. § 4. От 2 септември 2012 г. по отношение на нови превозни средства, които не отговарят на изискванията, определени в приложение № 1 към чл. 1, ал. 1, т. 7, раздел XII: 1. сертификатите за съответствие, които придружават новите превозни средства в съответствие с Наредба № 30 от 2005 г. за одобрение на типа на нови колесни и верижни трактори, техните ремаркета и сменяема прикачна техника, се считат за невалидни по смисъла на чл. 48, ал. 1 от Наредба № 30 от 2005 г. (чл. 7, параграф 1 от Директива 2003/37/ЕО); и

2. се отказва регистрацията, продажбата или пускането в употреба на такива превозни средства. § 5. Тази наредба влиза в сила от 2 март 2011 г.

За министър: Цв. Димитров