Закон за изменение и допълнение на Закона за акцизите

УКАЗ № 542

На основание чл. 98, т. 4 от Конституцията на Република България

ПОСТАНОВЯВАМ: Да се обнародва в „Държавен вестник" Законът за изменение и допълнение на Закона за акцизите, приет от XXXIX Народно събрание на 12 декември 2003 г.

Издаден в София на 19 декември 2003 г.

Президент на републиката: Георги Първанов

Подпечатан с държавния печат.

Министър на правосъдието: Антон Станков

ЗАКОН за изменение и допълнение на Закона за акцизите (обн., ДВ, бр. 19 от 1994 г.; изм. и доп., бр. 58 и 70 от 1995 г., бр. 21, 56 и 107 от 1996 г., бр. 51 от 1997 г., бр. 15, 89 и 153 от 1998 г., бр. 103 от 1999 г., бр. 102 от 2000 г., бр. 110 от 2001 г., бр. 45 и 118 от 2002 г.; попр., бр. 9 от 2003 г.; изм., бр. 37 и 103 от 2003 г.) § 1. Създава се чл. 2а: „Чл. 2а. Не се дължи акциз или платеният акциз се възстановява за моторни превозни средства, които са противозаконно отнети или откраднати и дължимите вносни митни сборове са възстановени или опростени по реда на Закона за митниците и правилника за неговото прилагане." § 2. В чл. 4 се правят следните изменения и допълнения: 1. Досегашният текст става ал. 1 и в нея се правят следните изменения и допълнения: а) в т. 9б думите „за пътнически" се заменят със „за употребявани пътнически"; б) създава се т. 9в: „9в. за нови пътнически автомобили, товаро-пътнически и състезателни автомобили за не повече от 9 човека, включително водача, с мощност на двигателя над 120 киловата (kW) по системата DIN, съответно 126 киловата (kW) по системата SAE — като абсолютна сума в левове, към която се прибавя абсолютна сума в левове за 1 киловат за разликата над 120 киловата (kW) по системата DIN, съответно 126 киловата (kW) по системата SAE."; в) точка 10 се изменя така: „10. за течни горива по т. 14, 15, 16 и 17 от Тарифата за акцизите — като абсолютна сума в левове за 1000 литра, приведени при сравнителна температура 15 градуса по Целзий (15 °С)"; г) създава се т. 10а: „10а. за течни горива по т. 16а от Тарифата за акцизите, за толуол и за нефтен газ и други газообразни въглеводороди—като абсолютна сума в левове за един тон;".

2. Създават се ал. 2 и 3: „(2) За течните горива по ал. 1, т. 10 обемът се привежда към сравнителна температура 15 °С чрез измерване на теглото в килограми и преизчисляването му в литри на базата на плътността при 15 °С.

(3) Плътността при 15 °С се определя в съответствие с методите БДС EN ISO 3675 или БДС EN ISO 12185 и с таблиците съгласно БДС ISO 91-1." § 3. В чл. 4а, ал. 3 се създават изречения второ и трето: „Лицензираните производители водят отчетност за количествата на получените грозде и плодове и количествата на предадените ракии. Отчетността се води за всяко физическо лице отделно." § 4. В чл. 5, ал. 4 след думите „отложено плащане" се добавя „или при временно складиране на стоки". § 5. В чл. 7 се правят следните изменения: 1. Алинея 1 се изменя така: „(1) Лицата, които произвеждат стоки или извършват услуги по тарифата, внасят в републиканския бюджет начисления през месеца акциз до 14-о число на следващия месец."

2. В ал. 4, изречение второ думата „сроковете" се заменя със „срока". § 6. В чл. 8 се правят следните изменения и допълнения: 1. Създава се нова ал. 2: „(2) Производството от физически лица на ракии за лично потребление се извършва при условията и по реда на чл. 4а или в пунктовете за дестилация на ферментирали плодови материали, предназначени за производство на ракия, регистрирани съгласно изискванията на Закона за виното и спиртните напитки. Кметовете на общините в 7-дневен срок от регистрацията на пунктовете изпращат в Главна данъчна дирекция копие от удостоверението за регистрация за вписване в регистъра."

2. Досегашната ал. 2 става ал. 3.

3. Създава се ал. 4: „(4) Лицата, извършващи дейност в пунктовете по ал. 2, водят отчетност по ред, определен с правилника за прилагане на закона." § 7. В чл. 10 ал. 4 се отменя. § 8. В чл. 11 се правят следните изменения: 1. В ал. 2, изречение второ думите „със специален бандерол по ред" се заменят със „с бандерол по специален ред".

2. Алинея 4 се изменя така: „(4) Към датата на влизане в сила на нов размер на акциза по т. 4 от Тарифата за акцизите производителите и вносителите на тютюневи изделия декларират в съответната териториална данъчна дирекция наличните количества тютюневи изделия, облепени с бандерол, по ред, определен с правилника за прилагане на закона. За наличните количества тютюневи изделия се извършва допълнително облагане, като начисленият допълнително акциз се внася в срока по чл. 7. " § 9. В чл. 11а, ал. 1 се правят следните изменения и допълнения: 1. Създава се ново изречение второ: „Лицата, извършващи дейности в пунктовете за дестилация на ферментирали плодови материали, предназначени за производство на ракия, са длъжни да притежават контролно-измервателни уреди, определени с правилника за прилагане на закона."

2. Досегашното изречение второ става изречение трето. § 10. Член 11и се изменя така: „Чл. 11и. (1) Производителите на течни горива по чл. 4, ал. 1, т. 10 са длъжни за всяка произведена партида: 1. да определят количествата в литри с помощта на средства за измерване от одобрен тип, вписани в регистъра на одобрените за използване средства за измерване и подлежащи на контрол по реда на Закона за измерванията; 2. да издават анализен сертификат, съдържащ показателя при 15 °С „плътност в kg/m^3".

(2) При внос на течни горива по чл. 4, ал. 1, т. 10 вносителите са длъжни да представят анализния сертификат по ал. 1, т. 2 за всяка партида." § 11. В чл. 12г се създават ал. 3 и 4: „(3) Забранява се продажбата на спиртни напитки в пластмасови опаковки (бутилки).

(4) Разпоредбата на ал. 3 не се прилага за продажба на спиртни напитки в опаковки (бутилки) до 0, 2 литра." § 12. В чл. 13, ал. 1 думите „от 500 до 2500 лв." се заменят с „от 500 до 3000 лв.". § 13. В §2 от допълнителните разпоредби се правят следните изменения и допълнения: 1. Точки 19, 20, 21 и 22 се изменят така: „19. „Тежки горива" са продуктите, включени в код по КН 2710, с описание на стоката по Комбинираната номенклатура на Република България „тежки горива (fuel olis)" и „други тежки горива".

20. „Газьол" са продуктите, включени в код по КН 2710, с описание на стоката по Комбинираната номенклатура на Република България „газьол".

21. „Котелни горива (мазути)" са: а) тежки горива (дестилатни, остатъчни или смесени), предназначени за изгаряне в корабни и стационарни горивни уредби, за промишлени цели и други, включени в код по КН 2710, които: -при дестилация по метода ASTM D 86 до 250 °С дестилират по-малко от 10 обемни процента или за които процентът на дестилация при 250 °С не може да бъде определен по този метод, и

-имат кинематичен вискозитет при 50 °С, определен по метода ASTM D 445, превишаващ 8 mm^2/s, или за които кинематичният вискозитет при 50 °С не може да бъде определен по този метод; б) котелни горива от каменовъглен катран, включени в код по КН 2707.

22. „Тежки масла" са продуктите, включени в код по КН 2710, с описание на стоката по Комбинираната номенклатура на Република България „газьол", „тежки горива" и „други тежки масла"."

2. Създават се т. 22а и 22б: „22а. „Течни горива" са продуктите, включени в т. 14, 15, 16, 16а и 17 от Тарифата за акцизите, различни от смазочни материали, индустриални масла и сродни продукти (клас L по БДС ISO 6743/0).

22б. „Предназначени за преработка" са продуктите, предназначени да претърпят специфична или химическа преработка по смисъла на забележките към глава 27 от Комбинираната номенклатура на Република България."

3. Създава се т. 28: „28. „Тютюневи изделия" са: а) пури и пурети-годни за пушене цилиндрични тела от тютюн, които: -са съставени изцяло от естествен тютюн, или

-са обвити изцяло с покриващ лист от естествен тютюн, или

- имат ситно нарязан пълнеж и покриващ и обвиващ лист, и двата от възстановен тютюн, като покриващият лист е с нормалния цвят на пурите и обвива изцяло цилиндричното тяло, включително филтъра, но не и мундщука, ако има такива, при условие че единичното тегло на изделието, без филтъра и мундщука, е равно или по-голямо от 1,2 грама и че покриващият лист е спирално навит под остър ъгъл не по-малък от 30° спрямо надлъжната ос на изделието, или

-имат силно нарязан пълнеж и покриващ лист от възстановен тютюн с нормалния цвят на пурите, обвиващ изцяло цилиндричното тяло, включително филтъра, но не и мундщука, ако има такива, при условие че единичното тегло на изделието, без филтъра и мундщука, е равно или по-голямо от 2,3 грама и че техният периметър, поне в една трета от дължината на изделието, е равен или по-голям от 34 мм.

Като „пури и пурети" се смятат и изделия, съставени частично от вещества, различни от тютюна, но отговарящи на дефинициите за „пури и пурети", при условие че са снабдени съответно със: - един покриващ лист от естествен тютюн; - един покриващ и един обвиващ лист-и двата от възстановен тютюн; - един покриващ лист от възстановен тютюн; б) цигари-годни за пушене цилиндрични тела от тютюн, които: -не отговарят на условията за пури и пурети, посочени в буква „а"; - чрез проста неиндустриална обработка са вкарани в цигарени хартиени рула; - чрез проста неиндустриална обработка са увити в цигарена хартия.

Като „цигари" се смятат и изделия, съставени изцяло или частично от вещества, различни от тютюн, но отговарящи на изискванията в дефинициите за цигари.

Цилиндрични тела от тютюн, посочени в тази буква, се смятат като две цигари за целите на облагане с акциз, ако без филтъра и мундщука са по-дълги от 9 см, но не по-дълги от 18 см, съответно като три цигари, ако без филтъра и мундщука са по-дълги от 18 см, но не по-дълги от 27 см; в) тютюн за пушене (за лула и цигари): - тютюн, който е нарязан или раздробен по друг начин, усукан или пресован на плочки и който може да се пуши без допълнителна индустриална обработка; - отпадъци от тютюн, годни за пушене и пригодени за продажба на дребно, при условие че не отговарят на дефинициите за пури, пурети и цигари; - фино нарязан тютюн за свиване на цигари, при който повече от 25 на сто от теглото на тютюневите частици имат широчина на нарязване по-малка от 1 мм.

Като „тютюн за пушене" се смятат и изделия, съставени изцяло или частично от вещества, различни от тютюн, но отговарящи на изискванията в дефинициите за тютюн за пушене; г) тютюн за дъвчене е тютюн във формата на ролки, ленти, кубчета или блокчета, пригоден за продажба на дребно, който е специално приготвен за дъвчене, но не и за пушене; д) тютюн за смъркане е тютюн на прах или на гранули, който е специално приготвен за смъркане, но не и за пушене." § 14. В Тарифата за акцизите се правят следните изменения: 1. Точка 11 се изменя така: „11. Пътнически автомобили, товаро-пътнически и състезателни автомобили за не повече от 9 човека, вкл. водача, с мощност на двигателя: а) за фабрично нови автомобили: - над 120 киловата (kW) по система DIN 700 лв. плюс 90 лв. за 1 kW за разликата над 120 kW

- над 126 киловата (kW) по система SAE 700 лв. плюс 85,71 лв. за

1 kW за разликата над 126 kW б) за употребявани автомобили: - над 120 киловата (kW) по системата DIN над 120 kW до 150 kW 35 лв. за 1 kW над 150 kW 60 лв. за 1 kW

- над 126 киловата (kW) по системата SAE над 126 kW до 157,5 kW 33,33 лв. за 1 kW над 157,5 kW 57,14 лв. за 1 kW Преизчисляването на мощността на двигателите на автомобилите от киловати (kW) в конски сили се извършва при съотношение 1 киловат (kW), равен на 1,36 конски сили."

2. Точка 14 се изменя така: „14. Бензини за двигатели 14.

1. Авиационни бензини 495 лв. за 1000 л, при- ведени при сравнителна температура при 15 °С 14.

2. Автомобилни бензини 14.2.1. Безоловни 495 лв. за 1000 л, приведени при сравнителна температура при 15 °С 14.2.2. Оловосъдържащи 495 лв. за 1000 л, приведени при сравнителна температура при 15 °С."

3. В т. 15 думите „300 лв. на тон" се заменят с „215 лв. за 1000 литра, приведени при сравнителна температура при 15 °С".

4. Точки 16, 16а и 17 се изменят така: 5. Точка 18а се изменя така: „18а. Нефтен газ и други газообразни въглеводороди, с изключение на тези, които са в аерозолни опаковки 340 лв. за тон."

Преходни и заключителни разпоредби § 15. В Закона за чистотата на атмосферния въздух (обн., ДВ, бр. 45 от 1996 г.; попр., бр. 49 от 1996 г.; изм., бр. 85 от 1997 г., бр. 27 от 2000 г., бр. 102 от 2001 г., бр. 91 от 2002 г.) се правят следните изменения: 1. В чл. 31: а) в ал. 1, изречение първо думата „горива" се заменя с „котелно гориво и мазут с над 1 на сто сяра"; б) в ал. 2 думите „автомобилни бензини, дизелово гориво, промишлен газьол" се заличават.

2. В чл. 32: а) в ал. 1, т.1, 2, 4 и 5 се отменят; б) в ал. 2 думите „автомобилни бензини, дизелово гориво, промишлен газьол" се заличават; в) в ал. 3 думите „течни горива" се заменят с „котелно гориво и мазут с над 1 на сто сяра".

3. В чл. 33: а) в ал. 1 думите „течни горива" се заменят с „котелно гориво и мазут с над 1 на сто сяра"; б) в ал. 2 думите „течните горива" се заменят с „котелно гориво и мазут с над 1 на сто сяра".

4. В чл. 42, ал. 3 думите „автомобилни бензини, дизелово гориво, промишлен газьол" се заличават. § 16. В Закона за пътищата (обн., ДВ, бр. 26 от 2000г.; изм., бр. 88 от 2000г., бр. 111 от 2001 г., бр. 47 и 118 от 2002 г., бр. 9 от 2003 г.) се правят следните изменения: 1. В чл. 44 т.1 и 3 се отменят.

2. Членове 45, 46, 47 и 48 се отменят.

3. Член 58 се отменя.

4. В допълнителните разпоредби § 2 се отменя. § 17. Кметовете на общините в едномесечен срок от влизане в сила на този закон уведомяват Главна данъчна дирекция за издадените удостоверения по чл. 8, ал. 2.

§ 18. Законът влиза в сила от 1 януари 2004 г., с изключение на § 9, относно задължението за притежаване на контролно-измервателни уреди, който влиза в сила от 1 август 2004 г., и § 11, относно забраната за продажба на спиртни напитки в пластмасови опаковки, освен до 0,2 литра, който влиза в сила от 1 януари 2005 г.

Законът е приет от XXXIX Народно събрание на 12 декември 2003 г. и е подпечатан с официалния печат на Народното събрание.

Председател на Народното събрание: Огнян Герджиков Виж този материал в PDF-а на броя